സ്വാമി അവ്യയാനന്ദ | ചിന്ത പബ്ലിഷേഴ്സ്\n1955 ല് വയലാറിനടുത്ത് ഉഴുവയിലെ അടിവാക്കല് ജനിച്ചു. ഹൈസ്‌കൂള് വിദ്യഭ്യാസത്തിനുശേഷം ശിവഗിരി ബ്രഹ്മവിദ്യാലയത്തില് വേദാന്തപഠനം. 1993 ല് ശിവഗിരിയുടെ താഴ്‌വരയില് എന്ന ആദ്യഗ്രന്ഥം പുറത്തിറങ്ങി. 2001 ല് വിശ്വാസത്തിന്റെ സൗന്ദര്യം കൊച്ചി ഹൈ-ടെക് പ്രസിദ്ധീകരിച്ചു. 2004 ല് ഗുരുപ്പെരുമയും'2007 ല് ഗുരുനാരായണ മൂര്‍ത്തേയും'2010 ല് അവ്യയാനന്ദവും പ്രകാശിതമായി. 2013 ല് തീര്‍ത്ഥാടനപാഥേയം. 2014 ല് സ്വാനുഭവഗീതിവ്യാഖ്യാനം ശിവഗിരിമഠം പ്രസിദ്ധീകരിച്ചു. 2015 ജനുവരിയില് എന്റെ ബാല്യം ആദ്യപതിപ്പ് പുറത്തിറങ്ങി. ശിവഗിരി തീര്‍ത്ഥാടന സമ്മേളനങ്ങളുടെ ശബ്ദശേഖരം ആദ്യമായി പുസ്തകരൂപത്തില് എഡിറ്റു ചെയ്ത് തീര്‍ത്ഥസ്വനം എന്ന പേരില് പ്രകാശിപ്പിച്ചു. കുന്നുംപാറയില് ഇദം പ്രഥമമായി ഒരു സാഹിത്യസംഗമം സംഘടിപ്പിച്ചു. ആ സമ്മേളനത്തിലെ പ്രസംഗങ്ങള് എഡിറ്റ് ചെയ്ത് പ്രസിദ്ധപ്പെടുത്തി. അനന്തതയുടെ തിരുനടയില്. പഴഞ്ഞി ഗുരുപ്രഭാവാശ്രമത്തില് ആദ്യമായി സംഘടിപ്പിച്ച ധര്‍മ്മമീമാംസാപരിഷത്തിലെ പ്രസംഗങ്ങളും ധര്‍മ്മ ശോഭയായി പ്രസിദ്ധീകരിച്ചു. പ്രസംഗവും പ്രാര്‍ത്ഥനയും എന്ന പ്രഭാഷണ- പ്രാര്‍ത്ഥനാസമാഹാരം പിന്നീട് പ്രസിദ്ധപ്പെടുത്തി. പ്രഭാഷകനാണ്, ആനുകാലികങ്ങളില് നിരവധി ലേഖനങ്ങള് പ്രസിദ്ധീകരിച്ചിട്ടുണ്ട്. ശ്രീനാരായണ സാഹിത്യപരിഷത്ത് പുരസ്‌കാരം ശ്രീനാരായണ സാഹിത്യ അക്കാദമിയുടെ ഫെലോഷിപ്പ്, എറണാകുളം ശങ്കരാനന്ദാശ്രമം അവാര്‍ഡ്, പത്തനാപുരം ഗാന്ധി ഭവന്-കവി അയ്യപ്പന് സാഹിത്യ അവാര്‍ഡ് എന്നിവ ലഭിച്ചിട്ടുണ്ട്. ചെമ്പഴന്തിഗുരുകുലം, എറണാകുളം ശങ്കരാനന്ദാശ്രമം, കുന്നുംപാറ മഠം എന്നീ സ്ഥാപനങ്ങളുടെ സെക്രട്ടറിയായും, ശ്രീനാരായണ ധര്‍മ്മസംഘം ട്രസ്റ്റ് മുഖപത്രമായ ശിവഗിരി മാസികയുടെ മാനേജരായും സേവനമനുഷ്ഠിച്ചിട്ടുണ്ട്. ഇപ്പോള് പഴഞ്ഞി ചെറുതുരുത്തി ഗുരുപ്രഭാവാശ്രമം സെക്രട്ടറിയും ശിവഗിരി മാസികയുടെ ചീഫ് എഡിറ്ററും. വിലാസം : ഗുരുപ്രഭാവാശ്രമം, പെരുന്തുരുത്തി പി ഒ പഴഞ്ഞി വഴി, തൃശൂര് - 680542 ഫോണ് : 9388830966\nby സ്വാമി അവ്യയാനന്ദ


wayanad: wil elephant fall in bayou and died | ചതുപ്പില് താഴ്ന്ന് കൊമ്പന്... രക്ഷപ്പെടുത്താനുള്ള എല്ലാ ശ്രമങ്ങളും തകര്‍ന്നു, ഒടുവില് ചരിഞ്ഞു!! - Malayalam Oneindia\nPublished: July 18 2020, 21:34 [IST]\nഗൂഡല്ലൂര്: കേരളത്തില് ആനകള് ചെരിയുന്നത് വര്‍ധിച്ച് വരികയാണ്. നേരത്തെ തന്നെ പലവിധ ആക്രമണങ്ങളില് ഇവ കൊല്ലപ്പെടുന്നതായി കണ്ടെത്തിയിരുന്നു. അബദ്ധത്തില് കെണിയില് വീണ് കൊല്ലപ്പെടുന്നവയും ഉണ്ട്. ഇതിനിടയില് മറ്റൊരു ആന കൂടി ചരിഞ്ഞു. വയനാട്ടില് വേതന്‍വയല് മണല്‍ക്കൊല്ലിയില് ചതുപ്പില് താഴ്ന്ന ആനയാണ് ചരിഞ്ഞത്. ജീവന് മരണ പോരാട്ടമാണ് രക്ഷപ്പെടാനായി ആന നടത്തിയത്. എന്നാല് എല്ലാം പാഴായി പോവുകയായിരുന്നു.\nകൃഷിയിടത്തിലെ ചതുപ്പിലാണ് ആന പെട്ടുപ്പോയത്. ഇന്നലെ ഉച്ചയോടെയായിരുന്നു സംഭവം. നാട്ടുകാര് ആന ചതുപ്പില് വീണ കാര്യം വനപാലകരെ അറിയിക്കുകയും ചെയ്തിരുന്നു. എന്നാല് ഇവര് വന്നിട്ടും രക്ഷിക്കാനായില്ല. വയലിലുള്ള ചതുപ്പില് അറിയാതെ വീണുപോയതാണ് ആന. പുലര്‍ച്ചെ മുഴുവന് ആനയുടെ അലര്‍ച്ച കേട്ടതായി നാട്ടുകാര് പറഞ്ഞു. ഇതും കഴിഞ്ഞാണ് ആനയെ ചതുപ്പില് താഴ്ന്ന നിലയില് ആനയെ നാട്ടുകാര് കണ്ടത്. ആന നേരത്തെ തന്നെ ചെരിഞ്ഞതായി ഇവര് പറഞ്ഞു.\nഅതേസമയം 20 വയസ്സുള്ള ആനയാണ് ചെരിഞ്ഞതെന്ന് വനംവകുപ്പ് ഉദ്യോഗസ്ഥര് പറഞ്ഞു. പോസ്റ്റുമോര്‍ട്ടം നടത്തുമെന്ന് ഉദ്യോഗസ്ഥര് വ്യക്തമാക്കി. എന്താണ് മരണകാരണമെന്ന് അറിയേണ്ടതുണ്ട്. കാട്ടാന കഴിഞ്ഞ ദിവസം പുലര്‍ച്ചെയാണ് ഇവിടേക്ക് എത്തിയത്. വയലിലൂടെ കരയിലേക്ക് കടക്കാനുള്ള ശ്രമത്തിനിടെ സ്വകാര്യ തോട്ടത്തിലെ ചതുപ്പില് വീഴുകയായിരുന്നു കാട്ടാന.\nആനയുടെ പിറക് വശം മുഴുവന് ചെളിയില് താഴ്ന്ന നിലയിലായിരുന്നു. മുന്‍കാലുകള് ഉറച്ച മണ്ണില് മടങ്ങി താഴ്ന്ന് പോയിരുന്നു. ചതുപ്പില് നിന്നും കാട്ടാന രക്ഷപ്പെടാന് ശ്രമിച്ചതിന്റെ ലക്ഷണങ്ങള് ഈ മേഖലയില് കൃത്യമായി കാണാനാവുമായിരുന്നു. ഏറെ നേരം ഇങ്ങനെ കിടന്നത് കൊണ്ട് സംഭവിച്ച ആഘാതം കാരണം ഹൃദയം സ്തംഭനം ഉണ്ടായി മരണം സംഭവിച്ചിരിക്കാമെന്ന് വനംവകുപ്പ് സംശയിക്കുന്നുണ്ട്. ഈ മേഖലയില് ചരിഞ്ഞ കാട്ടാന സ്ഥിരമായി വരാറുണ്ടായിരുന്നുവെന്ന് നാട്ടുകാര് പറഞ്ഞു.\nwayanad വയനാട് elephant\nwayanad: wil elephant fall in bayou and died\nStory first published: Saturday, July 18, 2020, 21:34 [IST]


അഞ്ജലികം: മറുനാടൻ മലയാളികളും കേരളീയ ജീവിതവും\nPosted by Nassar Ambazhekel at 8:48 PM\nഅന്‍വര് ഹുസൈന് എച്ച് 31/1/13 12:52 PM\ncomment itte..pinne vishadamayi vayicha sesham..Ajithettane pattiche...\najith 31/1/13 5:21 PM\nപ്രവാസം ആത്യന്തികമായി കേരളത്തിന് നന്മയോ തിന്മയോ...?\nതല്‍ക്കാലം കാണുന്ന കാഴ്ച്കകളിലെ പളപളപ്പല്ല, ദീര്‍ഘകാലാടിസ്ഥാനത്തില് നോക്കുമ്പോള്..?\nഉസ്മാന് പള്ളിക്കരയില് 31/1/13 5:55 PM\nവിരഹത്തിന്റെ നൊമ്പരങ്ങളും പുനഃസമാഗമത്തിന്റെ സമാശ്വാസവും ഇടവിട്ടിടവിട്ടനുഭവിച്ചു തീര്‍ക്കുന്ന തുടര്‍ക്കഥയാണ് കേരളീയപ്രവാസിസമൂഹത്തിന്റേത്; ഒപ്പം അവരുടെ പ്രിയപ്പെട്ടവരുടേതും.\nലോകത്തിലെ മറ്റൊരു ഭൂവിഭാഗത്തിലും ഈ രീതിയില് ഇത്രയധികം ആളുകള് ഒന്നാകെ പ്രവാസികളും നാട്ടിലുള്ള പ്രിയജനങ്ങളൾ വിരഹാര്‍ത്തരുമായി കഴിയുന്നുണ്ടാവില്ല.....\nനാട്ടിൽ നിലനില്‍ക്കുന്ന സാമൂഹികാന്തരീക്ഷം അഭിവീക്ഷിക്കുമ്പോൾ ഈ ദുരവസ്ഥയില്‍നിന്ന് വരുംതലമുറയെങ്കിലും രക്ഷപ്പെടുമെന്നതിന്റെ ശുഭസൂചനകളും ലഭ്യമല്ല ...........\nദൂഷിതവലയത്തിൽ പെട്ട് ഉഴലുന്ന ഈ അഭിശപ്തത തലമുറകളിലൂടെ തുടര്‍ന്നുകൊണ്ടേയിരിക്കുന്നു.......\nസ്വപ്നങ്ങൾ പാതിവഴിയിൽ മുറിഞ്ഞുപോയ ഹതഭാഗ്യനായ ഒരു ഗൾഫുകാരന്റെയും കുടുംബത്തിന്റെയും കണ്ണീരിന്റെ നനവുള്ള അനുഭവാഖ്യാനത്തിലൂടെ ഈ സുഃഖസത്യത്തിന്റെ പൊള്ളൽ വീണ്ടും ഉള്ളം അറിഞ്ഞു......\nPradeep Kumar 3/2/13 9:16 PM\nകേരളത്തെ രക്ഷിച്ചത് ഗൾഫിൽ ജോലി ചെയ്യുന്ന മലയാളികളാണെന്ന് കേട്ടിട്ടുണ്ട്. അൽപ്പം ഉപഭോഗതൃഷ്ണ ചുരുക്കം ചിലരിൽ കാണുന്നുണ്ടെങ്കിലും പ്രവാസസമൂഹമാണ് കേരളത്തിന്റെ സമ്പദ്ഘടന തകരാതെ നിലനിർത്തുന്നത്.\nജോസെലെറ്റ് എം ജോസഫ് 14/3/13 1:45 PM\nകേരളത്തിന്റെ സമ്പത്ത് ഘടനക്ക്, നമ്മുടെ ജീവിത നിലവാരം ഉയര്‍ന്നതിന്,ഒക്കെ പ്രവാസികള്‍ക്കുള്ള പങ്ക് സ്തുത്യര്‍ഹം തന്നെ.\nമലയാളിക്ക് പൊതുവേയുള്ള ഒരു സ്വഭാവമാണല്ലോ അയല്‍ക്കാരന്റെ മുറ്റത്തേക്കുള്ള എത്തി നോട്ടം. എത്രയും വേഗം അവനെക്കാള് മെച്ചപ്പെട്ട ഒരു നില കൈവരിക്കുക എന്ന ആഗ്രഹമോ അത്യാഗ്രഹമോ കൊണ്ടാവണം ഓരോരുത്തരും നാടുവിടുന്നത്. അത്യതികമായി ഭൂരിഭാഗം പേരെയും അത് ഉയര്ച്ചയിലേക്കാണ് എത്തിക്കുന്നത്.\nഅല്പം ചുറ്റുപാടൊക്കെ ആയിക്കഴിഞ്ഞാല് സമൂഹത്തിനെ അവജ്ഞയോടെ കാണുകയും കാശുകൊണ്ട് എല്ലാം നേടിയെടുക്കാം എന്നുള്ള പ്രവണതയും കൈവരുന്നു. ചെറിയ ഉദാഹരണം പറഞ്ഞാല് ഭൂമിക്കും മീനിനും വിലകൂട്ടുന്നതില് ഗള്‍ഫ് മലയാളിക്കുള്ള പങ്ക് ചെറുതല്ല. നൂറു രൂപ വിലയുള്ള സാധനം മുന്നൂറു കൊടുത്തു സ്വന്തമാക്കി അവന് മറ്റുള്ളവനെ പുശ്ചിക്കുകയാണ്. പാവപ്പെട്ടവന് നല്ല ആഹാരവും ഒരു തുണ്ട് ഭൂമിയും ഇന്ന് അന്യമാവുകയാണ്. അതുതന്നെയാണ് വ്യക്തി ബന്ധങ്ങളിലും രക്തബന്ധങ്ങളിലും സംഭവിക്കുന്നത്. മണ്ണിനോട് പോലും സ്നേഹമില്ലാതെ മാറുന്ന മനുഷ്യര്.\nപണം!എല്ലാറ്റിനും മീതെ പണം മാത്രം!


നവവധുവിന്റെ വേഷത്തിൽ അധീവ സുന്ദരിയായി ഭാവന ഫോട്ടോകൾ വൈറൽ.\n2002 ൽ പുറത്തിറങ്ങിയ നമ്മൾ എന്ന സിനിമയിലൂടെ പ്രഷകർക്ക് പ്രിയപ്പെട്ടവളായി മാറിയ നടിയാണ് ഭാവന. കൊടുക്കുന്ന വേഷങ്ങൾ നൈപുണ്യത്തോടെ തീർത്തും സത്യസന്ധതയോടെ ചെയ്യുന്ന ആളാണ് ഭാവന. അതുകൊണ്ട് തന്നെ കുറഞ്ഞ സമയo കൊണ്ട് തന്നെ ജനമനസ്സുകളെ കീഴടക്കുവാൻ ഭാവനയ്ക്ക് സാധിച്ചു. അങ്ങനെ ധാരാളം ഭാഷ ചിത്രങ്ങളും ഈ കാലയളവിൽ ഭാവന പൂർത്തിയാക്കിയിട്ടുണ്ട്.\nമലയാളം തമിഴ് തെലുങ്ക് എന്നീ ഭാഷകളിൽ വിരലിൽ എണ്ണാവുന്നതിനും മധികം ഞങ്ങൾ കൈകാര്യം ചെയ്തിട്ടുള്ള ആളാണ് ഭാവന. മലയാളത്തിലെ എല്ലാ പ്രധാനപ്പെട്ട നായകന്മാരുടെയും ഒപ്പം അഭിനയിച്ചിട്ടുള്ള ആളാണ് ഭാവന. ഒരു നീണ്ട ഇടവേളക്ക് വീണ്ടും മലയാളം ഇൻഡസ്ട്രി ലേക്ക് കടന്നുവന്നിരിക്കുകയാണ്. തന്റെ ജീവിതത്തിലെ പ്രശ്നങ്ങളെയും പ്രതിസന്ധികളെയും വളരെ ധൈര്യത്തോടെ നേരിട്ടിട്ടുള്ള ഭാവന സ്ത്രീ സമൂഹത്തിന് തന്നെ ഒരു അഭിമാനമാണ്.\nതന്റെ കഥാപാത്രത്തിൽ താൻ കാണിക്കുന്ന തന്റെടവും ധൈര്യവും അതേപടി ജീവിതത്തിൽ പകർത്തുന്ന ആളാണ് ഭാവന. ഇപ്പോൾ ഭാവനയുടെ തിരിച്ചുവരവ് ആരാധകരിൽ ആവേശം ഉണ്ടാക്കിയിരിക്കുകയാണ്. ഭാവനയുടെ തിരിച്ച് വരവ് ഉടനടി ഉണ്ടാകുമെന്ന് ആരാധകർ ഒന്നടക്കം വിശ്വസിക്കുന്നു.ഏറ്റവും അവസാനം ആയി സോഷ്യൽ മീഡിയയിൽ ഷെയർ ചെയ്ത നവവധുവിന്റെ വേഷത്തിലുള്ള ഭാവനയുടെ ഫോട്ടോകളാണ് വൈറലായിരിക്കുന്നത്.\nകേരളത്തനിമയിൽ അതിസുന്ദരിയായി തിളങ്ങിയാണ് ഈ ഫോട്ടോയിൽ ഭാവന ഉണ്ടായിരുന്നത്. ഈ ഫോട്ടോകൾ ഭാവനയുടെ തിരിച്ചുവരവിനായി കാത്തിരുന്നവർക്ക് ഒരു വലിയ സമ്മാനം ആയിരുന്നു. ഫുൾ ഭാവനയുടെ ആരാധക വൃന്ദങ്ങൾ നടിയുടെ ആദ്യ ചിത്രത്തിന് വേണ്ടിയുള്ള കാത്തിരിപ്പിലാണ്. നടിയുടെ പുതിയ ഫോട്ടോകൾ കാണുവാൻ വേണ്ടി മുകളിൽ കാണുന്ന ലിങ്കിൽ ക്ലിക്ക് ചെയ്യു.\nഭാവനയെ പുറകിൽ നിന്നും തോണ്ടി വിളിച്ചു കൊണ്ട് ഒരു കുറുമ്പി. ചെയ്ത് കണ്ടാൽ നിങ്ങൾ അത്ഭുദപ്പെടും.\n27 വർഷങ്ങൾക്ക് ഒടുവിൽ മകൻറെ പ്രാർത്ഥനയുടെയും സ്നേഹത്തിൻറെയും ഫലം ദൈവം നൽകി..\nഭാവനയെ പുറകിൽ നിന്നും തോണ്ടി വിളിച്ചു കൊണ്ട് ഒരു കുറുമ്പി. ചെയ്ത് കണ്ടാൽ നിങ്ങൾ…


Is unni mukundan the killer: New Promo of Latest mohanlal movie Twelfth man released - Malayalam Filmibeat\nSports 2021 ആവര്‍ത്തിക്കും, ഏഷ്യാ കപ്പിലും ഇന്ത്യ പാകിസ്താനോട് 'പൊട്ടും'!, കാരണങ്ങളിതാ\nട്വല്‍ത്ത് മാനിലെ കൊലയാളി ഉണ്ണി മുകുന്ദനോ; പ്രേക്ഷകരെ ആകാംഷാഭരിതരാക്കി പുതിയ പ്രോമോ\n| Published: Monday, May 16, 2022, 21:12 [IST]\nജീത്തു ജോസഫ് സിനിമകൾ മലയാളിപ്രേക്ഷകർക്ക് എപ്പോഴും പ്രിയങ്കരമാണ്. പ്രേക്ഷകർ ചിന്തിക്കുകപോലും ചെയ്യാത്ത തരത്തിലുള്ള ട്വിസ്റ്റുകളുമായി ജീത്തു പലപ്പോഴും പ്രേക്ഷകരെ ഞെട്ടിക്കാറുമുണ്ട്.\nദൃശ്യം2വിന് ശേഷം മോഹന്‍ലാല് ജീത്തു ജോസഫ് കൂട്ടുകെട്ടിലൊരുങ്ങുന്ന ചിത്രമാണ് ട്വല്‍ത്ത് മാൻ. പ്രേക്ഷകർ ഏറെ പ്രതീക്ഷയോടെയാണ് ചിത്രത്തിനായി കാത്തിരിക്കുന്നത്. ചിത്രത്തിന്റെ ട്രെയ്‌ലറിനും ടീസറിനുമെല്ലാം ഗംഭീര വരവേൽപ്പാണ് ആരാധകരിൽ നിന്നും ലഭിച്ചത്.\nചിത്രത്തിന്റെ ഒരു പ്രമോ കൂടി ഇപ്പോള് അണിയറപ്രവർത്തകർ പുറത്ത് വിട്ടിരിക്കുകയാണ്. തോക്കിലേക്ക് തിരി നിറക്കുന്ന ഉണ്ണി മുകുന്ദനെയാണ് പ്രമോയില് കാണിക്കുന്നത്. 'ഇവനാണോ? നിഗൂഢതയുടെ ചുരുളഴിയാന് കാത്തിരിക്കൂ,' എന്ന അടിക്കുറുപ്പുമായാണ് പ്രമോ എത്തിയിരിക്കുന്നത്.\nമിസ്റ്ററി ത്രില്ലര് വിഭാഗത്തില് പെടുന്ന സിനിമയുടെ ഷൂട്ടിംഗ് 2021 ഒക്ടോബറിലാണ് ആരംഭിച്ചത്. സ്വന്തം തിരക്കഥയിലല്ലാതെ ജീത്തു ജോസഫ് സംവിധാനം ചെയ്യുന്ന ആദ്യ മോഹന്‍ലാല് ചിത്രം കൂടിയാണ് ട്വല്‍ത്ത് മാന്. നവാഗതനായ കെ.ആര്. കൃഷ്ണകുമാര് ആണ് ചിത്രത്തിന്റെ രചന നിര്‍വഹിച്ചിരിക്കുന്നത്.\nAlso Read: റിലീസിന് മുൻപേ ഹിന്ദിയിലേക്ക് റീമേക്കിനൊരുങ്ങി 'ഉടൽ'; ഇന്ദ്രൻസിന്റെ റോൾ ആർക്കായിരിക്കും എന്ന ആകാംഷയിൽ ആരാധകർ\nഉണ്ണി മുകുന്ദന്, അനുശ്രീ, അദിതി രവി, ലിയോണ ലിഷോയ്, വീണ നന്ദകുമാര്, ഷൈന് ടോം ചാക്കോ, സൈജു കുറുപ്പ്, ശാന്തി പ്രിയ, പ്രിയങ്ക നായര്, ശിവദ തുടങ്ങിയവരാണ് മറ്റ് പ്രധാന കഥാപാത്രങ്ങളെ അവതരിപ്പിക്കുന്നത്. സതീഷ് കുറുപ്പ് ആണ് ഛായാഗ്രഹണം. ജീവ് കോവിലകമാണ് ചിത്രത്തിന്റെ കലാസംവിധായകൻ. ലിന്റ ജീത്തുവാണ് ചിത്രത്തിന്റെ കോസ്റ്റ്യൂം ഡിസൈൻ.\nഇടുക്കിയിലെ കുളമാവ് ആയിരുന്നു ചിത്രത്തിന്റെ പ്രധാന ലൊക്കേഷന്. ഡിസ്‌നി പ്ലസ് ഹോട്സ്റ്റാറില് നേരിട്ടാണ് ചിത്രം റിലീസ് ചെയ്യുന്നത്. മെയ് 20ന് ചിത്രം പ്രേക്ഷകരിലേക്ക് എത്തും.\nനെയ്യാറ്റിൻകര ഗോപന്റെ ആറാട്ട് എന്ന ചിത്രമാണ് മോഹൻലാലിന്റേതായി ഏറ്റവും ഒടുവില് പ്രദര്‍ശനത്തിന് എത്തിയത്. ബി ഉണ്ണികൃഷ്‍ണനാണ് ചിത്രം സംവിധാനം ചെയ്‍തത്.\nഒരിടവേളയ്ക്കു ശേഷം മോഹന്‍ലാല് നായകനായെത്തിയ കോമഡി ആക്ഷന് എന്റര്‍ടെയ്‌നര് ആയിരുന്നു ഈ ചിത്രം. മികച്ച പ്രതികരണമാണ് ചിത്രത്തിന് തിയറ്ററുകളില് നിന്ന് ലഭിച്ചത്. ചിത്രം ആമസോണിലും വിജയകരമായി സ്‍ട്രീമിംഗ് ചെയ്‍തു.\nAlso Read:കൈയും വയറും കാണിക്കുന്നതിലല്ല മറ്റു ചില കാര്യങ്ങളിലാണ് വിയോജിപ്പ്: ഐറ്റം ഡാൻസിനെപ്പറ്റി രജിഷ വിജയന്\nബി ഉണ്ണികൃഷ്‍ണൻ സംവിധാനം ചെയ്‍ത ചിത്രത്തിന് തിരക്കഥ എഴുതിയത് ഉദയ് കൃഷ്‍ണയായിരുന്നു. ശ്രദ്ധ ശ്രീനാഥ് ആണ് ചിത്രത്തില് പ്രധാന സ്‍ത്രീ കഥാപാത്രമായിഎത്തിയത്.\nനെടുമുടി വേണു, സായ് കുമാര്, സിദ്ദിഖ്, വിജയരാഘവന്, ജോണി ആന്‍റണി, ഇന്ദ്രന്‍സ്, നന്ദു, ഷീല, സ്വാസിക, മാളവിക, രചന നാരായണന്‍കുട്ടി തുടങ്ങി വലിയ താരനിരയും ചിത്രത്തിൽ അണിനിരന്നത്. കെജിഎഫിലെ 'ഗരുഡ' എന്ന കഥാപാത്രത്തിലൂടെ ശ്രദ്ധനേടിയ രാമചന്ദ്ര രാജുവാണ് ചിത്രത്തിലെ ശ്രദ്ധേയ സാന്നിധ്യം.\nകുടുംബം എപ്പോഴും പ്രധാനപ്പെട്ടതാണ്, ഒരു സന്തോഷം പങ്കുവെച്ച് ഉണ്ണി മുകുന്ദന്\nസിനിമാതാരം ആകണമെന്ന് തോന്നിയത് ആ ചിത്രം കണ്ടതിന് ശേഷം; നടനാവാൻ തന്നെ സ്വാധീനിച്ച താരത്തെപ്പറ്റി ഉണ്ണി മുകുന്ദൻ\nശിവദയെയും അനുശ്രീയെയും കണ്ടാൽ തിരിച്ചറിയില്ലേ മസിലളിയാ; ഉണ്ണിമുകുന്ദന്റെ പോസ്റ്റ് ചർച്ചയാവുന്നു\nഉണ്ണി മുകുന്ദനുമായി ചെറിയൊരു പിണക്കത്തിലായിരുന്നു; 10 വര്‍ഷത്തിന് ശേഷമാണ് മിണ്ടിയതെന്ന് രാഹുല് മാധവ്\nകൂടെ അഭിനയിച്ച ആ നടിയോട് പ്രണയം തോന്നിയിട്ടുണ്ട്; ഇന്റിമേറ്റ് സീനുകളെ കുറിച്ചും ഉണ്ണി മുകുന്ദൻ\nഞങ്ങളെ ശ്രദ്ധിക്കുന്നതിനായി ജോലി ഉപേക്ഷിച്ചു; അമ്മയെ കുറിച്ച് ഉണ്ണി മുകന്ദന്\n'സ്മരണ വേണം', ഉണ്ണി മുകുന്ദന്റെ ആദ്യ സിനിമയെ ചൊല്ലി നിർമാതാവും സംവിധായകനും തമ്മിൽ തർക്കം!\nജീവിതകാലം മുഴുവന് മേപ്പടിയാന് നാണമില്ലാതെ ആഘോഷിക്കും; കമന്റിന് മറുപടിയുമായി ഉണ്ണി മുകുന്ദന്\nപ്രേക്ഷകരെ ത്രില്ലടിപ്പിക്കാന് ചോര പൊടിക്കേണ്ടന്ന് അടിവര ഇട്ടു പറയുകയാണ് മേപ്പടിയാന്; കുറിപ്പ് വൈറലാവുന്നു\nRead more about: unni mukundan mohanlal\nIs unni mukundan the killer: New Promo of Latest Mohanlal movie twelfth man released\nStory first published: Monday, May 16, 2022, 21:12 [IST]\n'ബിഗ് ബോസിനുള്ളിലേക്ക് കരീന ഒപ്പമുണ്ടെങ്കിൽ മാത്രം'; കരൺ ജോഹർ\nപരാജയം രുചിച്ച് നയൻതാര; തൊട്ടതെല്ലാം ഹിറ്റാക്കി സമാന്ത; തെന്നിന്ത്യൻ താര റാണിയാര്?


പുതുപുത്തന് മാഗസിനുകള് കംപ്ലീറ്റ്ലി ഫ്രീ! | ശാസ്ത്രകൗതുകം\nപുതുപുത്തന് മാഗസിനുകള് കംപ്ലീറ്റ്ലി ഫ്രീ!\nബ്രിട്ടീഷ് ലൈബ്രറി അടച്ചുപൂട്ടിയതിനാൽ പുറംരാജ്യങ്ങളിലിറങ്ങുന്ന സ്‌പെഷ്യാലിറ്റി മാഗസിനുകൾ കിട്ടാക്കനിയായോ? ഒട്ടും പരിഭ്രമിക്കേണ്ട. ലോകത്ത് ഏതു രാജ്യത്തുമിറങ്ങുന്ന പ്രീമിയം മാഗസിനുകൾ അപ്പാടെ പകർത്തി അപ്‌ലോഡ് ചെയ്തിരിക്കയാണ്, ഒരു കമ്പനി.\n‘അപ്ലോഡ്, ഷെയർ, ആർക്കൈവ്’ എന്ന ടാഗ് ലൈനോടെ ജൂലൈ അവസാനം രംഗത്ത് വന്ന മൈഗസിൻസ് ഡോട് കോമിന്റെ പിന്നിലുള്ളത് സ്റ്റോക്‍ഹോം ആസ്ഥാനമായ പിആർക്യു എന്ന സംഘമാണ്. പ്രോപ്രൈറ്ററി സോഫ‍്റ്റ‍്‌വെയർ അടക്കം പങ്കുവയ്ക്കാൻ ലോകത്തെ പ്രേരിപ്പിച്ച പൈറേറ്റ് ബേയുടെ പ്രവർത്തകരാണിവർ.\nസാധാരണഗതിയിൽ പകർപ്പവകാശമുള്ള ഉള്ളടക്കം പങ്കുവയ്ക്കാൻ പ്രോത്സാഹിപ്പിക്കുന്ന വെബ്‍ൈസറ്റുകൾ നിയമക്കുരുക്കിൽ പെട്ടതുതന്നെ. എന്നാൽ ഇത്തരം നിയമങ്ങൾ നിലവിലില്ലാത്ത ആൻഗ്വില എന്ന കരീബിയൻ ദ്വീപിലാണ് മൈഗസിൻസ് രജിസ്റ്റർ ചെയ്‌തിരിക്കുന്നത്. ഹോസ്റ്റ് ചെയ്തിരിക്കുന്നത് സ്വീഡനിലും. പീർ ടു പീർ ഫയൽ ഷെയറിങ്ങിനുള്ള ടോറന്റ് സൈറ്റുകളുടെ സ്വഭാവമാണ് മൈഗസിൻസ് പുലർത്തുന്നത്. ഡേറ്റാ ഒരിടത്ത് കേന്ദ്രീകൃതമായി സ്റ്റോർ ചെയ്യാതെ പല ഉപയോക്താക്കളുടെ കമ്പ്യൂട്ടറുകളിലും നെറ്റ്‌വർക്കുകളിലുമായി ശേഖരിക്കുന്ന പരിപാടി.\nസംഗീത വ്യവസായത്തിന്റെ അടിവേരിളക്കിയ നാപ്‌സ്റ്റർ വിവാദം പോലെ, യുഎസിൽ നിയമക്കുരുക്കിലകപ്പെട്ട ഫയൽ ഷെയറിങ് സൈറ്റായ ഗ്രോക്സ്റ്റർ പോലെ, കത്തിപ്പടരുകയാണ് മൈഗസിൻസും. ഇഷ്ടപ്പെട്ട മാഗസിന്റെ ഓരോ പുറവും കാണാനും സ്റ്റോറിയും ചിത്രവും പകർത്താനും അനുവദിക്കുന്ന മൈഗസിൻസ് വൻ തരംഗമായിരിക്കുകയാണ്.\nപല മാഗസിനുകളിൽ നിന്നായി ഇഷ്ടമുള്ള ആർട്ടിക്കിൾ തെരഞ്ഞെടുത്ത് സ്വന്തം മാഗസിൻ ഡിസൈൻ ചെയ്ത് പുതിയ കവർ അടക്കം വെബ്ബിൽ പ്രസിദ്ധീകരിക്കാനും മൈഗസിൻസ് അവസരമൊരുക്കുന്നു.\nനിലവിൽ വന്ന് ഒരു മാസം തികഞ്ഞിട്ടില്ലെങ്കിലും 16,000ൽ അധികം രജിസ്റ്റേർഡ് അംഗങ്ങളെ നേടാനും അവർക്കായി.\nPosted in Web | മുദ്രകള്: internet, magazines, technology, Web\n« ഊർജ്ജപ്രവാഹത്തിന്റെ ഡാർവീനിയൻ വഴി\nഗൂഗിളിനെ പൂട്ടാൻ മൈക്രോസോഫ്റ്റിന്റെ പുതിയ ബ്രൗസർ »\nഒടുക്കം ഈ പബ്ലിഷര്‍മാരൊക്കെ പൂട്ടിപോകുമോ 🙂\nBy: സിജു on ഓഗസ്റ്റ് 28, 2008\nBy: റോക്സി on സെപ്റ്റംബര് 3, 2008\nBy: സെബിന് on സെപ്റ്റംബര് 3, 2008


കേരളം ആണധികാരത്തിന്റെ ഇടം, അവർക്കിതൊന്നും പുടിക്കമാട്ടെ... ഇത് ആദ്യം പറഞ്ഞത് പാർവ്വതിയല്ല.. ഷക്കീല!! | Shakeela talks about Malayalam films industry male domination and exploitation. - Malayalam Oneindia\n» കേരളം ആണധികാരത്തിന്റെ ഇടം, അവർക്കിതൊന്നും പുടിക്കമാട്ടെ... ഇത് ആദ്യം പറഞ്ഞത് പാർവ്വതിയല്ല.. ഷക്കീല!!\nPublished: January 1 2018, 14:23 [IST]\nതിരുവനന്തപുരത്ത് നടന്ന ചലച്ചിത്രോത്സവ വേദിയിലെ ഓപ്പണ് ഫോറത്തിൽ സ്ത്രീ വിരുദ്ധത സിനിമയില് ആഘോഷിക്കപ്പെടുന്നതിന് എതിരെ നടി പാർവ്വതി നടത്തിയ പരാമർശം വലിയ വിവാദങ്ങൾക്കാണ് വഴിവെച്ചത്. മമ്മൂട്ടി ആരാധകർ സോഷ്യല് മീഡിയയിൽ പാർവ്വതിയെ ആക്രമിക്കുന്നതിലേക്കും പോലീസ് കേസിലേക്കും അറസ്റ്റിലേക്കും വരെ സംഭവം എത്തി.\nസിനിമയിലെ സ്ത്രീ വിരുദ്ധതയെക്കുറിച്ചും പുരുഷാധിപത്യത്തെക്കുറിച്ചും സംസാരിച്ച ആദ്യത്തെ നടിയല്ല പാർവ്വതി. സൂപ്പർതാര ചിത്രങ്ങൾ പൊട്ടിപ്പാളീസായി തീയറ്ററുകൾ അടച്ചുപൂട്ടലിന്റെ വക്കോളം എത്തിയപ്പോൾ മലയാള സിനിമയെ താങ്ങിനിർത്തിയ നടി ഷക്കീല എത്രയോ മുമ്പേ ഇക്കാര്യം ഇതിലും ശക്തമായി പറഞ്ഞിരുന്നു. ഷക്കീല ഒരു ഓൺലൈൻ പോർട്ടലിന് നൽകിയ പഴയൊരു അഭിമുഖമാണ് ഇപ്പോൾ സോഷ്യൽ മീഡിയയിലെ ചർച്ചാവിഷയം..\nമലയാള സിനിമയെ മാത്രമാക്കിയല്ല ഷക്കീല പറയുന്നത്. കേരളത്തില് പുരുഷാധിപത്യമുണ്ട് എന്നാണ് ഷക്കീല പറയുന്നത്. സ്ത്രീകളുടെ ശബ്ദം ഉയരുന്നത് അവിടെ പലർക്കും പിടിക്കില്ല. നന്നായി പഠിക്കുന്ന പെൺകുട്ടികൾക്ക് പ്രോത്സാഹനം നൽകാൻ ഇവിടെ ആളുണ്ടാകില്ല. നേട്ടങ്ങൾ കൊയ്യുന്ന സ്ത്രീകളെ ആരും ശ്രദ്ധിക്കില്ല - വ്യക്തമാണ് ഷക്കീലയുടെ വാക്കുകൾ.\nഷക്കീല ചിത്രങ്ങൾ എന്ന പേരിൽ ഇറങ്ങിയിരുന്ന സോഫ്റ്റ് ചിത്രങ്ങൾ കാണാൻ വേണ്ടി തലയില് മുണ്ടിട്ട് നടന്നിരുന്ന ആളുകളെ കുറിച്ച് പണ്ടേ തന്നെ ഇഷ്ടം പോലെ കളിയാക്കലുകൾ ഉണ്ടായിരുന്നു. തന്റെ സിനിമകള് കാണുന്നത് പുരുഷന്മാരാണ് എന്നാൽ പുറംലോകത്ത് അവര് മാന്യന്മാരായി നടിക്കും എന്നാണ് ഷക്കീല തന്നെ ഇതേക്കുറിച്ച് പറയുന്നത്. നൂറ് ശതമാനം സത്യം.\nഷക്കീലയെ ആർക്കും വേണ്ട\nമലയാളത്തിൽ നിറഞ്ഞോടിയ സിനിമകളിലെ സാന്നിധ്യമായിരുന്നു ഷക്കീല. എന്നിട്ടും അവരെ മലയാള സിനിമ കാര്യമായി പരിഗണിച്ചില്ല എന്ന പരാതി ഷക്കീലയ്ക്ക് ഉണ്ട്. സമൂഹത്തില് നിന്നും മാറ്റിനിർത്തപ്പെടേണ്ടി വരുന്നതിലെ വേദനയെക്കുറിച്ച് അവർ പറയുന്നു. ആരും ഒന്നിനും തന്നെ ക്ഷണിച്ചിട്ടില്ല. ഒരു പുരസ്‌കാരവും ലഭിച്ചിട്ടില്ല. എന്തിനധികം, തന്നെ അറിയില്ല എന്ന് പറയുന്നവർ പോലുമുണ്ട്.\nഎന്തിനാണ് ഷക്കീലയെ വേണ്ടത്?\nഎങ്കിൽ പിന്നെ എന്തിനാണ് ഷക്കീലയെ വേണ്ടത്. അത് നഗ്നത കാണിക്കാൻ വേണ്ടിയാണ്. അതിന് ഒരു ഉദാഹരണവും അവർ പറയുന്നു. ഒരു സിനിമയില് ഒരു കന്യാസ്ത്രിയുടെ വേഷം ചെയ്തു. അത് സിനിമയിൽ എത്തിയപ്പോൾ കന്യാസ്ത്രീയുടെ വേഷത്തില് തന്നെ ഒറ്റത്തവണയേ കാണിച്ചുള്ളൂ. ബാക്കിയുള്ള സമയം മുഴുവന് നഗ്‌നതാ പ്രദർശനമായിരുന്നു.\nഈ ഒരു സംഭവം കാരണമാണ് താൻ പെട്ടെന്ന് അഭിനയം നിർത്തിയത് എന്ന് ഷക്കീല പറയുന്നു. ആ സിനിമ കണ്ട് വന്ന് മേക്കപ്പ് മാൻ ഇക്കാര്യം പറഞ്ഞതിന്റെ പിറ്റേ ദിവസം വാര്‍ത്താ സമ്മേളനം വിളിച്ച് താൻ അഭിനയം നിർത്തിയതായി പ്രഖ്യാപിക്കുകയായിരുന്നു. ഇനി മേലാല് മലയാള സിനിമയില് അഭിനയിക്കില്ല എന്ന് പറഞ്ഞു.\nസിനിമാ അഭിനയം നിർത്തിയത് തനിക്ക് വലിയ നഷ്ടങ്ങളുണ്ടാക്കി എന്ന് ഷക്കീല ഇതിന് മുമ്പും പലപ്പോഴായി പറഞ്ഞിട്ടുണ്ട്. ഇരുപത്തിമൂന്ന് സിനിമകള്‍ക്ക് അഡ്വാൻസ് വാങ്ങിയ ശേഷമാണ് അഭിനയം നിർത്താൻ തീരുമാനിച്ചത്. ഈ പണമെല്ലാം തിരിച്ചുകൊടുത്തു. തന്റെ സാമ്പത്തിക ഭദ്രതയെല്ലാം ഇല്ലാതായി. തന്റെ അത് വരെയുള്ള സമ്പാദ്യമെല്ലാം അനിയത്തി എടുത്തു എന്ന് അമ്മ പറഞ്ഞു.\nസിനിമാക്കാർ പറ്റിച്ച പണി\nതന്റെ സിനിമകള് നിരോധിക്കാനുള്ള നീക്കങ്ങള് സര്‍ക്കാര് നടത്തിയ കാര്യവും ഷക്കീല പറയുന്നു. മുഖ്യാധാരാ സിനിമാ പ്രവര്‍ത്തകരുടെ സമ്മര്‍ദം കാരണമായിരുന്നു ഇത്. അന്ന് തനിക്കൊപ്പം ആരും ഉണ്ടായിരുന്നില്ല. മലയാള സിനിമയിലെ പുരുഷാധിപത്യത്തെക്കുറിച്ചും ഇരട്ടത്താപ്പുകളെക്കുറിച്ചും വിശദീകരിച്ചുകൊണ്ട് ഷക്കീല പറഞ്ഞു.\nshakeela malayalam actress social media parvathy mammotty ഷക്കീല മലയാളം സിനിമ പാർവ്വതി മമ്മൂട്ടി നടി സോഷ്യൽ മീഡിയ നടൻ\nShakeela talks about Malayalam films industry male domination and exploitation.\nStory first published: Monday, January 1, 2018, 14:23 [IST]


ഇടതും വലതും കൈകോര്‍ത്ത് പിസി ജോര്‍ജിനെ തെറിപ്പിച്ചു..!! പഞ്ചായത്ത് ഭരണം ജനപക്ഷത്തിന് നഷ്ടമായി | Daily Indian Herald\nJune 17, 2019 4:31 pm By : ADMIN PRK\nകോട്ടയം: ബിജെപി അനുഭാവം കാണിക്കുകയും എന്‍ഡിഎ മുന്നണിയുടെ ഭാഗമാകാന് ശ്രമിക്കുകയും ചെയ്ത പിസി ജോര്‍ജിന് അടിതെറ്റുന്നു. ലോക്‌സഭാ തെരഞ്ഞെടുപ്പ് അടുപ്പിച്ചാണ് കടുത്ത ബിജെപി ചായ്‌വ് പിസി ജോര്‍ജ് പ്രകടമാക്കിയത് എന്നാല് തന്റെ പ്രവചനങ്ങളും വാഗ്ദാനങ്ങളും നിറവേറ്റാന് പിസി ജോര്‍ജിനായില്ല. ഇതിന്റെ തിരിച്ചടി മറ്റൊരു രീതിയില് അനുഭവിക്കുയാണിപ്പോള്.\nപിസി ജോര്‍ജിന്റെ പാര്‍ട്ടിയായ ജനപക്ഷത്തിന് പൂഞ്ഞാര് തെക്കേക്കര പഞ്ചായത്ത് ഭരണം നഷ്ടമായി. ഇടതുപക്ഷം കൊണ്ടുവന്ന അവിശ്വാസ പ്രമേയത്തെ കോണ്‍ഗ്രസ്, കേരളാ കോണ്‍ഗ്രസ് (എം) അംഗങ്ങള് പിന്തുണയ്ക്കുകയായിരുന്നു. വര്‍ഗീയ ശക്തികള് അധികാരത്തിലെത്തുന്നത് തടയാനാണ് സിപിഐഎം കൊണ്ടുവന്ന അവിശ്വാസ പ്രമേയത്തെ പിന്തുണച്ചതെന്നാണ് യു.ഡി.എഫ് നിലപാട്. 14 അംഗ ഭരണ സമിതിയില് ഇടതുമുന്നണി അഞ്ച്, കോണ്‍ഗ്രസ് രണ്ട്, കേരളാ കോണ്‍ഗ്രസ് ഒന്ന് ജനപക്ഷം ആറ് എന്നിങ്ങനെയായിരുന്നു കക്ഷിനില.\nകഴിഞ്ഞ ഏപ്രിലില് ലോകസഭാ തെരഞ്ഞെടുപ്പിന് മുന്നോടിയായണ് പി.സി ജോര്‍ജിന്റെ ജനപക്ഷം എന്‍ഡിഎയില് ചേര്‍ന്നത്. നിയോജക മണ്ഡലത്തില് പേരുള്‍പ്പെടുന്ന പഞ്ചായത്താണ് പി.സി യ്ക്ക് നഷ്ടമായിരിക്കുന്നത്. ഗ്രാമപഞ്ചായത്ത് ഹാളില് നടന്ന വോട്ടെടുപ്പില് എട്ടംഗങ്ങളും പ്രമേയത്തെ അനുകൂലിച്ച് വോട്ടു ചെയ്തു.\nTags: kerala janapaksham, pc george\nപിസി ജോര്‍ജിന് തിരിച്ചടി!! യുഡിഎഫില് ഇടമില്ല; അപേക്ഷപോലും പരിഗണിക്കരുതെന്ന് സഖ്യകക്ഷികള്\nരാഷ്ട്രീയത്തിലെ അഭിനയത്തിന് ഒരു ഇടവേള നല്‍കി പിസി ജോര്‍ജ് എംഎല്‍എ സിനിമയിലേക്ക്\nകന്യാസ്ത്രീകളെ അപമാനിച്ച പിസി ജോര്‍ജ് കുടുങ്ങും!!! ദേശീയ വനിതാ കമ്മീഷനും ഡിജിപിയും പ്രശ്‌നത്തില് ഇടപെടുന്നു; മാപ്പ് പറയില്ലെന്ന് പൂഞ്ഞാര് സിംഹം റിപ്പബ്ലിക് ടിവിയില്


സി.കെ നാണു ജനതാദള് എസ് സംസ്ഥാന അധ്യക്ഷന്\nഅധ്യക്ഷനെ സംബന്ധിച്ച് പാര്‍ട്ടിയിലുണ്ടായ തര്‍ക്കത്തിനൊടുവിലാണ് സി.കെ നാണുവിനെ തെരഞ്ഞെടുത്തത്.\n30 Jun, 2019 at 10:35 AM\nവടകര എം.എല്.എ സി.കെ നാണുവിനെ ജനതാദള് എസ് സംസ്ഥാന അധ്യക്ഷനായി തെര‍ഞ്ഞെടുത്തു. അധ്യക്ഷനെ സംബന്ധിച്ച് പാര്‍ട്ടിയിലുണ്ടായ തര്‍ക്കത്തിനൊടുവിലാണ് സി.കെ നാണുവിനെ തെരഞ്ഞെടുത്തത്. അധ്യക്ഷ സ്ഥാനത്തേക്ക് തന്നെ പരിഗണിക്കേണ്ടെന്ന് മാത്യു ടി തോമസ് നേരത്തെ തന്നെ വ്യക്തമാക്കിയിരുന്നു.\nകെ കൃഷ്ണന്‍കുട്ടി മന്ത്രിയായതിനെ തുടര്‍ന്നാണ് ജെ.ഡി.എസ് പുതിയ അധ്യക്ഷനെ തെരഞ്ഞെടുത്തത്. മാത്യു ടി തോമസ്, കെ കൃഷ്ണന് കുട്ടി തുടങ്ങിയവരുമായി എച്ച്.ഡി ദേവഗൌഡ നടത്തിയ ചര്‍ച്ചയില് തന്നെ പുതിയ സംസ്ഥാന അധ്യക്ഷനെ കുറിച്ച് ധാരണയായിരുന്നു. അധ്യക്ഷ സ്ഥാനത്തേക്ക് തനിക്ക് താത്പര്യമില്ലെന്ന് മാത്യു ടി തോമസ് വ്യക്തമാക്കിയ പശ്ചാത്തലത്തില് കൂടിയാണ് സി.കെ നാണുവിനെ പുതിയ അധ്യക്ഷനായി തെരഞ്ഞെടുത്തത്. പുതിയ അധ്യക്ഷന് വന്ന പശ്ചാത്തലത്തില് സംസ്ഥാന പാര്‍ട്ടിക്കുള്ളിലും ചില അഴിച്ച് പണികള് ഉണ്ടാകും.\nമുതിര്‍ന്ന നേതാവായ സി.കെ നാണുവിനെ സംസ്ഥാന അധ്യക്ഷനാക്കണമെന്ന നിലപാട് കൃഷ്ണന്‍കുട്ടി വിഭാഗം സ്വീകരിച്ചപ്പോള് മന്ത്രി സ്ഥാനം നഷ്ടപ്പെട്ട മാത്യു ടി തോമസിനെ അധ്യക്ഷനാക്കണമെന്ന് മറുവിഭാഗവും ആവശ്യപ്പെട്ടിരുന്നു. കേരള ഘടകത്തില് തന്നെ തര്‍ക്കം നില നിന്ന പശ്ചാത്തലത്തില് ദേശീയ നേതാവ് ദേവഗൌഡയാണ് അധ്യക്ഷന്‍റെ കാര്യത്തില് അന്തിമ തീരുമാനമെടുത്തത്.


ഞാന് അബിയുടെ അമ്മായിയുടെ മോന്; നൗഷാദ് പറയുന്നു – East Coast Movies & Entertainments News\nHome/NEWS/General/ഞാന് അബിയുടെ അമ്മായിയുടെ മോന്; നൗഷാദ് പറയുന്നു\nഞാന് അബിയുടെ അമ്മായിയുടെ മോന്; നൗഷാദ് പറയുന്നു\nഅബിയുമായുള്ള നൗഷാദിന്റെ മുഖസാദൃശ്യമാണ് ഇപ്പോൾ സോഷ്യൽ മീഡിയ ചർച്ച ചെയ്യുന്നത്.\nAug 13, 2019, 11:10 pm IST\nശക്തമായ മഴയില് പ്രല ദുരിതം അനുഭവിക്കുന്ന കേരളത്തിനു വേണ്ടി ഒത്തൊരുമയോടെ പ്രവര്‍ത്തിക്കുകയാണ് ഓരോരുത്തരും. ഇന്ന് സ്നേഹത്തിന്റെ, നൻമയുടെ മുഖം നൗഷാദാണ്. ദുരിത പെയ്തില് എല്ലാം നഷ്ടമായവര്‍ക്ക് കച്ചവടത്തിന്റെ ലാഭകണ്ണുകള് ഒന്നുമില്ലാതെ സ്വന്തം സമ്പാദ്യം മുഴുവന് സമ്മാനിച്ച വ്യക്തിയാണ് നൗഷാദ്.\nസ്നേഹ നിധിയായ നൗഷാദിന്റെ മുഖത്ത് ഏറെ പ്രിയപ്പെട്ട മറ്റൊരു മുഖം കൂടി മലയാളികള് കണ്ടെടുത്തു. അന്തരിച്ച, പ്രിയ നടനും മിമിക്രി ലോകത്തെരാജാവുമായിരുന്ന അബിയുമായുള്ള നൗഷാദിന്റെ മുഖസാദൃശ്യമാണ് ഇപ്പോൾ സോഷ്യൽ മീഡിയയിലെ ചർച്ച.\nകഴിഞ്ഞദിവസം ഫെയ്സ്ബുക്കിൽ നൗഷാദും മകളും ലൈവിൽ എത്തിയപ്പോഴും പലരും ഇതു പറഞ്ഞു. എന്നാൽ ഇതൊന്നും തങ്ങൾ ആദ്യമായല്ല കേൾക്കുന്നതെന്നാണ് ഇവർ പറയുന്നത്. അബിയാണ് എന്നു തെറ്റിദ്ധരിച്ച് പലരും തന്റെ വാപ്പയോടു വന്നു സംസാരിക്കാറുണ്ടെന്ന് മകൾ ഫർസാന പറയുന്നു. ഇതുകേട്ട് തൊട്ടടുത്തിരിക്കുന്ന നൗഷാദ് തമാശരൂപേണ, “ഞാൻ അബിയുടെ അമ്മായിയുടെ മോനാണ്”.– എന്നു പറയുന്നുണ്ട്.\nഫർസാനയും നൗഷാദും ചേർന്നുള്ള ലൈവ് ഇതിനോടകം വൈറലാണ്. ‘എല്ലാവരും ദുരിതം അനുഭവിക്കുന്നവരെ സഹായിക്കുക’ എന്നു മാത്രമാണ് തനിക്ക് പറയാനുള്ളതെന്ന് നൗഷാദ് ലൈവില് ആവര്‍ത്തിച്ചു.


എസ്.എസ്.എല്.സി പരീക്ഷാഫലം നാളെ പ്രഖ്യാപിക്കും - ഇ വാർത്ത | evartha\nഎസ്.എസ്.എല്.സി പരീക്ഷാഫലം നാളെ പ്രഖ്യാപിക്കും\nതിരുവനന്തപുരം: ഈ വര്‍ഷത്തെ എസ്.എസ്.എല്.സി.പരീക്ഷാഫലം നാളെ പ്രഖ്യാപിക്കും. പരീക്ഷാഫലം ഇന്‍ഫര്‍മേഷന് പബ്ലിക് റിലേഷന്‍സ് വകുപ്പിന്റെ ‘പി.ആര്.ഡി. ലൈവ്’ (PRD LIVE) എന്ന മൊബൈല് ആപ്പിലൂടെ ലഭിക്കും. ആപ്പിലൂടെ ഫലം വേഗത്തില് അറിയാനായി ക്ലൗഡ് സെര്‍വര് സംവിധാനം തയ്യാറാക്കിയിട്ടുണ്ട്.\nനാളെ രാവിലെ 10.30 ന് നടക്കുന്ന വാര്‍ത്താസമ്മേളനത്തില് വിദ്യാഭ്യാസമന്ത്രി സി.രവീന്ദ്രനാഥ് ഫലപ്രഖ്യാപനം നടത്തും. അതിനു ശേഷം ആപ്പിലൂടെ ഫലം അറിയാം. ഹയര് സെക്കണ്ടറി, വൊക്കേഷണല് ഹയര് സെക്കണ്ടറി പരീക്ഷാഫലങ്ങള് പ്രഖ്യാപിക്കുന്ന മുറയ്ക്ക് ഇതേ ആപ്പിലൂടെ ലഭ്യമാകും. ഗൂഗിള് പ്ലേ സ്റ്റോറില് നിന്ന് ആപ്പ് ഡൗണ്‍ലോഡ് ചെയ്യാം.


മഹാരാഷ്ട്രയിൽ സർക്കാർ രൂപീകരിക്കാൻ ചർച്ചകൾ തുടരുമെന്ന് വിവിധ പാർടികൾ\nമുംബൈ: മഹാരാഷ്ട്രയിൽ സർക്കാർ രൂപീകരിക്കാൻ ചർച്ചകൾ തുടരുമെന്ന് വിവിധ പാർടികൾ പ്രതികരിച്ചു. പൊതുമിനിമം പരിപാടിയിൽ എത്താൻ എൻസിപിയോടും കോൺഗ്രസിനോടുംചർച്ച തുടരുമെന്ന് ശിവസേന അധ്യക്ഷൻ ഉദ്ധവ് താക്കറേ പറഞ്ഞു. ഇനി ആറുമാസമുണ്ടെന്നും-അദ്ദേഹം പറഞ്ഞു.\nതിടുക്കത്തിൽ തീരുമാനം കൈക്കൊള്ളില്ലെന്ന് എൻസിപി അധ്യക്ഷൻ ശരദ് പവാർ പറഞ്ഞു. കോൺഗ്രസ് നേതാക്കൾക്കൊപ്പം വാർത്താസമ്മേളനത്തിൽ സംസാരിക്കുകയായിരുന്നു അദ്ദേഹം. കോൺഗ്രസുമായി ചർച്ച തുടരുമെന്നും അദ്ദേഹം പറഞ്ഞു. എല്ലാ വിഷയങ്ങളും പരിഗണിക്കാതെ തീരുമാനത്തിലേക്ക് നീങ്ങാനാവില്ലെന്ന് എൻസിപി നേതാവ് പ്രഫുൽ പട്ടേൽ പറഞ്ഞു. കേന്ദ്ര സർക്കാർ സുപ്രീംകോടതി മാർഗനിർദേശങ്ങൾ ലംഘിച്ചുവെന്ന് കോൺഗ്രസ് നേതാവ് അഹമദ് പട്ടേൽ പറഞ്ഞു. സർക്കാർ രൂപീകരിക്കാൻ ശ്രമം തുടരുമെന്ന് ബിജെപിയും വ്യക്തമാക്കി.


വണ്ണം കുറയ്ക്കണോ…. ഇതാ ഒരു ദിവസത്തെ ഡയറ്റ് പ്ലാന് – The Editor\nവണ്ണം കുറയ്ക്കണോ…. ഇതാ ഒരു ദിവസത്തെ ഡയറ്റ് പ്ലാന്\nഅമിതവണ്ണം അലട്ടുന്ന പ്രശ്‌നങ്ങള് പലതാണ്. അമിതഭാരം കുറയ്ക്കാനുളള പല വഴികള് തിരയുന്നവരുമുണ്ട്. ശരിയായ ഭക്ഷണക്രമം പിന്തുടരുന്നവരെ ഇത്തരം പ്രശ്‌നങ്ങള് ബാധിക്കാറില്ല. കൃത്യമായ സമയത്ത് ശരിയായ ചില ഭക്ഷണങ്ങള് കൊണ്ട് നിങ്ങള്‍ക്ക് നിങ്ങളുടെ ശരീരഭാരം കുറയ്ക്കാം. ക്യത്യമായ ഒരു ഡയറ്റിലൂടെ നിങ്ങള്‍ക്ക് ശരീരഭാരം കുറയ്ക്കാം.\nഒരു ദിവസത്തെ ഡയറ്റ് പ്ലാന്\nകലോറിയുടെ അളവ് നല്ല കുറച്ച് പോഷകം നല്‍കുന്ന ഭക്ഷണം ഡയറ്റില് ഉള്‍പ്പെടുത്തുക. പച്ചക്കറികളും പഴവര്‍ഗങ്ങളും തന്നെയാണ് ഇതിലെ പ്രധാന ഘടകങ്ങള്. ഭക്ഷണത്തിന്റെ അളവ് കുറയ്ക്കാതെ വണ്ണം കുറയ്ക്കാന് കഴിയില്ല.\nഡയറ്റിലെ പ്രഭാത വിഭവം\nഡയറ്റിലെ പ്രഭാത വിഭവം പച്ചക്കറികളും പഴങ്ങളും തന്നെയാണ്. ഇവയില് ജലത്തിന്റെ സാന്നിധ്യം അമിതമായുണ്ടാകും. മറ്റു ഭക്ഷണങ്ങളെ അപേക്ഷിച്ച് കലോറിയും കുറവായിരിക്കും. അതിനാല് പച്ചക്കറികളും പഴങ്ങളും ഭക്ഷണത്തില് കൂടുതലായി ഉള്‍പ്പെടുത്തുക.\nപ്രഭാത ഭക്ഷണം ഒരിക്കലും ഒഴിവാക്കരുത്. തലച്ചോറിനുളള ഭക്ഷണമാണ് പ്രഭാത ഭക്ഷണം. മാനസികവും ശാരീരികവുമായ ഉണര്‍വ്വിന് പ്രഭാത ഭക്ഷണം കൂടിയേ തീരൂ. രണ്ട് ചപ്പാത്തി അല്ലെങ്കില് ഉപ്പുമാവ് രാവിലെ കഴിക്കാം. ഗോതമ്പ് ബ്രെഡും പഴവും മുട്ടയുമെല്ലാം പ്രഭാത ഭക്ഷണത്തില് ഉള്‍പ്പെടുത്താം.\nഒരു കപ്പ് ചോറ്, മിക്‌സഡ് വെജിറ്റബിള്‍സ് അരകപ്പ്, ഒരു ബൗള് സലാഡ് – ഇതാണ് ഉച്ചഭക്ഷണം. ചോറിന്റെ അളിവ് നല്ലതുപോലെ കുറയ്ക്കുക.\nഒരു പഴം, അരകപ്പ് നാരങ്ങാവെള്ളം, മുന്തിരി, വെജിറ്റബിള്‍സ് കാല് കപ്പ്, പാല് എന്നിവ ഒക്കെ വിശക്കുമ്പോള് സ്‌നാക്‌സ് ആയിട്ട് കഴിക്കാവുന്നതാണ്.\nരണ്ട് ചപ്പാത്തി, ഒരു ബൗള് വെജിറ്റബിള് സൂപ്പ് , ഒരു ബൗള് സലാഡ് ആണ് രാത്രി ഭക്ഷണം.\nഈ രീതിയില് ഒരു മാസം ഡയറ്റ് ശ്രദ്ധിച്ചാല് അമിത വണ്ണം കുറയ്ക്കാന് കഴിയും.\nBlogs, Food, Glamour, Health, Lifestyleone\_day\_diet\_plan\nജയസൂര്യക്ക് ഷൂട്ടിംഗിനിടെ പരുക്കേറ്റു


അഞ്ചര വയസുകാരനായി ഒരു നാട് മുഴുവൻ കിണറിലടക്കം തിരഞ്ഞു; കുഞ്ഞിനെ ഒറ്റക്ക് താമസിക്കുന്ന വയോധികന്റെ വീട്ടിലെ കട്ടിലിൽ നിന്ന് കണ്ടെടുത്തു: സംഭവത്തിൽ ദുരൂഹത | man|old|for|kid|CUSTODY|arested|allegdly\nകുട്ടിയുടെ മാതാവും ജനങ്ങളും കുട്ടിയെ വയോധികന്റെ വീട്ടിലെ കട്ടിലിൽകിടത്തിയിരിക്കുന്ന നിലയിൽ കണ്ടെടുക്കുകയായിരുന്നു\nOct 31, 2018, 11:55 pm IST\nവിഴിഞ്ഞം: സ്വന്തം വീടിന് മുന്നിൽ നിന്ന് കളിച്ചുകൊണ്ടിരുന്ന അഞ്ച വയസുകാരനെ കാണാതായി. നാടു മുഴുവൻ ജനങ്ങളും പോലീസുകാരും തിരഞ്ഞെങ്കിലും നിരാശയായിരുന്നു ഫലം. അവസാനം തനിച്ച് താമസിക്കുന്ന വൃദ്ധന്റെ വീട്ടിലെ കട്ടിലിൽ കിടക്കുന്ന കുഞ്ഞിനെ പോലീസ് കണ്ടെടുത്തു.\nപലതവണചെന്നിട്ടും കുഞ്ഞിനെ കണ്ടില്ലെന്ന് പറയുകയും കുട്ടിയെ വീട്ടിൽ ഒളിപ്പിച്ചുവെക്കുകയും ചെയ്ത പ്രതി മുക്കോല സ്വദേശി പീരു മുഹമ്മദ് ( 58)നെ വിഴിഞ്ഞം പൊലീസ് അറസ്റ്ചെയ്തു. മുക്കോല സ്വദേശിയായ അഞ്ചര വയസുകാരനെ യാണ് വീടിന് സമീപം കളിച്ചുകൊണ്ട് നില്‍ക്കെ രാവിലെയോടെ പത്തോടെ കാണാതായത്. കുട്ടിയെ കാണാതായെന്ന വാർത്ത പടർന്നതോടെ നാട്ടുകാരും ആശങ്കയിലായി . സമീപ വീടുകളുംകിണറുകളും ഉൾപ്പെടെ അരിച്ചുപെറുക്കി.\nമാതാപിതാക്കളും നാട്ടുകാരും അടങ്ങുന്ന സംഘം കുഞ്ഞിനെ അന്വേഷിച്ച് പല തവണ ചെന്നെങ്കിലുെ അറിയില്ലെന്ന് പറഞ്ഞ് ഇയാൾ വീടിനകത്തേേക്ക് പോകുകയായിരുന്നു.ഇതിനിടയിൽ സമീപത്ത് ചക്ക വാങ്ങാൻ വന്ന യുവാക്കളിലേക്കും സംശയം നീണ്ടു. പോലീസ് ഇടപെട്ട് അവരെയും വരുത്തി ചോദ്യം ചെയ്തു.എന്നിട്ടും തുമ്പൊന്നും കിട്ടിയതുമില്ല. ഇതിനിടയിൽ കുട്ടി താഴെക്ക് പോകുന്നത് കണ്ടതായി പറഞ്ഞ മധ്യവയസ്കൻ നാട്ടുകാരെ വഴിതെറ്റിക്കാൻ ശ്രമികുക കൂടി ചെയ്തു.\nബാലൻ അബദ്ധത്തിൽ കിണറ്റിൽ വീണിരിക്കാമെന്ന സംശയവും ബലപ്പെട്ടു. ഇതോടെകിണറ്റിലെ വെള്ളം വറ്റിച്ച് പരിശോധന നടത്താൻ പോലീസ് വിഴിഞ്ഞം ഫയർഫോഴ്സിന്റെ സഹായം തേടി .ഉച്ചക്ക് പന്ത്രണ്ടരയോടെ ഫയർഫോഴ്സും സ്ഥലത്തെത്തി.\nഅവസാനം കുട്ടിയുടെ മാതാവും ജനങ്ങളും കുട്ടിയെ വയോധികന്റെ വീട്ടിലെ കട്ടിലിൽകിടത്തിയിരിക്കുന്ന നിലയിൽ കണ്ടെടുക്കുകയായിരുന്നു. ഇതിനിടയിൽപരസ്പര വിരുദ്ധമായി സംസാരിച്ച് രക്ഷപ്പെടാൻ ശ്രമിച്ച പീരു മുഹമ്മദിനെ നാട്ടുകാരാണ് പിടികൂടി പോലീസിന് കൈമാറിയത്. ഒരിടത്തും ഒതുങ്ങിയിരിക്കാത്ത തന്റെ മകൻ രണ്ടര മണിക്കൂർ ഒറ്റക്ക് കട്ടിലിൽ കിടന്നതിൽ ഏറെ ദുരൂഹതയുണ്ടെന്നാണിവർ പറയുന്നത്. സംഭവത്തെകുറിച്ച് കൂടുതൽ അന്വേഷണം നടന്നു വരികയാണെന്ന് വിഴിഞ്ഞം പോലീസ് വ്യക്തമാക്കി.\nman old for kid CUSTODY arested allegdly\nമണ്‍വിള തീപിടിത്തത്തിനു പിന്നില് അട്ടിമറി ? നഷ്ടം 400 കോടി\nടിക് ടോക്ക് ചെയ്യാന് റെയില്‍വേ ട്രാക്കിലൂടെ നടന്ന യുവാവിന് ദാരുണാന്ത്യം\nJan 23, 2021, 02:47 pm IST


'ആളുകളെ അകറ്റുന്ന, സ്വാതന്ത്ര്യത്തെ നിയന്ത്രിക്കുന്ന ഒരു മതിലും ഒരുപാട് ഉയര്‍ന്നിട്ടില്ല', ജര്‍മ്മന് മതിൽ പതന വാർഷികത്തിൽ മെർക്കൽ\n10 Nov 2019 4:53 AM GMT\nബെർലിൻ മതിലിന്റെ പതനത്തിന്റെ 30-ാം വാർഷികത്തിൽ ജനാധിപത്യത്തെ പ്രകീർത്തിച്ച് ജര്‍മ്മന് ചാൻസലർ ഏഞ്ചല മെർക്കൽ. ജനാധിപത്യത്തെ നിസ്സാരമായി കാണരുതെന്നായിരുന്നു ബെർലിൻ മതിൽ സ്മാരകത്തിലെ വാർഷികാഘോഷ ചടങ്ങിൽ പങ്കെടുത്തുകൊണ്ട് മെർക്കൽ നടത്തിയ പരാമർശം. ‘ആളുകളെ അകറ്റിനിർത്തുകയും സ്വാതന്ത്ര്യത്തെ നിയന്ത്രിക്കുകയും ചെയ്യുന്ന ഒരു മതിലും ഇതുവരെ ഒരുപാട് ഉയര്‍ന്നിട്ടില്ല. ജനാധിപത്യത്തെ തകർക്കാൻ കഴിയില്ല’- മെര്‍ക്കല് പറഞ്ഞു.\nരണ്ടാം ലോക മഹായുദ്ധത്തിലെ തോല്‍വിയോടെയാണ് ജര്‍മ്മനിയില് വിഭജനത്തിന്‍റെ മതില് ഉയരുന്നത്. പശ്ചിമ ജര്‍മ്മനി അഥവാ ഫെഡറല് റിപ്പബ്ലിക് ഓഫ് ജര്‍മ്മനി യൂറോപ്യന് നിയന്ത്രണത്തിലും പൂര്‍വ്വ ജര്‍മ്മനി അഥവാ ജര്‍മ്മന് ഡെമോക്രാറ്റിക് റിപ്പബ്ലിക്, സോവിയറ്റ് നിയന്ത്രണത്തിലുമായി. പശ്ചിമ ജര്‍മ്മനി സമ്പല്‍സമൃദ്ധമായിരുന്നു. അതിനാല് തന്നെ ജനങ്ങള് ഒരു പരിധിവരെ സംതൃപ്തരുമായിരുന്നു. എന്നാല്, നേരെ വിപരീതമായിരുന്നു പൂര്‍വ്വ ജര്‍മ്മനിയുടെ അവസ്ഥ. ഭരണകൂട ഭീകരതയും ജനങ്ങളുടെ അസംതൃപ്തിയും നാള്‍ക്കുനാള് വര്‍ദ്ധിച്ചുവരുന്നതാണ് അവിടെ കണ്ടത്. സ്വാഭാവികമായും ആളുകള് പശ്ചിമ ജര്‍മ്മനിയിലേക്ക് പാലായനം ആരംഭിച്ചു. അത് സോവിയറ്റ് യൂണിയനെ ചൊടിപ്പിച്ചു.\nപ്രശ്‌നത്തിന് ഒരു പ്രതിവിധിയെന്നോണമാണ് 1961 ഓഗസ്റ്റ് 13-ന് ബെർലിൻ മതിൽ നിർമിക്കുന്നത്. നിരവധി വാച്ച് ടവറുകളും, വൈദ്യുതി കമ്പികളും, സുരക്ഷാ ഉദ്യോഗസ്ഥരും കാവലുള്ള 45 കിലോമീറ്റർ നീളമുള്ള കോൺക്രീറ്റ് മതിലായി ബെർലിൻ മതിൽ മാറി. അധികൃതർ ഔദ്യോഗികമായി ബെർലിൻ മതിലിനെ ആന്‍റി ഫാസിസ്റ്റ് പ്രൊട്ടക്ഷൻ റാംപാർട്ട് എന്നാണ് വിശേഷിപ്പിച്ചത്. പടിഞ്ഞാറൻ ബെർലിൻ നഗര സർക്കാർ ഇതിനെ "ലജ്ജയുടെ മതിൽ" എന്നും വിളിച്ചു. 1980 കളിൽ പോളണ്ടിലും, ഹംഗറിയിലും നടന്ന വിപ്ലവങ്ങളുടെ തുടർക്കഥയായി 1989 നവംബർ 9-ന് വെസ്റ്റ് ജർമനിയുമായുള്ള അതിർത്തി ഈസ്റ്റ് ജർമനി തുറന്നുകൊടുത്തു. അന്നാണ് ജർമനി വീണ്ടും ഒന്നാകുന്നതും.\n‘യൂറോപ്പ് മുന്നോട്ടുവച്ച മൂല്യങ്ങളായ സ്വാതന്ത്ര്യം, ജനാധിപത്യം, സമത്വം, നിയമവാഴ്ച, മനുഷ്യാവകാശങ്ങൾ തുടങ്ങിയവയെയെല്ലാം പുനരുജ്ജീവിപ്പിക്കണമെന്ന്’ മെര്‍ക്കല് ഓര്‍മ്മിപ്പിച്ചു. നമ്മുടെ സ്വാതന്ത്ര്യത്തിന്റെയും ജനാധിപത്യത്തിന്റെയും ഭാഗം നാംതന്നെ ചെയ്യേണ്ടതുണ്ട് എന്നും അവര് കൂട്ടിച്ചേര്‍ത്തു.


റിയാലിറ്റി ഷോ പങ്കാളി പ്രേമാഭ്യര്‍ത്ഥന നിരസിച്ചു; കന്നട നടനും സം...\nറിയാലിറ്റി ഷോ പങ്കാളി പ്രേമാഭ്യര്‍ത്ഥന നിരസിച്ചു; കന്നട നടനും സംവിധായകനുമായ ഹുച്ച വെങ്കട്ട് ആത്മഹത്യയ്ക്ക് ശ്രമിച്ചു\nM. Kumar | Monday, June 19, 2017 5:03 PM IST\nകന്നട നടനും സംവിധായകനും നിര്‍മാതാവുമായ ഹുച്ച വെങ്കട്ട് ആത്മഹത്യക്ക് ശ്രമിച്ചു. ചാനല് റിയാലിറ്റി ഷോയില് വെങ്കട്ടിന്റെ പങ്കാളിയായിരുന്ന രചനയോട് വെങ്കട്ട് വിവാഹാഭ്യര്‍ത്ഥന നടത്തിയിരുന്നു. എന്നാല് രചന അത് നിരസിച്ചു. ആ വിഷമത്തില് വെങ്കട്ട് ഫിനോയില് കുടിക്കുകയായിരുന്നുവെന്നാണ് റിപ്പോര്‍ട്ട്. താന് മരിക്കുകയാണെന്നറിയിച്ച് വെങ്കട്ട് രചനക്ക് എസ്എംഎസും അയച്ചിരുന്നു.\nറിയാലിറ്റി ഷോയ്ക്ക് വേണ്ടി വെങ്കട്ടിന്റെ ജോഡിയാകാമെന്ന് ഞാന് സമ്മതിച്ചിരുന്നു. അദ്ദേഹം അത്ര മാന്യമായാണ് പെരുമാറിയിരുന്നത്. എന്നാല്, ഞാന് ഒരിക്കലും അദ്ദേഹത്തെ പ്രേമിച്ചിട്ടില്ല’-രചന പറഞ്ഞതായി ദേശീയ മാധ്യമങ്ങള് റിപ്പോര്‍ട്ട് ചെയ്തു.\nനേരത്തേ തന്നെ വിവാദങ്ങളുടെ കൂട്ടുകാരനാണ് ഹുച്ച വെങ്കട്ട്. പ്രശസ്ത സിനിമാ താരം രമ്യയെ താന് വിവാഹം ചെയ്തിട്ടുണ്ടെന്ന് അദ്ദേഹം അവകാശപ്പെടുകയും രമ്യ വെങ്കട്ടിനെതിരെ പൊലീസില് പരാതിപ്പെടുകയും ചെയ്തിരുന്നു.\nBreaking - Huccha Venkat Attempts Suicide by consuming phenol saying he had loved Superjodi Rachan and now she has rejected him #chitraloka pic.twitter.com/2GURcqShfB\n— Chitraloka.com (@chitraloka) June 18, 2017


“സ്നേഹോപഹാരമായി കിട്ടിയ ഷാൾ ആണ്..” അതും അണിഞ്ഞു ഫോട്ടോസുമായി പ്രിയതാരം നിഖിത ശർമ… – Mappila Media\nസിനിമാ ലോകത്തെ പോലെതന്നെ ഇപ്പോൾ സീരിയൽ ലോകവും അതിവിപുലമായ അവസരങ്ങളാണ് ഓരോ അഭിനേതാക്കൾക്കും നൽകുന്നത്. സീരിയലുകളിലൂടെ മാത്രം ലക്ഷക്കണക്കിന് ആരാധകരെ നേടിയ താരങ്ങൾ അനവധിയാണ്. ഇന്ത്യൻ ടെലിവിഷൻ സീരിയലുകളിലൂടെ മാത്രം ഒരുപാട് ആരാധകരെ നേടിയെടുത്ത താരമാണ് നിഖിത ശർമ. ഏതു വേഷവും അനായാസം കൈകാര്യം ചെയ്യാൻ താരത്തിന് കഴിയുമെന്നതാണ് താരത്തിന്റെ ഏറ്റവും വലിയ പ്രത്യേകത.\nമിനി സ്ക്രീനിൽ മികച്ച അഭിനയം തന്നെയാണ് താരത്തിന്റെ ഏറ്റവും വലിയ മുതൽക്കൂട്ട്. സാഹചര്യങ്ങൾക്കനുസരിച്ച് ഉള്ള ഓരോ ഭാവ ഭേദങ്ങളും വളരെ ആത്മാർത്ഥമായും തന്മയത്വം ആയും താരത്തിന് പ്രകടിപ്പിക്കാൻ കഴിയുന്നു എന്നതും താരത്തിന്റെ വലിയ സവിശേഷത തന്നെയാണ്. ഒരുപാട് ടിവി സീരിയലുകളിൽ താരം അഭിനയിച്ചിട്ടുണ്ട് എങ്കിലും ചില വേഷങ്ങൾ ശ്രദ്ധേയമായിരുന്നു.\n‘ലൈഫ് ഒക്കെ’ എന്ന ചാനലിലെ ദോ ദിൽ ഏക് ജാൻ എന്ന സീരിയലിലെ അന്തരാ കൗൽ എന്ന കഥാപാത്രത്തിലൂടെയാണ് താരം ഇന്നും അറിയപ്പെടുന്നത്. കളർസ് ടിവിയിലെ സ്വരകിനി എന്ന സീരിയലിലെ കവിത എന്ന കഥാപാത്രവും ഒരുപാട് ആരാധകരെ നേടികൊടുത്തു. ഈ കഥാപാത്രങ്ങളിലൂടെ താരത്തിന് അസൂയാവഹമായ ജനപിന്തുണയും സോഷ്യൽ മീഡിയ സപ്പോർട്ടും നേടിയെടുക്കാൻ സാധിച്ചിട്ടുണ്ട്.\n2008 ലെ മിസ് എയർഹോസ്റ്റസ് അക്കാദമി അവാർഡ് താരത്തിന് ലഭിച്ചതും 2012 ലെ enlighten India എന്ന മാഗസിനിലെ ജൂലൈ ഓഗസ്റ്റ് മാസത്തെ മാഗസിൻ കവർ ഫോട്ടോ താരത്തിന്റെ ആയതും എടുത്തു പറയാൻ തക്ക വലിയ നേട്ടങ്ങൾ തന്നെയാണ്. അഭിനയ മികവിന് കിടപിടിക്കുന്ന സൗന്ദര്യവും താരത്തിനുണ്ട്. മികച്ച പ്രേക്ഷക പിന്തുണ ഉള്ള അഭിനേത്രി കൂടിയാണ് താരം. തന്നിലൂടെ കടന്നുപോയ കഥാപാത്രങ്ങളെ നിലവിൽ അഭിനയിച്ചത് കൊണ്ട് തന്നെയാണ് ഒരുപാട് പ്രേക്ഷകപ്രീതി താരം നേടിയത്.\nസീരിയലുകൾക്ക് അപ്പുറം ഒരുപാട് പരസ്യങ്ങളിലും താരം പ്രത്യക്ഷപ്പെട്ടിട്ടുണ്ട്. വലിയ ബ്രാന്റുകളുടെ പരസ്യങ്ങൾ വളരെ ശ്രദ്ധേയമായിരുന്നു. സോഷ്യൽ മീഡിയയിൽ സജീവമാണ് താരം. 20 ലക്ഷത്തിനടുത്ത് ആരാധകർ താരത്തെ ഇൻസ്റ്റഗ്രാമിലൂടെ മാത്രം ഫോളോ ചെയ്യുന്നുണ്ട്. ഒരു സിനിമയിൽ പോലും താരം പ്രത്യക്ഷപ്പെടാത്ത അതുകൊണ്ടുതന്നെ താരത്തിന് ഫോളോവേഴ്സിന്റെ എണ്ണം ആരെയും അത്ഭുതപ്പെടുത്തുന്നതാണ്.\nസമൂഹമാധ്യമങ്ങളിൽ എല്ലാം താരം സജീവമാണ്. താരം തന്റെ ഇഷ്ട ഫോട്ടോകളും വീഡിയോകളും ആരാധകരുമായി പങ്കുവയ്ക്കാറുണ്ട്. വളരെ പെട്ടന്നാണ് പങ്കുവെക്കുന്നവയെല്ലാം തരംഗമാകാറുള്ളത്. താരം ഹോട്ട് ആൻഡ് ബോൾഡ് ലുക്കിലുള്ള ഫോട്ടോകളാണ് നിരന്തരം പങ്കുവെക്കാറുള്ളത്. ഇപ്പോൾ പങ്കുവച്ചിരിക്കുന്നത് ഹോട്ട് ലുക്കിൽ ഉള്ള ഫോട്ടോകൾ തന്നെ. വെറും ഒരു സ്കാർഫ് ആണ് വേഷം. ആ സ്കാർഫ് സ്നേഹത്തിന്റെയും അഭിനന്ദത്തിന്റെയും ചെറിയൊരു അടയാളം ആണ് എന്നും അതിന്റെ കളർ താരത്തിന് വലിയ ഇഷ്ടമാണ് എന്നും താരം ക്യാപ്ഷൻ നൽകുകയും ചെയ്തിട്ടുണ്ട്.


മദ്യലഹരിയിൽ നടുറോഡിൽ അടിപിടി; നടൻ സുധീറിനെതിരെ കേസ്\nമദ്യലഹരിയിൽ സുഹൃത്തുക്കൾക്കൊപ്പം നടുറോഡിലിട്ട് രണ്ട് പേരെ കയ്യേറ്റം ചെയ്ത സംഭവത്തിൽ നടൻ സുധീറിനെതിരെ കേസ്. ആലപ്പുഴ എസ്.എൽ പുരത്ത് വെച്ച് ഇന്നലെ രാത്രി ഏഴരയോടെയാണ് കേസിന് ആസ്പദമായ സംഭവം. ബാറിന് മുന്നിൽ നിർത്തിയിട്ടിരുന്ന കാറിന്റെ ഡോർ തുറന്നതുമായി ബന്ധപ്പെട്ട തർക്കമാണ് സംഘട്ടനത്തിലേക്ക് എത്തിച്ചത്.\nസുധീറും രണ്ട് സുഹൃത്തുകളും എസ്.എൽ പുരത്തെ ബാറിന് സമീപം ദേശീയപാതയ്ക്ക് അരികിൽ കാർ നിർത്തിയിട്ടിരിക്കുകയായിരുന്നു. കാറിന്റെ വാതിൽ തുറന്നപ്പോൾ നടന്നു പോവുകയായിരുന്ന അനൂപിന്റെ ദേഹത്ത് തട്ടി. ഇത് ചോദ്യം ചെയ്ത അനൂപിനെ ഡോർ തുറന്ന് പുറത്തിറങ്ങിയ സുധീർ ചവിട്ടി വീഴ്ത്തി .\nഇതേപ്പറ്റിയുണ്ടായ വാക്കേറ്റത്തെ തുടർന്ന് അനൂപിന്റെ സുഹൃത്ത് ഹരീഷിനെ സുധീറും സുഹൃത്തുക്കളും വളഞ്ഞിട്ട് മർദ്ദിക്കുകയായിരുന്നു. ഹരീഷിന് മൂക്കിന്റെ പാലത്തിന് ഒടിവും കണ്ണിന് പരിക്കുമേറ്റു. ഇതുകണ്ട നാട്ടുകാർ വിഷയത്തിൽ ഇടപെട്ടു. ഇതോടെ നടനും സുഹൃത്തുക്കളും നാട്ടുകാരുമായി ഏറ്റുമുട്ടി. തുടർന്ന് മാരാരിക്കുളം പൊലീസ് സ്റ്റേഷനിൽ നിന്ന് പൊലീസ് എത്തിയാണ് സ്ഥിതിഗതി ശാന്തമാക്കിയത്.\nRead more on: actor | drunken\nറെയിൻ കോട്ടെന്ന് കരുതി പിപിഇ കിറ്റ് മോഷ്ടിച്ചു; പിന്നാലെ പച്ചക്കറി കച്ചവടക്കാരന്റെ കൊവിഡ് പരിശോധനാഫലം പോസിറ്റീവ്


Emalayalee.com - യുദ്ധം എങ്ങനെ, എവിടെ ആരംഭിക്കുന്നു, എപ്പോള് അവസാനിക്കുന്നു (ലേഖനം-മൊയ്തീന് പുത്തന്‍ചിറ)\nയുദ്ധം എങ്ങനെ, എവിടെ ആരംഭിക്കുന്നു, എപ്പോള് അവസാനിക്കുന്നു (ലേഖനം-മൊയ്തീന് പുത്തന്‍ചിറ)\n2020-ല് ലോകം പുതുവത്സരാഘോഷ ലഹരിയില് മുഴുകിയിരിക്കുമ്പോഴായിരുന്നു യുദ്ധകാഹളം മുഴങ്ങിയത്. അതും മുമ്പത്തേക്കാള് പതിന്മടങ്ങ് കൂടുതല്. പക്ഷെ മറവിയെന്ന മാസ്മരികതയില് മനുഷ്യന് എല്ലാം മറക്കുന്നു. അല്ലെങ്കില് മറക്കാന് ശ്രമിക്കുന്നു. കഴിഞ്ഞകാല യുദ്ധാനുഭവങ്ങള് എത്ര വേഗമാണ് ലോക നേതാക്കളും സാധാരണ മനുഷ്യരും മറക്കുന്നത്.\nയുദ്ധം എങ്ങനെ ആരംഭിക്കുന്നു, എവിടെ ആരംഭിക്കുന്നു, എപ്പോള് അവസാനിക്കുന്നു എന്നൊന്നും പ്രവചിക്കാന് പറ്റാത്ത അവസ്ഥ. സൂക്ഷ്മമായി നിരീക്ഷിച്ചാല് അതിന്റെ കാരണവും വ്യക്തമാകും. മിക്കപ്പോഴും, യുദ്ധങ്ങളുടെ കാരണം പരാജയപ്പെട്ട നേതൃത്വമാണെന്ന് ചരിത്രം വ്യക്തമാക്കുന്നു. നല്ല വിധി നടപ്പാക്കാന് പാടുപെടുക, മറ്റുള്ളവര് എന്തു ചെയ്യുമെന്ന് തെറ്റായി കണക്കാക്കുക, എതിരാളികള്‍ക്ക് സമ്മിശ്ര സന്ദേശങ്ങള് അയക്കുക, ബുദ്ധിയെ അവഗണിക്കുക, ഏതൊരു കാര്യത്തിലും വേഗത്തില് വിജയിക്കാന് ശക്തി മാത്രം മതിയെന്ന തെറ്റായ വിശ്വാസത്തെ ആശ്രയിക്കുക മുതലായവ ഒരു യുദ്ധത്തിലേക്ക് തന്നെ കാര്യങ്ങള് കൊണ്ടെത്തിക്കുന്നു.\nഇരുപത്തിയൊന്നാം നൂറ്റാണ്ടിനെ നിര്‍വചിച്ചിരിക്കുന്നത് എളുപ്പത്തില് പ്രവേശിക്കാവുന്നതും എന്നാല് അതില് നിന്ന് പുറത്തുകടക്കാന് ബുദ്ധിമുട്ടുള്ളതുമായ യുദ്ധങ്ങളാണ്. തീവ്രവാദവും സങ്കീര്‍ണ്ണമായ യുദ്ധതന്ത്രങ്ങളും പഴയ നിയമങ്ങളെ അപ്പാടെ അവഗണിച്ച് യുദ്ധത്തില് വിജയം നേടുക എന്നതാണ് ഇപ്പോഴത്തെ വെല്ലുവിളി.\nപരാജയപ്പെട്ട ആ നേതൃത്വത്തിന്റെ ശരിയായ ചിത്രം ഇപ്പോള് അമേരിക്കയും ഇറാനും തമ്മിലുള്ള ബന്ധത്തില് പ്രതിഫലിച്ചിരിക്കുന്നതു കാണാം. തങ്ങള് ആഗ്രഹിക്കുന്ന കാര്യങ്ങള് നേടിയെടുക്കുന്നതിന് മറ്റൊരാളെ കരുവാക്കാമെന്നും ഭീഷണിപ്പെടുത്താമെന്നും ഇരുപക്ഷവും തെറ്റിദ്ധരിച്ചിരിക്കുകയാണ്. ഗൗരവമേറിയ ചര്‍ച്ചകളില് ഏര്‍പ്പെടാന് മനസ്സു കാണിക്കാതെയും സന്നദ്ധത പ്രകടിപ്പിക്കാതെയും ഇരുവരും പരസ്പരം മത്സരിച്ച് ആരോപണപ്രത്യാരോപണങ്ങളുടെ ചക്രത്തില് കുടുങ്ങി കറങ്ങിക്കൊണ്ടിരിക്കുന്നു. അതിന്റെ പരിണിത ഫലമോ മിഡില് ഈസ്റ്റിനെ ഒരു നീണ്ട യുദ്ധത്തിലേക്ക് നയിക്കുകയും ചെയ്യുന്നു.\nവര്‍ഷങ്ങളായി ആയിരക്കണക്കിന് നിരപരാധികളെയും നൂറുകണക്കിന് അമേരിക്കന് സൈനികരേയും കൊന്നൊടുക്കിയതിന്റെ ഉത്തരവാദിത്വം കണക്കിലെടുത്ത് ഇറാന്റെ ഇസ്ലാമിക് റെവലൂഷനറി ഗാര്‍ഡ് കോറിന്റെ മേജര് ജനറലായിരുന്ന കാസെം സൊലൈമാനിയുടെ മരണത്തില് വിലപിക്കേണ്ടതില്ല. രഹസ്യവും നിഗൂഢവുമായ കാര്യങ്ങള്‍ക്കുപയോഗിക്കുന്ന ഇറാന്റെ ഖുദ്‌സ് ഫോഴ്‌സിന്റെ കമാന്ററായിരുന്ന സൊലൈമാനി അമേരിയ്ക്കക്ക് എന്നും തലവേദനയായിരുന്നു. അതിനാല് തന്നെ ഖുദ്‌സ് ഫോഴ്‌സിനെ ഭീകര സംഘടനയായാണ് അമേരിക്ക കാണുന്നത്, സൊലൈമാനിയെ ഭീകരനായും. സൊലൈമാനിയുമായോ അനുബന്ധ വ്യാപാര വ്യവസായങ്ങളുമായോ പങ്കാളികളാകുന്നതില് നിന്ന് പൗരന്‍മാരെ അമേരിക്ക വിലക്കിയിട്ടുമുണ്ട്. സൊലൈമാനിയുടെ വധം ഇറാനുമായുള്ള യുദ്ധസാധ്യത വര്‍ദ്ധിപ്പിക്കുന്നു എന്നതാണ് വസ്തുത. പ്രസിഡന്റ് ട്രംപും ഇറാന് ഭരണകൂടവും കൂടുതല് ആക്രമണ ഭീഷണികള് കൈമാറിക്കൊണ്ടിരിക്കുകയാണിപ്പോള്.\nഅമേരിക്കയിലെയും ഇറാനിലെയും നേതാക്കള് തങ്ങളുടെ ലക്ഷ്യങ്ങള് നേടുന്നതില് പരാജയപ്പെട്ടുകൊണ്ടിരിക്കുകയാണ്. ഇറാന് ആണവ കരാറില് നിന്ന് മാറിനില്‍ക്കാനും, കരാര് ചര്‍ച്ച ചെയ്ത ബ്രിട്ടന്, ഫ്രാന്‍സ്, ജര്‍മ്മനി, റഷ്യ, ചൈന എന്നീ രാജ്യങ്ങളെ അവഗണിക്കാനും, പുതിയ ഉപരോധങ്ങള് ഏര്‍പ്പെടുത്താനും, അറേബ്യന് ഗള്‍ഫില് യുഎസ് സേനയെ ശക്തിപ്പെടുത്താനും, ബലപ്രയോഗം നടത്താനുമാണ് പ്രസിഡന്റ് ഡൊണാള്‍ഡ് ട്രംപ് ശ്രമിച്ച്ത്. ചര്‍ച്ചയ്ക്കായി ഇറാന് മുന്‍കൈ എടുക്കുമ്പോള് ട്രംപാകട്ടേ ബലപ്രയോഗത്തിലൂടെ കാര്യങ്ങള് നേടാമെന്ന് വൃഥാ ശഠിച്ചു. മൂഢ സ്വര്‍ഗത്തിലെ രാജാവിനെപ്പോലെ ഭീഷണിപ്പെടുത്തി മിഡില് ഈസ്റ്റില് യു എസിന്റെ ആധിപത്യം തുടരുമെന്ന സമ്മിശ്ര സന്ദേശങ്ങളും ട്വിറ്ററിലൂടെ അയച്ചുകൊണ്ടിരുന്നു.\nകഴിഞ്ഞ വര്‍ഷം യു എസ് താവളങ്ങള്‍ക്കും സഖ്യകക്ഷികള്‍ക്കുമെതിരെ ഇറാന് നടത്തിയ ആക്രമണ പരമ്പരകളോട് പ്രതികരിക്കാന് ട്രംപ് വിമുഖത കാണിച്ചു. യുഎസ് ഡ്രോണ് തകര്‍ത്തതിനെത്തുടര്‍ന്ന് ജൂണില് അവസാന നിമിഷം ഇറാനെതിരായ പ്രതികാര സമരം അദ്ദേഹം പിന്‍വലിച്ചു. സൗദി അറേബ്യയിലെ എണ്ണ സംസ്‌ക്കരണ കേന്ദ്രങ്ങള്‍ക്കെതിരെ സെപ്തംബറില് ഇറാന് നടത്തിയ ഡ്രോണ് ആക്രമണത്തെ അപലപിക്കാനോ പ്രതികരിക്കാനോ പ്രസിഡന്റ് വിസമ്മതിച്ചു.\nസിറിയയില് നിന്ന് യുഎസ് സൈന്യത്തെ പെട്ടെന്ന് പിന്‍വലിക്കാന് ട്രംപ് തീരുമാനിച്ചപ്പോള്, പ്രത്യക്ഷമായി കുര്‍ദിഷ് സഖ്യകക്ഷികളെ ഉപേക്ഷിച്ച് തുര്‍ക്കിയെയും റഷ്യയെയും ഇറാനെയും സിറിയയില് തങ്ങളുടെ സ്വാധീനം വിപുലീകരിക്കാന് അനുവദിക്കുകയായിരുന്നു ട്രംപ്. യുദ്ധങ്ങളില് നിന്ന് ട്രംപ് 'എന്നന്നേക്കുമായി' പിന്മാറുന്നുവെന്ന് പ്രതിജ്ഞയെടുക്കുന്ന സമയത്ത് മിഡില് ഈസ്റ്റേണ് രാജ്യങ്ങള് അവരവരുടെ പ്രശ്‌നങ്ങള് സ്വയം പരിഹരിച്ചുകൊള്ളണമെന്ന ഉപദേശവും നല്‍കി. അടുത്തിടെ വാള്‍സ്ട്രീറ്റ് ജേണല് എഡിറ്റോറിയല് വിശേഷിപ്പിച്ചത് 'ഒറ്റപ്പെടാനുള്ള പ്രേരണകള് അപകടങ്ങള് വിളിച്ചു വരുത്താനും എതിരാളികള്‍ക്കുള്ള തുറന്ന ക്ഷണവുമാണ്,' എന്നാണ്.\nകഴിഞ്ഞ ജൂണില് അറേബ്യന് ഗള്‍ഫിലെ ഓയില് ടാങ്കറുകളില് ആക്രമണം നടത്തുകയും, സഖ്യ സേനയെ ഉപയോഗിച്ച് യുഎസ് താവളങ്ങളെയും അവരുടെ സഖ്യകക്ഷികളെയും തുരത്തിയോടിക്കാമെന്നും ഇറാന് തെറ്റായ കണക്കുകൂട്ടലുകള് നടത്തി. ഡിസംബര് 27 ന് കിര്‍ക്കുക്കിനടുത്തുള്ള ഒരു യു എസ് സൈനിക താവളത്തില് റോക്കറ്റ് ആക്രമണം നടത്തിയതു തന്നെ ട്രംപിനെ മിഡില് ഈസ്റ്റില് നിന്ന് ഒഴിവാക്കുക എന്ന ലക്ഷ്യത്തോടെയായിരുന്നു. എന്നാല് ആ തന്ത്രം പരാജയപ്പെട്ടു. ഇറാഖിലെയും സിറിയയിലെയും ഇറാനിയന് പ്രൊക്‌സി മിലിഷ്യയായ കതെബ് ഹിസ്ബുള്ളയെ എഫ് 15ഇ യുദ്ധവിമാനങ്ങളുപയോഗിച്ച് ആക്രമിക്കാന് പ്രസിഡന്റ് ഉത്തരവിട്ടു. ആ ആക്രമണത്തില് 25 പേര് കൊല്ലപ്പെടുകയും 50 പേര്‍ക്ക് പരിക്കേല്‍ക്കുകയും ചെയ്തു. ഈ നടപടിയുടെ അനന്തരഫലങ്ങള് വൈറ്റ് ഹൗസ് പ്രതീക്ഷിച്ചിരുന്നോ എന്ന് വ്യക്തമല്ല. എന്നാല് പരിണത ഫലങ്ങള് സംഭവിച്ചു.\nഅക്രമാസക്തവും ഇറാനിയന് അനുകൂലവുമായ പ്രതിഷേധം ബാഗ്ദാദിലെ യുഎസ് എംബസിയെ അപകടത്തിലാക്കി. നാവികരുടെ വിന്യാസവും 82-ാം എയര്‍ബോണ് ഡിവിഷനും മറീന്‍സുമായാണ് അമേരിക്ക അതിനെ നേരിട്ടത്. കൂടാതെ, ഇറാനിയന് ഖുഡ്‌സ് ഫോഴ്‌സിന്റെ കമാന്‍ഡറായിരുന്ന ഖാസെം സൊലൈമാനിയെ വധിക്കാന് പ്രസിഡന്റ് തീരുമാനിക്കുകയും ഉത്തരവിടുകയും ചെയ്തു.\nതന്റെ പ്രസിഡന്റ് സ്ഥാനത്തിന്റെ ഏറ്റവും വലിയ പരീക്ഷണമാണ് ട്രംപ് ഇപ്പോള് നേരിട്ടുകൊണ്ടിരിക്കുന്നത്. കഴിഞ്ഞ മൂന്ന് വര്‍ഷമായി യുഎസ് ആഗോള നേതൃത്വത്തിന്റെ പങ്ക് അദ്ദേഹം ചോദ്യം ചെയ്യുകയും സഖ്യങ്ങളെ വിമര്‍ശിക്കുകയും കൂടുതല് പരിചയസമ്പന്നരായ സൈനിക, നയതന്ത്ര ഉപദേഷ്ടാക്കളുടെ മാര്‍ഗനിര്‍ദ്ദേശം അവഗണിക്കുകയും ചെയ്തുകൊണ്ടിരിക്കുന്നു. യുദ്ധ സാഹചര്യമുണ്ടാക്കാന് പ്രകോപനപരമായ ട്വീറ്റുകള് നിരന്തരം അയച്ചുകൊണ്ടിരിക്കുന്നു.\nഅദ്ദേഹത്തില് നിക്ഷിപ്തമായിട്ടുള്ള പ്രസിഡന്റ് പദവിയും, രാജ്യത്തിന്റെ ഗതിയും യുദ്ധഭീഷണിയെക്കുറിച്ചും കമാന്‍ഡര് ഇന് ചീഫ് എന്ന നിലയിലുള്ള ഉത്തരവാദിത്തങ്ങളെക്കുറിച്ചും അദ്ദേഹം ഗൗരവമായി കാണുന്നുണ്ടോ എന്ന് സംശയിക്കേണ്ടിയിരിക്കുന്നു. സൈനിക ശക്തി കൊണ്ട് മാത്രം പ്രശ്‌നങ്ങള്‍ക്ക് പരിഹാരമാകില്ല. 21ാം നൂറ്റാണ്ടിലെ യുദ്ധങ്ങളുടെ ഏറ്റവും ഗൗരവമേറിയ പാഠം, ശക്തമായ നേതൃത്വം ഇല്ലെങ്കില് കൂടുതല് ജീവനുകള് നഷ്ടപ്പെടും എന്നതാണ്.\nലോകസമാധാനമാണ് ഓരോ ഭരണാധികാരികളും ആഗ്രഹിക്കുന്നതെങ്കില് ആദ്യം വേണ്ടത് അവരുടെ മനസ്സില് സമാധാനം സ്ഥാപിക്കുക എന്നതാണ്. എന്നാല്, അവരുടെ മനസ്സുകള് ധനമോഹവും അധികാര ദുര്‍മോഹവും സുഖലോലുപതയും മറ്റും കൊണ്ടു വിഷലിപ്തമാക്കിത്തീര്‍ത്തിരിക്കുകയാണ്. ആ വിഷലിപ്തമായ മനസ്സാണ് ഇപ്പോള്\nയുദ്ധത്തിലേക്ക് അവരെ നയിച്ചിരിക്കുന്നത്. പക്ഷേ സ്വാഭാവികമായ സമാധാനത്തെ ഇല്ലാതാക്കിയത്, സ്വന്തം മനസ്സ് വിഷലിപ്തമായിത്തീര്‍ന്നതാണെന്ന് അവര് കാണുന്നില്ല. അതിനാല് അവര് വിഷത്തില് മുങ്ങിക്കിടക്കുന്നുകൊണ്ട് അതില് നിന്ന് കരകയറാന് ഇഷ്ടപ്പെടാതെതന്നെ, ആ വിഷത്തിന്റെ ദോഷഫലത്തില് നിന്നു രക്ഷപ്പെടാന് ശ്രമിക്കുകയാണ്. ഈ ഭരണകര്‍ത്താക്കളുടെ മത്സരബുദ്ധി കാരണം തങ്ങള്‍ക്ക് എന്തു സംഭവിച്ചു എന്നു മനുഷ്യവര്‍ഗം അറിയണം. അങ്ങനെ തിരിച്ചറിവു നേടിയ മനുഷ്യര് പ്രതികരിക്കുമ്പോള് മാത്രമേ അവര് കണ്ണു തുറക്കുകയുള്ളൂ. അവരുടെ കണ്ണുകള് തുറക്കണമെങ്കില് സാധാരണക്കാരുടെ മനസ്സറിയണം. അതു ചെയ്യാത്തിടത്തോളം കാലം ന്യൂക്ലിയര് ബോംബ് എന്ന മുള്‍മുനയില് തൂങ്ങിനില്‍ക്കുന്ന 'സമാധാനം' അനുഭവിച്ചുകൊണ്ട് സമാധാനമില്ലാതെ ലോക ജനത ജീവിക്കേണ്ടിവരും.


സ്ത്രീകള്‍ക്ക് സുരക്ഷിതമായി ജീവിക്കാന് ലോകത്തെ പുതുക്കിപ്പണിയണമെന്ന് മാനുഷി ചില്ലര് | Manushi Chillar to raise awareness on violence against women\nഎല്ലായിടത്തും സ്ത്രീകള് വിവിധ രീതികളില് അക്രമത്തിന് ഇരയാകുന്നുണ്ടെന്നും, അവര്‍ക്കു വേണ്ടി ഞാന് ശബ്ദമുയര്‍ത്തുമെന്നും ഇരുപത്തിമൂന്നുകാരിയായ മാനുഷി പറഞ്ഞു.\nസ്ത്രീകള്‍ക്കെതിരെയുള്ള അതിക്രമങ്ങള് തടയുന്നതിനായി ഐക്യരാഷ്ട്രസഭ നടപ്പാക്കുന്ന #BuildBackBetterAndEqual എന്ന ബോധവത്ക്കരണ പരിപാടിയില് സഹകരിക്കാന് നടിയും മോഡലും മുന് ലോക സുന്ദരിയുമായ മാനുഷി ചില്ലര്.\nലിംഗാധിഷ്ഠിതമായ അതിക്രമങ്ങളെ തടയുകയാണ് പരിപാടിയുടെ ലക്ഷ്യം. എല്ലായിടത്തും സ്ത്രീകള് വിവിധ രീതികളില് അക്രമത്തിന് ഇരയാകുന്നുണ്ടെന്നും, അവര്‍ക്കു വേണ്ടി ഞാന് ശബ്ദമുയര്‍ത്തുമെന്നും ഇരുപത്തിമൂന്നുകാരിയായ മാനുഷി പറഞ്ഞു.\n'പ്രായഭേദമന്യേ ധാരാളം സ്ത്രീകള് ഇങ്ങനെ അതിക്രമങ്ങള്‍ക്ക് ഇരയാകുന്നുണ്ട്, സ്ത്രീയെന്ന നിലയില് ഹൃദയം തകര്‍ക്കുന്ന അറിവാണ് അത്. സ്ത്രീകള് തന്നെ അവര്‍ക്കെതിരെയുള്ള അതിക്രമങ്ങള്‍ക്കെതിരെ ശബ്ദമുയര്‍ത്തണമെന്നും' - തന്റെ ഇന്‍സ്റ്റഗ്രാമില് പങ്കുവച്ച വീഡിയോയില് മാനുഷി പറയുന്നു.\nകോറോണ പടര്‍ന്നു പിടിച്ച കഴിഞ്ഞ വര്‍ഷം ലോക്ഡൗണിലും മറ്റും വീടുകളില് സ്ത്രീകള് അകപ്പെട്ടുപോയിരുന്നു. ഇക്കാലയളവില് സ്ത്രീകള്‍ക്കെതിരെയുള്ള അതിക്രമങ്ങള് വര്‍ധിച്ചതായും താരം. ' ഗാര്‍ഹികപീഡനങ്ങള് ഇക്കാലയളവില് കൂടുതലായി, എന്നാല് കൊറോണ പടരുമ്പോഴും ലോകത്തെ നമ്മള് പുതുക്കി പണിയണം, സ്ത്രീകള്‍ക്ക് സുരക്ഷിതമായ ഒന്നാവാന്.'\nContent Highlights: Manushi Chillar to raise awareness on violence against women


കൊറോണക്കാലത്തെ ഏറ്റവും മനോഹരമായ ഓണാനുഭവം എന്തായിരിക്കും? | onam corona days by AJith MS\nവരുമാനം ഒന്നും ഇല്ലാതെ, ആരോടും ഒന്നും പറയാന് കഴിയാതെ ജീവിക്കുന്ന ഒരുപാട് പേരാണ് ചുറ്റിലും. ഇങ്ങനെ ഒരു സാഹചര്യത്തില് ഒരു മലയാളി എങ്ങിനെ ഓണം ആഘോഷിക്കും?\nThiruvananthapuram, First Published Aug 27, 2020, 5:30 PM IST\nവരുമാനം ഒന്നും ഇല്ലാതെ, ആരോടും ഒന്നും പറയാന് കഴിയാതെ ജീവിക്കുന്ന ഒരുപാട് പേരാണ് ചുറ്റിലും. ഇങ്ങനെ ഒരു സാഹചര്യത്തില് ഒരു മലയാളി എങ്ങിനെ ഓണം ആഘോഷിക്കും? സര്‍ക്കാരിന്റെ ഓണക്കിറ്റ് ഉള്ളത് കൊണ്ട് ഓണത്തിന് പട്ടിണിയാകില്ല എന്ന് എനിക്ക് ഉറപ്പ് ഉണ്ട്. ഇതൊന്നും ലഭിക്കാത്ത ആളുകള് നമുക്കിടയില് ഉണ്ട്. അങ്ങിനെ ഉള്ളവരെ കണ്ടു മുട്ടിയാല് ഒന്ന് സഹായിക്കുക. ഒരു നേരം നമ്മള് ചെയ്യുന്ന സഹായം കൊണ്ട് ഒരു ജീവന് നിലനില്‍ക്കാന് സഹായിക്കുമെങ്കില് അതില്‍പരം വലിയ കാര്യം മറ്റെന്താണുള്ളത്.\n2018 -ലാണ് നമ്മുടെ ഓണങ്ങളുടെ സ്വഭാവം മാറുന്നത്. കേരളത്തെ പ്രളയത്തില് മുക്കിയ മഴക്കാലത്തിന്റെ ബാക്കിയായിരുന്നു ആ തിരുവോണം. പ്രളയം കൂടുതലും ബാധിച്ചത് മധ്യകേരളത്തില് ആയിരുന്നു. ഞാന് ജീവിക്കുന്നത് എറണാകുളം ജില്ലയിലെ നോര്‍ത്ത് പറവൂര് ആയിരുന്നതിനാല്, എന്നെയും കുടുംബത്തെയും നാട്ടുകാരെയും നല്ല രീതിയില് ബാധിച്ചു. ആ ഓണം ആഘോഷങ്ങള് ഇല്ലാതെ ചിലവഴിച്ചത് ബന്ധു വീട്ടില് ആയിരുന്നു.\nഅടുത്ത വര്‍ഷവും പ്രളയം വന്നു. വ്യക്തിപരമായി എന്റെ പ്രണയ പരാജയവും. പക്ഷെ ആ പ്രളയം ഞങ്ങളെ ബാധിച്ചില്ല. അത് കൂടുതലും വടക്കന് കേരളത്തില് ആയിരുന്നു. പക്ഷെ പ്രണയ പരാജയം എന്നെ നല്ല രീതിയില് ബാധിച്ചു. എന്നെ മാത്രം ബാധിക്കുന്ന വിഷയം ആയത് കൊണ്ട് കൂടുതല് പറഞ്ഞ് വായനക്കാരെ ബോറിപ്പിക്കുന്നില്ല.\nപറഞ്ഞ് വന്നത് ഒരു കാര്യം മാത്രമാണ്-ആ ഓണവും ആഘോഷങ്ങള് ഇല്ലാതെ പോയി എന്ന കാര്യം. പിന്നെയാണ് ഈ ഓണക്കാലമെത്തുന്നത്. കിടക്കാച്ചി ഓണം' കൊറോണം എന്നുറപ്പിക്കാവുന്ന നാളുകള്. എന്നെ മാത്രമല്ല ലോകത്തെ മുഴുവന് ആണ് ഇക്കാലം ബാധിച്ചത്. ഒരാഴ്ച്ച അടുപ്പിച്ച് മഴ പെയ്തപ്പോള് ഇത്തവണയും പ്രളയം വരുമെന്ന് ഭയന്നിരുന്നു. പക്ഷെ വന്നില്ല എന്നാലും അമ്മ സാധനങ്ങള് ഒക്കെ വീടിനു മുകളിലേക്ക് കയറ്റിവെച്ചു.\nഇത്തവണ എങ്ങാന് പ്രളയം വന്നാല് എന്താകും കേരളത്തിന്റെ അവസ്ഥ? സാമൂഹിക അകലം പാലിക്കേണ്ട സാഹചര്യത്തില് എങ്ങിനെ ആളുകള് ക്യാമ്പുകളില് കഴിയും? ബന്ധു വീടുകളില് അഭയം പ്രാപിക്കും?.\nകൊറോണ വരാന് സാധ്യത ഉള്ള എല്ലാ സാഹചര്യങ്ങളിലൂടെയും കടന്നു പോകേണ്ടി വരുന്ന ഒരു വ്യക്തി ആണ് ഞാന്. ഒരു മെഡിക്കല് റെപ്. ഈ തൊഴില് മേഖലയില് ജോലി ചെയ്യുന്ന ഒരുപാട് ആളുകളുടെ തൊഴില് നഷ്ടപ്പെട്ടു, ചിലരുടെ ശമ്പളം പാതിയാക്കി. പക്ഷെ എന്റെ കമ്പനി എന്നെ ചതിച്ചില്ല. പ്രതീക്ഷിച്ച കച്ചവടം ഇല്ലാതെയും എനിക്കും എന്റെ കൂടെ ഉള്ളവര്‍ക്കും ശമ്പളം തന്നു കൊണ്ടിരിക്കുന്നു.\nഎന്റെ അച്ഛന് കല്‍പ്പണി ആണ്, ചേട്ടന് വെല്‍ഡിങ്ങും. അമ്മയും ചേട്ടത്തിയും കൊച്ചും ഉണ്ട്. കൊറോണ വന്നതിനു ശേഷം അച്ഛന്റെയും ചേട്ടന്റെയും ജോലി ദിനങ്ങള് കുറഞ്ഞു. ഇല്ലെന്ന് തന്നെ പറയാം. പറഞ്ഞ് വന്നത്, മൂന്ന് പേര് ജോലിക്ക് പോയിട്ടും സാമ്പത്തിക ഭദ്രത ഉറപ്പിക്കാന് ഞങ്ങള്‍ക്ക് കഴിയുന്നില്ല എന്ന കാര്യമാണ്. അപ്പോള് ഒരാള് മാത്രം ജോലിക്ക് പോയി ആ വരുമാനം വെച്ച് ജീവിക്കുന്നവരുടെ അവസ്ഥ എന്തായിരിക്കും?\nവരുമാനം ഒന്നും ഇല്ലാതെ, ആരോടും ഒന്നും പറയാന് കഴിയാതെ ജീവിക്കുന്ന ഒരുപാട് പേരാണ് ചുറ്റിലും. ഇങ്ങനെ ഒരു സാഹചര്യത്തില് ഒരു മലയാളി എങ്ങിനെ ഓണം ആഘോഷിക്കും? സര്‍ക്കാരിന്റെ ഓണക്കിറ്റ് ഉള്ളത് കൊണ്ട് ഓണത്തിന് പട്ടിണിയാകില്ല എന്ന് എനിക്ക് ഉറപ്പ് ഉണ്ട്. ഇതൊന്നും ലഭിക്കാത്ത ആളുകള് നമുക്കിടയില് ഉണ്ട്. അങ്ങിനെ ഉള്ളവരെ കണ്ടു മുട്ടിയാല് ഒന്ന് സഹായിക്കുക. ഒരു നേരം നമ്മള് ചെയ്യുന്ന സഹായം കൊണ്ട് ഒരു ജീവന് നിലനില്‍ക്കാന് സഹായിക്കുമെങ്കില് അതില്‍പരം വലിയ കാര്യം മറ്റെന്താണുള്ളത്. അതിലേറെ മനോഹരമായ ഓണാനുഭവം മറ്റെന്താണുള്ളത്?\nഅജിത്ത് എം എസ്


പി.എസ്.സി പരീക്ഷയില് ഇംഗ്ലീഷ് വെള്ളം കുടിപ്പിക്കാറുണ്ടോ? | PSC English Pareeksha Sahayi | books selfhelp\nപി.എസ്.സി പരീക്ഷയില് ഇംഗ്ലീഷ് വെള്ളം കുടിപ്പിക്കാറുണ്ടോ?\nപി.എസ്.സി. പരീക്ഷകള്‍ക്ക് തയ്യാറെടുക്കുന്ന ഉദ്യോഗാര്‍ഥികള്‍ക്ക് തുണയാകുന്ന പുസ്തകമാണ് ഒ.അബൂട്ടി തയ്യാറാക്കിയ പി.എസ്.സി ഇംഗ്ലീഷ് പരീഷാസഹായി\nPublished: Mar 7, 2017, 10:20 AM IST\nപി.എസ്.സി പരീക്ഷകള്‍ക്ക് തയ്യാറെടുക്കുന്ന ഉദ്യോഗാര്‍ഥികള്‍ക്ക് എന്നും വെല്ലിവിളിയുയര്‍ത്തുന്നവയാണ് ഇംഗ്ലീഷ് വിഭാഗത്തില് നിന്നുള്ള ചോദ്യങ്ങള്. ഇംഗ്ലീഷ് പ്രധാന വിഷയമായി പഠിച്ച് ഉന്നത വിദ്യാഭ്യാസ യോഗ്യത നേടിയവര് പോലും മത്സരപ്പരീക്ഷകളിലെ ഇംഗ്ലീഷ് ചോദ്യങ്ങളെ നേരിടാതെ വെള്ളം കുടിക്കുന്നത് കാണാം.\nഒന്നും രണ്ടും മാര്‍ക്കുകള് പോലും വിലപ്പെട്ട പരീക്ഷകളില് ഈ വിഭാഗത്തില് നിന്നുള്ള ചോദ്യങ്ങളെ അവഗണിച്ച് മുന്നേറുക അസാധ്യവുമാണ്. കേരള പി.എസ്.സി പരീക്ഷകളിലെ ഒരു പ്രധാന വിഭാഗമാണ് ഇംഗ്ലീഷ്. എന്നാല് പരീക്ഷയക്ക് തയ്യാറെടുക്കുന്നവരില് അധികവും പൊതുവിജ്ഞാനത്തിനാണ് മുന്‍തൂക്കം നല്‍കുന്നത്. പൊതുവിജ്ഞാനത്തിനൊപ്പം മറ്റ് മേഖലകള്‍ക്കും പ്രാധാന്യം നല്‍കി തയ്യാറെടുത്താല് മാത്രമേ വിജയം സാധ്യമാകുകയുള്ളൂ.\nപൊതുവിജ്ഞാനത്തിന് അമിത പ്രാധാന്യം നല്‍കി പഠിക്കുന്ന പലര്‍ക്കും ഇംഗ്ലീഷ് ചോദ്യങ്ങളെ നേരിടുമ്പോള് മികച്ച പ്രകടനം കാഴ്ചവയ്ക്കാന് സാധിക്കുന്നില്ല. ഇംഗ്ലീഷിലുള്ള പ്രാവീണ്യക്കുറവിനപ്പുറം മത്സരപ്പരീക്ഷകളിലെ ഇംഗ്ലീഷ് ചോദ്യങ്ങളെപ്പറ്റി വ്യക്തമായ ധാരണയില്ലാത്തതാണ് പ്രധാന പ്രശ്‌നം.\nഈ സാഹചര്യത്തില് പി.എസ്.സി. പരീക്ഷകള്‍ക്ക് തയ്യാറെടുക്കുന്ന ഉദ്യോഗാര്‍ഥികള്‍ക്ക് തുണയാകുന്ന പുസ്തകമാണ് ഒ.അബൂട്ടി തയ്യാറാക്കിയ പി.എസ്.സി ഇംഗ്ലീഷ് പരീഷാസഹായി. മികച്ച രീതിയില് തയ്യാറെടുത്താല് ഏതൊരാള്‍ക്കും ഈ വിഭാഗത്തില് നിന്നുള്ള ചോദ്യങ്ങളെ അനായാസം നേരിടാവുന്നതാണ്. അനുയോജ്യമായ പഠനരീതി തിരഞ്ഞെടുത്ത് ഇംഗ്ലീഷ് പരിജ്ഞാനം വര്‍ധിപ്പിക്കുക എന്നതാണ് പ്രധാന കാര്യം. ഒപ്പം പരമാവധി ചോദ്യമാതൃകകള് പരിചയപ്പെടുകയും ചെയ്യുക.\nമുന് പി.എസ്.സി പരീക്ഷകളില് വന്ന ഇംഗ്ലീഷ് ചോദ്യങ്ങളെ വിലയിരുത്തിയാല് ഏത് തരത്തിലുള്ള ചോദ്യങ്ങളാണ് പൊതുവില് കൂടുതലായി ചോദിച്ചു വരുന്നതെന്ന് മനസിലാക്കുവാന് സാധിക്കും. മുന് വര്‍ഷങ്ങളിലെ ചോദ്യങ്ങള് വിലയിരുത്തിയാണ് ഈ പുസ്തകം തയ്യാറാക്കിയിരിക്കുന്നത്.\nവിജയത്തിലേക്കുള്ള കുറിക്കുവഴികളാണ് എല്ലാവരും അന്വേഷിക്കുന്നത്. അതിനായി വെറുതെ സമയം മെനക്കെടുത്തുകയും ചെയ്യുന്നു. ഇംഗ്ലീഷ് പഠിക്കുകയെന്നാല് ഭാഷയിലെ പൊതു നിയമങ്ങള് പഠിക്കുക എന്നതാണ് പലരുടേയും ധാരണ. അതിനാല് തന്നെ അവര്‍ക്ക് പല ചോദ്യങ്ങള്‍ക്കു മുന്നിലും മുട്ടുമടക്കേണ്ടിവരുന്നു.\nഎന്നാല് ശരിയയ പഠനത്തിലൂടെ ഉദ്യോഗാര്‍ത്ഥികള്‍ക്ക് ആത്മവിശ്വാസത്തോടെ പരീക്ഷയെ അഭിമുഖീകരിക്കാന് സാധിക്കും. ഇതിന് ആശ്രയക്കാവുന്ന പുസ്തമാണ് പി.എസ്.സി ഇംഗ്ലീഷ് പരീഷാസഹായി.\nകൗമാരത്തില് എതിര്‍ലിംഗപ്രേമം തോന്നാത്ത കുട്ടികളില് എന്തു സംഭവിക്കുന്നു?\nഒരു ചോദ്യത്തിലെ പിഴവ് നിങ്ങളെ എസി മുറിയില് നിന്ന് ഗോഡൗണിലെത്തിച്ചേക്കാം!\nവീട് നിര്‍മാണത്തെക്കുറിച്ച് നിങ്ങള്‍ക്ക് എന്തറിയാം?\nലാസ്റ്റ് ഗ്രേഡ് പരീക്ഷ പരീക്ഷയ്ക്കായി തയ്യാറെടുക്കാം\nഅക്കൗണ്ടിന്റെ പാസ്‌വേഡ് പങ്കാളിയ്ക്ക് കൈമാറണോ?\nപെണ്ണുങ്ങള്‍ക്ക് പിഴവുപറ്റുന്നത് എവിടെയെല്ലാം?\nപ്രമേഹ രോഗികള് പഴവര്‍ഗങ്ങള് കൂടുതല് കഴിച്ചാല്\nഎന്തു പഠിക്കണം, എവിടെ പഠിക്കണം?\nഎങ്ങനെ ഒരു മികച്ച സ്റ്റാര്‍ട്ട്അപ്പ് സംരംഭം കെട്ടിപ്പടുക്കാം ?\nപഴുതടച്ച് പരിശീലിക്കാം, വിജയം കൈവരിക്കാം\nആരോഗ്യ പരിപാലനത്തിന്റെ ആദ്യപാഠങ്ങള്


എന്താണ് ഈ ക്ഷമയുടെ നെല്ലിപ്പലക എന്നറിയണ്ടേ? - മലയാളം ന്യൂസ് പോർട്ടൽ\nഎന്താണ് ഈ ക്ഷമയുടെ നെല്ലിപ്പലക എന്നറിയണ്ടേ?\nPosted on May 4, 2019, 10:23 AM\nക്ഷമയുടെ നെല്ലിപ്പലക കണ്ടു എന്ന് കേട്ടിട്ടുണ്ടാവും. എന്താണ് ഈ നെല്ലിപ്പലക? പണ്ട് കിണര് നിര്‍മ്മിക്കുമ്പോള് ചിലർ അതിന്റെ ഏറ്റവും അടിത്തട്ടില് അതിന്റെ ചുറ്റളവ് കണക്കാക്കി നെല്ലിമരം കൊണ്ടുണ്ടാക്കിപിടിപ്പിച്ചിരുന്ന വലയമാണിത്. വളരെ ലളിതമായി പറഞ്ഞാല് കിണറിന്റെ അടിത്തറയിലാണ് ഈ നെല്ലിപ്പടി. നെല്ലിക്കുറ്റികൾ കൊണ്ട് ഇവ അടിയിൽ ഉറപ്പിക്കുന്നു. പ്രകൃതിദത്തമായി വെള്ളം ശുദ്ധീകരിക്കാനും, ഒരു പ്രത്യേക സ്വാദ് ലഭിക്കാനുമുള്ള മാർഗ്ഗമായിരുന്നു അത്. ഇവക്ക് ദീർഘകാലത്തെ ആയുസ്സുമുണ്ട്. ഈയിടെ ഒരു അമ്പലക്കിണറിന്റെ അടിത്തട്ടിൽ നിന്ന് 1500 വർഷത്തോളം പഴക്കമുള്ള നെല്ലിപ്പലക കണ്ടെത്തിയിരുന്നു. വെള്ളം വറ്റാത്ത കിണറില് നെല്ലിപ്പലക പിന്നീട് കാണാന് പ്രയാസമാണ്. ഇപ്പോൾ വളരെ ചുരുക്കം ചിലരേ കിണറിന്റെ അടിത്തട്ടിൽ ഇതിടാറുള്ളു.\nഅമ്പത് വർഷങ്ങൾക്കു മുമ്പ് നെല്ലിപ്പലകകൾ വിൽക്കുന്ന കടകൾ പല സ്ഥലങ്ങളിലും ഉണ്ടായിരുന്നു. ഇന്ന് കോഴിക്കോടുള്ള ഒരു കടയിൽ മാത്രമേ ഇവയുള്ളു. പരമ്പരാഗതമായി നടത്തി വന്നതിനാലാണ് ഇന്നും ആവശ്യക്കാർ കാര്യമായി ഇല്ലെങ്കിലും ഇത് തുറക്കുന്നതെന്ന് 85 വയസ്സിലേറെ പ്രായമുള്ള ഇതിന്റെ ഉടമസ്ഥൻ സാക്ഷ്യപ്പെടുത്തുന്നു. കിണറിന്റെ ഏറ്റവും അടിയിൽ സ്ഥാപിക്കുന്നതിനാലാണ് ക്ഷമയുടെ നെല്ലിപ്പലക കണ്ടു എന്നൊരു ചൊല്ല് തന്നെ വരൻ കാരണം . അങ്ങേ അറ്റം കണ്ടു എന്നാണ് അർത്ഥം.\nഇനിമുതൽ ഇവൾ ഫോനി എന്നറിയപ്പെടും…\nവാഹനമോടിച്ച പിതാവ് ഹൃദയാഘാതം വന്ന് മരണപ്പെട്ടു; സ്റ്റിയറിങ്ങ് കൈയ്യിലെടുത്ത് ആപത്തൊഴിവാക്കി അഞ്ചാം ക്ലാസുക്കാരന് മകന്.


മന്ത്രിസഭ വികസനത്തിന് കടമ്പകളേറെ; ഉപമുഖ്യമന്ത്രി സ്ഥാനത്തിനും സമ്മർദം | karnataka-yeddyurappa cabinet\nബെംഗളൂരു: കർണാടകത്തിൽ മന്ത്രിസഭ വികസനം വൈകുന്നതിനോടൊപ്പം ബി.ജെ.പി.യിൽ പ്രതിസന്ധി മുറുകുന്നു. കൂടുതൽ മുതിർന്ന നേതാക്കൾ മന്ത്രി സ്ഥാനത്തിനായി രംഗത്തുവരുന്നതാണ് പ്രതിസന്ധിക്കിടയാക്കുന്നത്. ഇതോടൊപ്പം രണ്ട് ഉപമുഖ്യമന്ത്രിമാരെക്കൂടി നിയമിക്കണമെന്ന ആവശ്യവും ശക്തമായി. ഉപതിരഞ്ഞെടുപ്പിൽ വിജയിച്ച കോൺഗ്രസ് വിമതനേതാവ് രമേശ് ജാർക്കിഹോളിക്ക് ഉപമുഖ്യമന്ത്രിസ്ഥാനം വേണമെന്നാണ് ആവശ്യം. ഇക്കാര്യത്തിൽ ഉറപ്പ് നൽകിയതിനെത്തുടർന്നാണ് കോൺഗ്രസിൽനിന്നും രാജിവെച്ചതെന്നാണ് വിമതരുടെ വാദം. ബി.ജെ. പി. യുടെ ബല്ലാരി മേഖലയിൽനിന്നുള്ള മുതിർന്ന നേതാവ് ബി. ശ്രീരാമുലുവിനെ ഉപമുഖ്യമന്ത്രിയാക്കണമെന്ന് പാർട്ടിക്കുള്ളിലും ആവശ്യം ശക്തമായി.\nപാർട്ടി ഏത് ചുമതല നൽകിയാലും സ്വീകരിക്കാൻ തയ്യാറാണെന്ന് ശ്രീരാമുലു പറഞ്ഞു. നിലവിൽ മൂന്ന് ഉപമുഖ്യമന്ത്രിമാരുണ്ട്. രണ്ട് ഉപമുഖ്യമന്ത്രിമാരെക്കൂടി നിയമിച്ചാൽ ചരിത്രത്തിൽ ആദ്യമായി അഞ്ച് ഉപമുഖ്യമന്ത്രിമാരുണ്ടാകും. ഇത് പാർട്ടിയുടെ പ്രതിച്ഛായയെ ബാധിക്കുമെന്നും വാദമുണ്ട്. രമേശ് ജാർക്കിഹോളിയെ ഉപമുഖ്യമന്ത്രിയാക്കുന്നതിൽ ശ്രീരാമുലുവിന് എതിർപ്പുണ്ട്. കഴിഞ്ഞദിവസം നടന്ന മന്ത്രിസഭ യോഗത്തിൽ ശ്രീരാമുലു പങ്കെടുത്തിരുന്നില്ല. ഉപമുഖ്യമന്ത്രി സ്ഥാനത്തിനായുള്ള സമ്മർദത്തിന്റെ ഭാഗമായാണ് യോഗത്തിൽനിന്നും വിട്ടുനിന്നതെന്നാണ് നേതാക്കളിൽനിന്നുള്ള വിവരം.\nഅതിനിടെ, ഉപതിരഞ്ഞെടുപ്പിൽ പരാജയപ്പെട്ട എം. ടി.ബി. നാഗരാജ് മുഖ്യമന്ത്രി ബി.എസ്. യെദ്യൂരപ്പയുമായി വീണ്ടും കൂടിക്കാഴ്ച നടത്തി. തന്നെയും എ.എച്ച്. വിശ്വനാഥിനെയും എം.എൽ. സി.യാക്കി മന്ത്രിയാക്കണമെന്നാണ് നാഗരാജിന്റെ ആവശ്യം. ഹൊസകോട്ടിൽതന്നെ പരാജയപ്പെടുത്തിയ ബി.ജെ.പി. വിമതൻ ശരത് ബച്ചഗൗഡയെ ബി.ജെ.പി. യിലേക്ക് എടുക്കരുതെന്നും നാഗരാജ് ആവശ്യപ്പെട്ടു. കോൺഗ്രസിൽ ചേരില്ലെന്ന് ശരത് ബച്ചഗൗഡ പ്രഖ്യാപിച്ചതിനുപിന്നാലെയാണ് ഈ ആവശ്യം മുന്നോട്ടുവെച്ചത്. ഹൊസകോട്ടിൽ വിമതനായി മത്സരിച്ചതിനെത്തുടർന്ന് ശരത് ബച്ചഗൗഡയെ ബി. ജെ.പി.യിൽനിന്നും പുറത്താക്കുകയായിരുന്നു. പാർട്ടി മുതിർന്ന നേതാവും എം.പി.യുമായ ബച്ചഗൗഡയുടെ മകനാണ് ശരത് ബച്ചഗൗഡ. ഉപതിരഞ്ഞെടുപ്പിൽ വിജയിച്ചവരും തോറ്റവരും മുഖ്യമന്ത്രി ബി.എസ്. യെദ്യൂരപ്പയെ ഭീഷണിപ്പെടുത്തുകയാണെന്നും ബി. ജെ.പി.യിലെ പ്രതിസന്ധി സർക്കാരിന്റെ പതനത്തിനിടയാക്കുമെന്നും കോൺഗ്രസ് നേതാവ് ശിവങ്കർറെഡ്ഡി പറഞ്ഞു.


'വായടയ്ക്കൂ.., മിണ്ടാതിരിക്കൂ'; അര്‍ജന്റൈന് താരങ്ങളെ പരിഹസിച്ച റിച്ചാലിസണിന് ഡി പോളിന്റെ മറുപടി | Rodrigo De Paulaperfect reply to Brazilian Forward Richarlison\nടോക്യോ ഒളിംപിക്‌സില് ജര്‍മനിക്കെതിരായ മത്സരത്തില് ബ്രസീല് 4-2ന് ജയിച്ചിരുന്നു. റിച്ചാര്‍ലിസണിന്റെ ഹാട്രിക്കാണ് ബ്രസീലിന് ജയമൊരുക്കിയത്.\nടോക്യോ: അര്‍ജന്റീന- ബ്രസീല് ഫുട്‌ബോള് മത്സരങ്ങള്‍ക്ക് എപ്പോഴും വീര്യമേറെയാണ്. ഇരുടീമുകളും നേര്‍ക്കുനേര് വരുമ്പോള് താരങ്ങളില് ആ വീറും വാശിയും കാണാറുണ്ട്. അര്‍ജന്റീനയോട് തോല്‍ക്കുകയെന്ന് പറഞ്ഞാല് ബ്രസീലിന് ഇതിനേക്കാള് വലിയ നാണക്കേടില്ലെന്ന് തന്നെ പറയാം. തിരിച്ചും അങ്ങനെ തന്നെ.\nടോക്യോ ഒളിംപിക്‌സില് ജര്‍മനിക്കെതിരായ മത്സരത്തില് ബ്രസീല് 4-2ന് ജയിച്ചിരുന്നു. റിച്ചാര്‍ലിസണിന്റെ ഹാട്രിക്കാണ് ബ്രസീലിന് ജയമൊരുക്കിയത്. റിച്ചാര്‍ലിസണ് ഹാട്രിക് നേടിയ കാര്യം അര്‍ജന്റൈന് മാധ്യമമായ ടൈക്ക് സ്‌പോര്‍ട്‌സ് റിപ്പോര്‍ട്ട് ചെയ്തു. ടൈക്കിന്റെ റിപ്പോര്‍ട്ടിന് താഴെ അര്‍ജന്റൈന് താരം ലിയാന്‍ഡ്രൊ പരെഡെസ് പരിഹാസത്തോടെയുള്ള കമന്റുമായെത്തി.\nകോപ്പ അമേരിക്ക ഫൈനലില് ഇതൊന്നും കണ്ടില്ലല്ലോയെന്നായിരുന്നു പരെഡെസിന്റെ മറുപടി. സഹതാരങ്ങളായ ഏഞ്ചല് ഡി മരിയ, ലോ സെല്‍സോ എന്നിവര് പരെഡെസിന് ചിരിക്കുന്ന ഇമോജിയുമായി പരെഡെസിന് പിന്തുണയുമായെത്തി. റിച്ചാര്‍സിസണിന് ഇന്നലെയാണ് ആ പരിഹാസത്തിനുള്ള മറുപടി നല്‍കാനായത്. അതും ഒളിംപിക് ഫുട്‌ബോളില് സ്‌പെയ്‌നിനോട് സമനിലയില് പിരിഞ്ഞ് പുറത്തായ ശേഷം.\nഈ മത്സരം കാണാന് ബ്രസീലിയന് താരങ്ങളും സ്‌റ്റേഡിയത്തിലുണ്ടായിരുന്നു. ഈ അവസരം അവസാനിച്ചതിന് പിന്നാലെ റിച്ചാലിസണ് സഹതാരങ്ങളുമൊത്ത് സെല്‍ഫിയെടുത്ത് ഇന്‍സ്റ്റഗ്രാം സ്റ്റോറിയാക്കി. അര്‍ജന്റീന താരങ്ങള് മടങ്ങുന്നത് സെല്‍ഫിയില് കാണാമായിരുന്നു. സ്റ്റോറിയില് ''കുട്ടി സഹോദരങ്ങള്‍ക്ക് വിട'' എന്നും കുറിച്ചിട്ടിരുന്നു.\nഎന്തായാലും ഈ പരിഹാസം അര്‍ജന്റീനയുടെ മധ്യനിര താരം റോഡ്രിഗോ ഡി പോളിന് അത്രയ്ക്ക് രസിച്ചില്ല. താരം അതിനുള്ള മറുപടിയുമായെത്തി. പകരം ഒരു ചിത്രമാണ് തന്റെ ഇന്‍സ്റ്റഗ്രാം ഹാന്‍ഡിലില് ഡി പോള് പങ്കുവച്ചത്. കോപ്പ ഫൈനലിനിടെ റിച്ചാര്‍ലിസണ് ഡി പോളിന് മുന്നില് മുട്ടുകുത്തി നില്‍ക്കുന്ന ചിത്രമായിരുന്നു അത്. ബ്രസീലിയന് താരത്തോട് മിണ്ടരുത് അംഗ്യത്തോടെ കാണിക്കുന്നതും ചിത്രത്തില് കാണാം. അര്‍ജന്റീനയുടെ പതാകയും ട്രോഫിയുടെ ഈമോജിയും ഡി പോളിന്റെ സ്‌റ്റോറിയിലുണ്ടായിരുന്നു.\nറിച്ചാര്‍ലിസണിനുള്ള മറുപടി നല്‍കിയ ഡി പോളിന് പിന്തുണയുമായി അര്‍ജന്റൈന് ആരാധകരെത്തി. അവരത് ഏറ്റെടുക്കുകയായിരുന്നു. ഇതിനോട് ഏത് രീതിയിലായിരിക്കും ബ്രീസിലിയന് താരങ്ങള് പ്രതികരിക്കുകയെന്നറിയാന് കാത്തിരിക്കുകയാണ് ആരാധകര്.\nLast Updated Jul 29, 2021, 4:47 PM IST


SFI University College Trivandrum വിദ്യാർത്ഥിനികളെയും സുഹൃത്തുക്കളെയും എസ്.എഫ്.ഐ പ്രവർത്തകർ മർദ്ദിച്ചു\nStudents Beaten By Sfi Activists In Kerala University College In Trivandrum\nമർദ്ദനമേറ്റ ജിജീഷ് ആശുപത്രിയിൽ\nവിദ്യാര്‍ത്ഥിനികൾക്കും സുഹൃത്തിനും എസ്എഫ്ഐ പ്രവർത്തകരുടെ മർദ്ദനം\nഈ വിദ്യാർത്ഥികൾ ക്യാംപസിന് പുറത്ത് കടന്ന് ജിജേഷിനെ മർദ്ദിക്കാതിരിക്കാനാണ് ഗേറ്റ് അടച്ചത്. എന്നാൽ ഇത് തെറ്റായി പ്രചരിപ്പിക്കപ്പെട്ടു. യൂണിവേഴ്‌സിറ്റി കോളേജിലെ ഒറ്റ വിദ്യാർത്ഥിയെയും തള്ളിപ്പറയില്ല.\nFebruary 10, 2017 03:32:02 pm\nതിരുവനന്തപുരം: യൂണിവേഴ്‌സിറ്റി കോളജില് വിദ്യാര്‍ത്ഥിനികളെയും സുഹൃത്തിനെയും എസ്എഫ്ഐക്കാര് മര്‍ദ്ദിച്ചതായി പരാതി. യൂണിവേഴ്‌സിറ്റി കോളജ് വിദ്യാര്‍ത്ഥിനികളായ സൂര്യ ഗായത്രിയെയും ജാനകിയെയും സുഹൃത്ത് ജിജീഷിനെയുമാണ് എസ്എഫ്ഐ പ്രവർത്തകർ മര്‍ദ്ദിച്ചത്.\nക്യാംപസില് വൈകുന്നേരം മൂവരും സംസാരിച്ചിരുന്നപ്പോൾ ഇവിടെയെത്തിയ എസ്എഫ്ഐ പ്രവർത്തകർ, ‘ഈ പെണ്‍കുട്ടികള് അത്ര ശരിയല്ല’ എന്നും ഇവരോടൊപ്പം അത്ര ഇടപെടണ്ട എന്നും ജിജീഷിനോട് പറഞ്ഞതായി വിദ്യാർത്ഥിനികൾ പറഞ്ഞു. ഇതിനെ ചോദ്യം ചെയ്ത സൂര്യയെയും സുഹൃത്തായ ജാനകിയെയും “നിങ്ങള് കൂടുതല് സംസാരിച്ചാല് വാങ്ങിച്ചുകൂട്ടുന്നത് ഇവരായിരിക്കും” എന്ന് ഭീഷണിപ്പെടുത്തിയെന്ന് ഇരുവരും പറഞ്ഞു. തുടർന്നായിരുന്നു മർദ്ദനം.\nതസ്‌ലിം, സജിത്ത്, രജീഷ്, ഷബാന മുതലായവരുടെ നേതൃത്വത്തിലാണ് മര്‍ദ്ദനമെന്ന് മൂവരും കന്റോൺമെന്റ് പൊലീസിന് നൽകിയ പരാതിയിൽ പറയുന്നു. മർദനമേറ്റ ജിജീഷ് ഓടി രക്ഷപ്പെടാന് ശ്രമിച്ചപ്പോൾ ക്യാംപസിന്റെ ഗേറ്റ് അടച്ച് വിദ്യാർത്ഥികൾ സംഘം ചേർന്ന് മർദ്ദിക്കുകയായിരുന്നു.\nഎന്നാൽ സംഭവത്തെ കുറിച്ച് എസ്.എഫ്.ഐ ജില്ല സെക്രട്ടറി പ്രതിൻ പ്രതികരിച്ചത് ഇങ്ങിനെ.”തികച്ചും വ്യാജമായ വാർത്തകളാണ് പ്രചരിക്കുന്നത്. അവിടെ നടന്നത് നാടകോത്സവമല്ല. കോളേജ് യൂണിയന്റെ പരിപാടിയായിരുന്നു. അവിടെയായിരുന്നു വിദ്യാർത്ഥികളെല്ലാവരും. പൊളിറ്റിക്സ് വിഭാഗത്തിലെ ക്ലാസ് മുറിയിൽ ജിജേഷും ഒരു പെൺകുട്ടിയും സംസാരിച്ച് ഇരിക്കുകയായിരുന്നു. മറ്റൊരാൾ ക്ലാസിന് പുറത്തുമായിരുന്നു. പരിപാടിക്കിടയിൽ ക്ലാസ് മുറിയിൽ എത്തിയ ഷബാനയെ ക്ലാസിന് പുറത്ത് നിന്ന പെൺകുട്ടി ക്ലാസിൽ കയറാൻ സമ്മതിക്കാതെ തടഞ്ഞു. പിന്നീട് വാക്കുതർക്കമായപ്പോൾ വിദ്യാർത്ഥികൾ ഇടപെട്ടു. ഷബാനയ്ക്ക് ഒപ്പം നിന്ന വിദ്യാർത്ഥികളും മറ്റ് മൂവരും തമ്മിൽ ഉന്തും തള്ളുമുണ്ടായി. ജിജേഷിനെ കാംപസിന് വെളിയിലേക്ക് ഇവർ പറഞ്ഞുവിടാൻ ശ്രമിക്കുന്നതിനിടയിലാണ് എസ്.എഫ്.ഐ പ്രവർത്തകർ ഇവിടെ എത്തിയത്. ഒരു പറ്റം വിദ്യാർത്ഥികളുടെ ഇടയിൽ നിന്ന് ജിജേഷിനെ പുറത്തെത്തിച്ചത് എസ്.എഫ്.ഐ ഭാരവാഹികളാണ്. ഈ വിദ്യാർത്ഥികൾ ക്യാംപസിന് പുറത്ത് കടന്ന് ജിജേഷിനെ മർദ്ദിക്കാതിരിക്കാനാണ് ഗേറ്റ് അടച്ചത്. എന്നാൽ ഇത് തെറ്റായി പ്രചരിപ്പിക്കപ്പെട്ടു. ഇന്നലെ വൈകുന്നേരം തന്നെ ഷബാന ഇവർക്കെതിരെ പ്രിൻസിപ്പലിനോട് പരാതിപ്പെട്ടിരുന്നു. ഈ വിഷയത്തിൽ യൂണിവേഴ്‌സിറ്റി കോളേജിലെ ഒറ്റ വിദ്യാർത്ഥിയെയും തള്ളിപ്പറയില്ല.”\nക്യാംപസിലെ എസ്എഫ്ഐയുടെ തെറ്റായ സമീപനങ്ങളെയും ഫാസിസ്റ്റ് മനോഭാവത്തെയും പരസ്യമായി എതിർത്തതാണ് മർദ്ദിക്കാനുള്ള കാരണമെന്ന് സൂര്യ ആരോപിച്ചു.\nTags: Fascism, Police Case, Protest, SFI, Students\nതമിഴ് റോക്കേഴ്‌സ് വെല്ലുവിളി യാഥാർഥ്യമായി; സിങ്കം3ഇന്റർനെറ്റിൽ\nട്രംപിന് വീണ്ടും തിരിച്ചടി; കീഴ്ക്കോടതി ഉത്തരവിൽ ഇടപെടാനാകില്ലെന്ന് അപ്പീൽ കോടതി


ഉന്നതവിദ്യാഭ്യാസ കൗണ്‍സില് പുന:സംഘടിപ്പിക്കാന് നിയമ ഭേദഗതി\nHome News Kerala News ഉന്നതവിദ്യാഭ്യാസ കൗണ്‍സില് പുന:സംഘടിപ്പിക്കാന് നിയമ ഭേദഗതി\nഡോ. രാജന് ഗുരുക്കള് കമീഷന്‍റെ ശുപാര്‍ശകളുടെ അടിസ്ഥാനത്തില് കേരള സംസ്ഥാന ഉന്നത വിദ്യാഭ്യാസ കൗണ്‍സില് ആക്ട് (2007) ഭേദഗതി ഓര്‍ഡിനന്‍സായി പുറപ്പെടുവിക്കാന് മന്ത്രിസഭ ഗവര്‍ണറോട് ശുപാര്‍ശ ചെയ്തു. ഈ ഭേദഗതികളുടെ അടിസ്ഥാനത്തില് ഉന്നത വിദ്യാഭ്യാസ കൗണ്‍സില് പുന:സംഘടിപ്പിക്കും.\nഭേദഗതിയനുസരിച്ച്, ഉന്നത വിദ്യാഭ്യാസ കൗണ്‍സിലിന്‍റെ കീഴില് ഇനി ഉപദേശക കൗണ്‍സിലുകള്‍ക്ക് പകരം ഉപദേശക ബോഡികള് വരും. കേന്ദ്ര സര്‍ക്കാരിന്‍റെ മാനവ വിഭവ വികസന മന്ത്രാലയത്തിന് കീഴിലുള്ള ഉച്ഛതര് ശിക്ഷാ അഭിയാന്‍െറ (റൂസ) മാര്‍ഗ നിര്‍ദേശങ്ങള് കൂടി കണക്കിലെടുത്താണ് ഭേദഗതികള് നിര്‍ദേശിച്ചിട്ടുള്ളത്.\nഎല്‍ഡിഎഫ് സര്‍ക്കാര് 2007-ല് കൊണ്ടുവന്ന ഉന്നത വിദ്യാഭ്യാസ കൗണ്‍സില് നിയമം ദേശീയ തലത്തില് തന്നെ പ്രശംസിക്കപ്പെട്ടതായിരുന്നു. എന്നാല് കഴിഞ്ഞ യുഡിഎഫ് സര്‍ക്കാര് നിയമം ലംഘിച്ചുകൊണ്ട് മുന്നോട്ടുപോയതാണ് നിയമഭ ഭേദഗതി അനിവാര്യമാക്കിയതെന്ന് ഡോ. രാജന് ഗുരുക്കള് പറഞ്ഞു. മുന് വൈസ് ചാന്‍സലറായിരിക്കണം കൗണ്‍സിലിന്‍റെ വൈസ് ചെയര്‍മാന് എന്നാണ് നിയമം അനുശാസിക്കുന്നത്. എന്നാല്, മുന് ഗവണ്‍മെന്‍റ് അത് ലംഘിച്ച് മുന് അംബാസഡറെ കൗണ്‍സില് വൈസ് ചെയര്‍മാനാക്കി. കൗണ്‍സിലിന്‍റെ ഭാഗമായി എക്സിക്യൂട്ടിവ് കൗണ്‍സില് രൂപീകരിച്ചതും നിയമപ്രകാരമായിരുന്നില്ല. ഇതെല്ലാം കാരണം ഉന്നത വിദ്യാഭ്യാസ കൗണ്‍സിലിന്‍റെ പ്രവര്‍ത്തനം ഏറെക്കുറെ നിശ്ചലമായി. ഈ സാഹചര്യത്തിലാണ് നിയമഭേദഗതിക്ക് സര്‍ക്കാര് തീരുമാനിച്ചത്.\nlegal amendments to revamp higher education council\nrevamp higher education council\nPrevious articleഭിന്നശേഷിയുള്ളവർക്ക് യന്ത്രവത്കൃത മുച്ചക്ര വാഹനം നൽകുമെന്ന് ഇന്നസെന്റ് എംപി\nNext articleവീണ്ടും വ്യാജവീഡിയോയുമായി മോഡി ആരാധകർ; ഇത്തവണ ഉപയോഗിച്ചത് ഒബാമയുടെ സുരക്ഷാ ദൃശ്യങ്ങൾ


WINDOW OF KNOWLEDGE: കേരളം വരൾച്ചയിലേക്കു നീങ്ങിക്കൊണ്ടിരിക്കുന്നു\nകേരളം വരൾച്ചയിലേക്കു നീങ്ങിക്കൊണ്ടിരിക്കുന്നു\nകേരളം വരൾച്ചയിലേക്കു നീങ്ങിക്കൊണ്ടിരിക്കുകയാണ് .കുറെ വർഷമായിനാട്ടിൽ വേണ്ടത്ര മഴ കിട്ടിയിട്ടില്ല. മഴയുടെ താളം തെറ്റി. ഇക്കൊല്ലം കുറച്ചു ജില്ലകളിൽ സാധാരണ മഴ ലഭിച്ചുവെങ്കിലും വയനാട് പോലുള്ള ജില്ലകളിൽ വളരെ കുറവായിരുന്നു. കാലാവസ്ഥാമാറ്റത്തിന് ആക്കം കൂടിയിരിക്കുകയാണ് .. പല ജീവികളും സസ്യങ്ങളും പക്ഷികളും മൽസ്യങ്ങളും എണ്ണത്തിൽ കുറഞ്ഞു. പല ജീവജാലങ്ങളും കൂട്ടത്തോടെ ഇല്ലാതായേക്കാവുന്ന രീതിയിലേക്കാണു പോക്ക്.\nകേരളീയർക്കു ഒരു ധാരണയുണ്ട് "മഴ കിട്ടി, ഇനി പേടിക്കാനില്ല. നമുക്ക് 44 പുഴകളുണ്ട്, ജലക്ഷാമമേ വരില്ല" യാഥാർഥ്യം അതല്ല. രണ്ടുമൂന്നു വർഷങ്ങളായി വേണ്ടത്ര മഴ കിട്ടിയിട്ടില്ല. അതിനാൽ മണ്ണിൽ ജലാംശം തീരെ കുറവായി. മേൽമണ്ണു ശേഖരിച്ചു വയ്ക്കുന്ന വെള്ളം ഇല്ലാതായിപ്പോയി. അതുകൊണ്ട് ഇപ്പോൾ തന്നെ ചെടികളും പുല്ലുകളും കരിഞ്ഞു. തെങ്ങുപോലുള്ള വൻ വൃക്ഷങ്ങളും കരിഞ്ഞുതുടങ്ങി. കാർഷിക ഉൽപാദനം നന്നായി കുറഞ്ഞു. പൊടിശല്യം വർധിച്ചു. ഭൂഗർഭജലത്തിന്റെ അളവ് വൻതോതിൽ കുറഞ്ഞു.\nമണ്ണ് മഴവെള്ളം കൊണ്ടു റിചാർജ് ചെയ്യണം, അതു സംഭവിക്കുന്നില്ല. മരങ്ങളും ലതകളും ചെറുചെടികളും അടിക്കാടുകളുമായി പല തട്ടുകളായി ഉണ്ടായിരുന്ന ആവാസവ്യവസ്ഥ ഇല്ലാതായി. അതോടെ പെയ്യുന്ന മഴവെള്ളം മുഴുവൻ കുത്തിയൊലിച്ചു പോകുന്നു. ശക്തിയായി മഴപെയ്യുമ്പോൾ ആ മഴയുടെ ആഘാതം കുറച്ച്, മഴയെ പിടിച്ചുനിർത്തി പതുക്കെ മണ്ണിലേക്ക് ഇറക്കാൻ സഹായിച്ചിരുന്നതു വൃക്ഷങ്ങളുടെയും ചെടികളുടെയും പുതപ്പായിരുന്നു. അതാണു നഷ്ടമായത്. അതോടെ മണ്ണുകൂടി കുത്തിയൊലിച്ചു പോകുന്ന സ്ഥിതിയാണ്. പണ്ട് പറമ്പിൽ വീഴുന്ന ഇലകളൊക്കെ അവിടെത്തന്നെ മണ്ണോടു ചേരുമായിരുന്നു. ഇപ്പോൾ മരമില്ല, ഒരില വീണെങ്കിൽ അതു ശല്യമായി കണ്ടു കത്തിച്ചുകളയുന്നതായി ശീലം.പുതിയ വികസന കാഴ്ചപ്പാടിന്റെ പ്രശ്നമാണ് ഇത്. കഴിയുന്നിടത്തെല്ലാം കോൺക്രീറ്റു ചെയ്യും, അല്ലെങ്കിൽ ടൈൽസ് ഇടും. വീട്ടുമുറ്റത്ത് ഒരില പോലും വീഴാൻ പാടില്ല. ഉറുമ്പ്, പ്രാണി, കീടം എല്ലാം വെറുക്കപ്പെടേണ്ടതായി. എയർകണ്ടീഷനറുകൾ ഉള്ളതിനാൽ ചൂടിനെക്കുറിച്ചു വേവലാതിപ്പെടുന്നില്ല, പൈപ്പു തുറക്കുമ്പോൾ വെള്ളം വരുന്നതിനാൽ അതും പേടിക്കേണ്ട!\nഒന്നരക്കോടി ജനത്തിനു ജീവിക്കാനുള്ള വിഭവങ്ങളേ കേരളത്തിനുള്ളൂ. കുറെ ആളുകൾ വിദേശത്തുപോയി ധനം സമ്പാദിക്കുന്നതിനാൽ നാം അത് അറിയുന്നില്ല. വേണ്ടതെല്ലാം മറ്റു സംസ്ഥാനങ്ങളിൽനിന്നു വരുത്തും. വെള്ളം മാത്രമായിരുന്നു സ്വന്തമായി ഉണ്ടായിരുന്നത്. അതിനാണു കുറവു വരുന്നത്.വെള്ളം ഉണ്ടെന്ന അഹങ്കാരവും വേണ്ട. 44 പുഴകളിലെയും ജലസമ്പത്തു ചേർത്തുവച്ചാൽ ഗോദാവരി നദിയിലെ ജലസമ്പത്തിന്റെ മൂന്നിലൊന്നേ വരൂ. പിന്നത്തെ തോന്നൽ പുഴയിലെ വെള്ളം അറബിക്കടലിലേക്കു വിടാതെ പിടിച്ചുവയ്ക്കാം എന്നാണ്. പുഴയ്ക്കു നാം കാണുന്ന ധർമങ്ങൾ മാത്രമല്ല ഉള്ളത് എന്നറിയണം. പുഴ കൊണ്ടു ചെല്ലുന്ന എക്കലുകൾ ഉള്ളതുകൊണ്ടാണു കടലിലെ പല മൽസ്യങ്ങളും ജീവികളും ഭക്ഷിക്കുന്നതും പ്രജനനം നടത്തുന്നതും.സർക്കാർ ജാഗ്രതയോടെ പ്രവർത്തിക്കേണ്ട സമയം അതിക്രമിച്ചിരിക്കുന്നു .പരിസ്ഥിതി സംരക്ഷണം എന്നു പറഞ്ഞു ചില കാട്ടിക്കൂട്ടലുകൾ മാത്രമേ നടക്കുന്നുള്ളൂ. എല്ലാം ഉൽസവമായി കൊണ്ടാടുന്നു; അതു കഴിഞ്ഞു മറക്കുന്നു. പരിസ്ഥിതി പഠനവും ഗവേഷണവും നടക്കുന്നുണ്ട്. എന്നാൽ, സാധാരണക്കാരായ ജനങ്ങളിലേക്ക് അതൊന്നും എത്തുന്നില്ല.\nവെള്ളം പരമാവധി സംരക്ഷിക്കുക, മണ്ണിലെത്തിക്കുക, മണ്ണിന്റെ ജൈവിക സ്വഭാവം നഷ്ടമാകാതെ സൂക്ഷിക്കുക ഇതൊക്കെയും കൊച്ചുകുട്ടി മുതൽ ഏറ്റവും മുതിർന്നവർ വരെയും ചെയ്യേണ്ടതാണെന്ന ബോധം പടരണം. സർക്കാരും വെള്ളത്തിനും മണ്ണിനും ഏറ്റവും മുന്തിയ പരിഗണന നൽകണം. ഇല്ലെങ്കിൽ അതു ഭൂമിയോടും, എല്ലാ ജീവജാലങ്ങളുടെയും നാളത്തെ തലമുറയോടും ചെയ്യുന്ന മാപ്പില്ലാത്ത അപരാധമാകും. പ്രകൃതിയെ നശിപ്പിക്കാതെ അടുത്തതലമുറക്ക് കൈമാറാൻ നമുക്ക് കഴിയണം\n(Ref: Dr. M Achuthan, Manorama editorial


രക്തത്തില് കുളിച്ച് ആ യുവാക്കള് കിടക്കുന്നു, ചുറ്റിലും ആള്‍ക്കൂട്ടം നോക്കിനില്‍ക്കുന്നു, കണ്ടു നില്‍ക്കാന്‍വയ്യ, ആ രണ്ടു ജീവന് രക്ഷിച്ചു വീട്ടമ്മ - BIGNEWSLIVE | Latest Malayalam News\nആലപ്പുഴ: വീട്ടമ്മമാരുടെ കരുത്താണ് ഇപ്പോള് സോഷ്യല് മീഡിയയില് വൈറലാകുന്നത്. വാഹനാപകടത്തില് ഗുരുതര പരുക്കേറ്റ് ബോധരഹിതരായി റോഡില്‍ക്കിടന്ന2യുവാക്കളുടെ ജീവന് രക്ഷിച്ചത് ഈ വീട്ടമ്മയാണ്. പന്തളംമാവേലിക്കര റോഡില് ഇടപ്പോണ് ഐരാണിക്കുടി പാലത്തിനു സമീപം കാറും സ്‌കൂട്ടറും കൂട്ടിയിടിച്ചു ഗുരുതരമായി പരുക്കേറ്റ ഇടപ്പോണ് സ്വദേശികളായ പ്രദീപിനെയും പ്രകാശിനെയും ആശുപത്രിയിലെത്തിച്ചത് ഗീത സന്തോഷ് എന്ന വീട്ടമ്മ. നാട്ടുകാരും യുവാക്കളും നോക്കി നില്‍ക്കെയാണ് വീട്ടമ്മ താരമായത്.\nബന്ധുവിന്റെ മകനെ സ്‌കൂളില് അയച്ച ശേഷം മകനുമായി കാര് ഡ്രൈവ് ചെയ്തു വീട്ടിലേക്കു മടങ്ങവേയാണ് ശ്രദ്ധയില്‍പെട്ടത്. ഉടന് എന്താണെന്ന് തിരക്കിയപ്പോള് തലയ്ക്കു പരുക്കേറ്റ് രക്തം വാര്‍ന്ന അവസ്ഥയിലായില് 2യുവാക്കള് കിടക്കുന്നു. ഒട്ടേറപ്പേര് കാഴ്ചക്കാരായി ചുറ്റിലും നില്‍ക്കുന്നു. പിന്നെ ഒന്നും നോക്കിയില്ല ഗീത ഇവരെ വേഗം ആശുപത്രിയില് എത്തിച്ചു. ബന്ധുക്കളെ വിവരമറിച്ചതും ഗീതയാണ്. ഇവരുടെ ആരോഗ്യനില തൃപ്തികരമാണെന്ന് ഉറപ്പാക്കിയിട്ടാണ് ഗീത മടങ്ങിയത്.\nഇടപ്പോണ് സംഗീതയില് എസ് സന്തോഷിന്റെ ഭാര്യയാണ് ഗീത. ഇവര് ഭര്‍ത്താവിനോടൊപ്പം സൗദിയില് ആയിരുന്നു. 8 മാസം മുമ്പാണ് ഇടപ്പോണിലുള്ള വീട്ടില് ഇവര് താമസമാക്കിയത്. പത്തിലും, എട്ടിലും പഠിക്കുന്ന സംഗീത, സംഗീത് എന്നിവര് മക്കളാണ്.


chathayam-festival | ചെമ്പഴന്തിയും ശിവഗിരിയും ഒരുങ്ങി; ഗുരുദേവന് ഇന്ന് 165-ാം ജന്മദിനം; ചതയ ദിനാഘോഷത്തിന്റെ ലഹരിയിൽ നാട്; പായസം വിളമ്പിയും പ്രത്യേക പൂജകൾ നടത്തിയും ശ്രീനാരായണീയർ - MarunadanMalayali.com\nSeptember 13, 2019 | 06:53 AM IST | Permalink\nതിരുവനന്തപുരം: ശ്രീനാരായണ ഗുരുവിന്റെ 165-ാമത് ജയന്തി ആഘോഷത്തിന് ജന്മഗൃഹമായ ചെമ്പഴന്തി വയൽവാരം വീടും വർക്കലയിലെ ശിവഗിരി മഠവും ഒരുങ്ങി. ചതയാഘോഷം പ്രമാണിച്ച് ഇന്നു രണ്ടിടത്തും ജയന്തി സമ്മേളനങ്ങളും വൈകിട്ടു ഘോഷയാത്രയും നടക്കും. ജയന്തി സമ്മേളനം 9.30 ന് കേന്ദ്ര സഹമന്ത്രി വി.മുരളീധരൻ ഉദ്ഘാടനം ചെയ്യും. ശിവഗിരി ഹയർ സെക്കൻഡറി സ്‌കൂൾ ഓഡിറ്റോറിയം സമർപ്പണവും നടക്കും. ജയന്തി മുതൽ മഹാസമാധി ദിനം വരെ നടത്തുന്ന ജപയജ്ഞത്തിനും ഇന്നു തുടക്കമാകും. വൈകിട്ട് 4.30നു ഘോഷയാത്രയിൽ ഗുരുദേവ റിക്ഷയെ അനുഗമിച്ചു ഗുരുദേവ വിഗ്രഹരഥം, കലാരൂപങ്ങൾ, ഭക്തിഗാനാലാപന സംഘം, ഫ്‌ളോട്ടുകൾ തുടങ്ങിയവ നഗരപ്രദക്ഷിണം നടത്തും. നിരവധി പരിപാടികളാണ് ഇത് സംബന്ധിച്ച് ആസൂത്രണം ചെയ്തിരിക്കുന്നത്.\nശിവഗിരിയിൽ പുലർച്ചെ ശാന്തിഹവനം, വിശേഷാൽ പൂജകളോടെ തുടങ്ങുന്ന ചടങ്ങുകളിൽ ധർമസംഘം ട്രസ്റ്റ് പ്രസിഡന്റ് സ്വാമി വിശുദ്ധാനന്ദ പതാക ഉയർത്തും. ചെമ്പഴന്തി ഗുരുകുലവും പരിസര വീഥികളും പീതപതാകകളും കൊടിതോരണങ്ങളും കൊണ്ട് ഇപ്പോൾ തന്നെ അലങ്്കരിച്ചിരിക്കുകയാണ്. ആഘോഷങ്ങൾക്ക് ഗുരുകുലം സെക്രട്ടറി സ്വാമി ശുഭാംഗാനന്ദ കൊടിയുയർത്തി. ഇന്നു രാവിലെ ഗുരുകുലത്തിൽ വിശേഷാൽ പൂജകളും പ്രാർത്ഥനകളും നടക്കും. 10ന് ശ്രീനാരായണ ദാർശനിക സമ്മേളനം മേയർ വി.കെ.പ്രശാന്തിന്റെ അധ്യക്ഷതയിൽ പ്രതിപക്ഷ നേതാവ് രമേശ് ചെന്നിത്തല ഉദ്ഘാടനം ചെയ്യും. 11 മുതൽ ഗുരുപൂജയും സദ്യയും. നാലിനു ജയന്തി ഘോഷയാത്രയുടെ ഉദ്ഘാടനം മന്ത്രി രാമചന്ദ്രൻ കടന്നപ്പള്ളി നിർവഹിക്കും. ഡപ്യൂട്ടി മേയർ രാഖി രവികുമാർ അധ്യക്ഷത വഹിക്കും. 6.30 ന് ജയന്തി മഹാസമ്മേളനം മന്ത്രി സി.രവീന്ദ്രനാഥ് ഉദ്ഘാടനം ചെയ്യും.\nഇന്ന് ശ്രീനാരായണ ജയന്തി; സാമൂഹിക, സാംസ്‌കാരിക സംഘടനകളുടേയും ഗുരുദേവ മഠങ്ങളുടേയും നേതൃത്വത്തിൽ ലോകമെമ്പാടും ഗുരുദേവജയന്തി ആഘോഷം നടക്കും; വിപുലമായ ജയന്തി ഘോഷയാത്ര വൈകിട്ട് കൊല്ലം ആശ്രമം മൈതാനത്തുനിന്ന് ആരംഭിക്കും


onam restrictionsonam restrictions-നിര്‍ദേശങ്ങളുമായി ആരോഗ്യമന്ത്രിveena georg\nഓണക്കാലത്ത് കൂടുതല് ജാഗ്രത പാലിക്കണം; നിര്‍ദേശങ്ങളുമായി ആരോഗ്യമന്ത്രി\nBy : 24 Web Desk August 19, 2021 comments\nകൊവിഡ് കാലത്ത് ജനഹങ്ങള് കൂടുതല് ജാഗ്രത പാലിക്കണമെന്ന് ആരോഗ്യമന്ത്രി വീണാ ജോര്‍ജ്. സംസ്ഥാനത്ത് കൊവിഡ് വ്യാപനം കുറയാത്ത സാഹചര്യത്തിലാണ് ആരോഗ്യമന്ത്രിയുടെ നിര്‍ദേശം. കടകളില് പോകുന്നവര് ഡബിള് മാസ്‌കോ എന്95 മാസ്‌കോ ധരിക്കണം. വീടുകളിലെ ഒത്തുകൂടല് പരമാവധി കുറയ്ക്കണമെന്നും വീടുകളില് അതിഥികളെത്തിയാല് മാസ്‌ക് നിര്‍ബന്ധമാക്കണെന്നും ആരോഗ്യമന്ത്രി നിര്‍ദേശിച്ചു കേരളം കൊവിഡിന്റെ മൂന്നാംതരംഗ ഭീതിയിലാണെന്നും മന്ത്രി കൂട്ടിച്ചേര്‍ത്തു. onam restrictions\nകഴിഞ്ഞ ഓണക്കാലത്ത് 2,000ത്തോളം കൊവിഡ് കേസുകളാണ് കേരളത്തിലുണ്ടായിരുന്നത്. എന്നാല് ഓണം കഴിഞ്ഞതോടെയും നിയന്ത്രണങ്ങള് കുറച്ചതോടും കൂടി കേസുകള് വര്‍ധിച്ചു. ഒക്ടോബര് മാസത്തോടെ ആകെ കേസുകള് 11,000ത്തോളമായി. നിലവില് സംസ്ഥാനം അതീവ വ്യാപനശേഷിയുള്ള ഡെല്‍റ്റ വൈറസിന്റെ ഭീഷണിയിലാണ്. പ്രതിദിന കോവിഡ് കേസുകള് 20,000ന് മുകളിലാണ്. കേരളം മൂന്നാം തരംഗത്തിന്റെ ഭീഷണിയിലുമാണ്. മന്ത്രി പറഞ്ഞു.\n‘ഓണം സോപ്പിട്ട് മാസ്‌ക്കിട്ട് ഗ്യാപ്പിട്ട്’ എന്നതായിരുന്നു കഴിഞ്ഞ വര്‍ഷത്തെ നമ്മുടെ സന്ദേശം. അതിത്തവണയും തുടരണം. സാധനങ്ങള് വാങ്ങാന് കടകളില് പോകുമ്പോഴും ബന്ധുക്കളെ കാണുമ്പോഴും ജാഗ്രത പാലിക്കണം. കടകളില് പോകുന്നവരും കടയിലുള്ളവരും യാത്ര ചെയ്യുന്നവരും ഡബിള് മാസ്‌കോ, എന് 95 മാസ്‌കോ ധരിക്കേണ്ടതാണ്. ഇടയ്ക്കിടയ്ക്ക് സോപ്പുപയോഗിച്ച് കൈ കഴുകുകയോ സാനിറ്റൈസര് കൊണ്ട് കൈ വൃത്തിയാക്കുകയോ ചെയ്യണം. സോപ്പിട്ട് കൈ കഴുകാതെ മൂക്ക്, വായ്, കണ്ണ് എന്നിവിടങ്ങളില് സ്പര്‍ശിക്കാന് പാടില്ല. എല്ലായിടത്തും2മീറ്റര് സാമൂഹിക അകലം ഉത്തരവാദിത്തമായി സ്വയം ഏറ്റെടുക്കണം. കടകളിലും മാര്‍ക്കറ്റുകളിലും ആരും തിരക്ക് കൂട്ടരുത്. സാമൂഹിക അകലം ഉറപ്പാക്കാന് കടക്കാരും ജാഗ്രത പുലര്‍ത്തണം. സാധനങ്ങള് വാങ്ങി വീട്ടിലെത്തിയാലുടന് കൈകള് സോപ്പുപയോഗിച്ച് കഴുകേണ്ടതാണ്.\n‘ആരില് നിന്നും ആരിലേക്കും രോഗം വരാം. വീട്ടിലെ ഒരാള്‍ക്ക് കോവിഡ് വന്നാല് അയാളില് നിന്നും മറ്റുള്ളവരിലേക്ക് രോഗം പടരുന്ന അവസ്ഥയാണുള്ളത്. ബന്ധുക്കളുടേയും സുഹൃത്തുക്കളുടേയും ഒത്തുകൂടലുകള് പരമാവധി കുറയ്ക്കണം. വീട്ടില് അതിഥികളെത്തിയാല് മാസ്‌ക് നിര്‍ബന്ധമാക്കുക. വന്നയുടന് സോപ്പും വെള്ളവും ഉപയോഗിച്ച് കൈ കഴുകേണ്ടതാണ്. പ്രായമായവരോടും ചെറിയ കുട്ടികളോടും സ്പര്‍ശിച്ചു കൊണ്ടുള്ള സ്നേഹ പ്രകടനം ഒഴിവാക്കുക.\nസാമൂഹിക അകലം പാലിച്ച് സദ്യയ്ക്ക് ഇലയിടണം. ലക്ഷണമില്ലാത്തവരില് നിന്നും വാക്സിന് എടുത്തവരില് നിന്നുപോലും രോഗം പകരാം എന്നതിനാല് പല കുടുംബങ്ങളില് നിന്നുള്ളവര് ഒരേസമയം ഒന്നിച്ചിരുന്ന് ഭക്ഷണം കഴിക്കുന്നത് ഒഴിവാക്കുന്നതാണ് നല്ലത്.\nസംസ്ഥാനത്ത് 18 വയസിന് മുകളില് 52 ശതമാനത്തിലധികം ആളുകള് ആദ്യ ഡോസ് വാക്സിന് സ്വീകരിച്ചുവെങ്കിലും അതില് ചെറുപ്പക്കാര് കുറവാണ്. 18നും 44 വയസിന് മുകളിലുള്ള 38 ശതമാനം പേര്‍ക്കാണ് വാക്സിന് നല്‍കിയിട്ടുള്ളത്. മാത്രമല്ല കുട്ടികള്‍ക്ക് വാക്സിന് എടുത്ത് തുടങ്ങിയിട്ടുമില്ല. വാക്സിന് എടുത്തവരുടെ അശ്രദ്ധ കാരണം പലപ്പോഴും വീണ്ടും രോഗം റിപ്പോര്‍ട്ട് ചെയ്തിട്ടുണ്ട്. അതിനാല് തന്നെ ജാഗ്രത തുടരേണ്ടതാണ്. ഗ്രൂപ്പ് ഫോട്ടോ എടുക്കുന്നവര് മാസ്‌കിട്ട് മാത്രം ഫോട്ടോയെടുക്കുക. ഡെല്‍റ്റ വൈറസായതിനാല് പെട്ടന്ന് വ്യാപനമുണ്ടാക്കും. അതിനാല് അല്‍പം ശ്രദ്ധിച്ച് ഓണമാഘോഷിച്ചാല് ഓണം കഴിഞ്ഞും ഈ സന്തോഷം നിലനിര്‍ത്താം’. ആരോഗ്യമന്ത്രി നിര്‍ദേശം നല്‍കി.\nStory Highlight: onam restrictions\nRead more on: ONAM | Onam Celebration | Veena George\nകേരളത്തെ സമ്പൂര്‍ണ ആന്റിബയോട്ടിക് സാക്ഷരതയുള്ള സംസ്ഥാനമാക്കാനൊരുങ്ങി ആരോഗ്യവകുപ്പ്\nമൂന്നാംതരംഗത്തിന് മുന്നോടിയായി സജ്ജീകരണം; തിരുവനന്തപുരം മെഡിക്കല് കോളജില് 100 ഐസിയു കിടക്കകള്\nസംസ്ഥാനത്ത് കുഞ്ഞുങ്ങള്‍ക്കായി ഒക്ടോബര് മുതല് പിസിവി വാക്‌സിനേഷന് ആരംഭിക്കും\nയോഗി ആദിത്യനാഥ് സന്ദർശിച്ച സ്ഥലങ്ങൾ ‘ശുദ്ധികലശം’ കടത്തി; സമാജ്‌വാദി പാർട്ടി പ്രവർത്തകർ അറസ്റ്റിൽ\nകിണറുവെട്ട് തൊഴിലാളിയെ കല്ലിട്ട് കൊല്ലാന് ശ്രമം\nഅഫ്ഗാനിസ്ഥാൻ പതാകയ്ക്ക് കീഴിൽ കളിക്കാൻ ടീമിന് അനുമതി; ലോകകപ്പിൽ നിന്ന് വിലക്കില്ല\nജഡ്ജിയുടെ മരണം ആസൂത്രിത കൊലപാതകമെന്ന് സി ബി ഐ


P Chidambaram Bail: അമിത് ഷാ ജയിലിൽ കഴിഞ്ഞ 90 ദിവസം; ഒടുവിൽ ചിദംബരം ജാമ്യം നേടുമ്പോൾ - congress leader p chidambaram getting bail in inx media case reminds of how amit shah was jailed for sohrabuddin sheikh encounter case | Samayam Malayalam\ncongress leader p chidambaram getting bail in inx media case reminds of how amit shah was jailed for sohrabuddin sheikh encounter case\nഅമിത് ഷാ ജയിലിൽ കഴിഞ്ഞ 90 ദിവസം; ഒടുവിൽ ചിദംബരം ജാമ്യം നേടുമ്പോൾ\nSamayam Malayalam | Updated: 04 Dec 2019, 12:35:00 PM\nമുതിർന്ന കോൺഗ്രസ് നേതാവും മുൻ കേന്ദ്ര മന്ത്രിയുമായ പി ചിദംബരത്തിന് ആശ്വാസം ലഭിച്ചിരിക്കുകയാണ്. എന്‍ഫോഴ്‍സ്‍മെന്‍റ് ഡയറക്റ്ററേറ്റ് കേസില് സുപ്രീംകോടതി ചിദംബരത്തിന് ജാമ്യം അനുവദിച്ചു.\nഐഎൻഎക്സ് മീഡിയ കേസിൽ മുൻ കേന്ദ്രമന്ത്രിയും മുതിര്‍ന്ന കോൺഗ്രസ് നേതാവുമായ പി ചിദംബരത്തിന് 105 ദിവസത്തെ കാരാഗ്രഹ വാസത്തിൽ നിന്ന് ആശ്വാസം ലഭിച്ചിരിക്കുകയാണ്. രണ്ട് ലക്ഷം രൂപ കെട്ടിവെക്കണം, രാജ്യം വിടരുത്, സാക്ഷികളെ കാണരുത് തുടങ്ങിയ ഉപാധികളോടെയാണ് സുപ്രീംകോടതി ചിദംബരത്തിന് ജാമ്യം അനുവദിച്ചിരിക്കുന്നത്.\nഓരോ ദിവസവും സിബിഐയും എൻഫോഴ്സ്മെൻ്റ് ഡയറക്ടറേറ്റും ചിദംബരത്തിനെതിരെ കുരുക്കുകൾ മുറുക്കുമ്പോൾ 2010 ൽ ഇപ്പോഴത്തെ കേന്ദ്ര ആഭ്യന്തര മന്ത്രി അമിത് ഷായുടെ ജയിൽ വാസവുമായി ബന്ധപ്പെട്ട വാർത്തകളും സമാന്തരമായി ഉയർന്നിരുന്നു. നിലവിൽ തിഹാർ ജയിലിൽ എൻഫോഴ്സ്മെൻ്റ് കസ്റ്റഡിയിലാണ് പി ചിദംബരം.\nAlso Read: 105 ദിവസത്തെ കാരാഗ്രഹവാസത്തിന് വിരാമം; ചിദംബരം ജയിൽ മോചിതനാകും, ജാമ്യം അനുവദിച്ച് സുപ്രീംകോടതി\nഎന്താണ് ചിദംബരത്തെ കുടുക്കിയ ഐഎൻഎക്സ് മീഡിയ കേസ്?\n2007 ൽ ഒന്നാം യുപിഎ സര്‍ക്കാരിൽ പി ചിദംബരം ധനമന്ത്രിയായിരുന്ന കാലത്താണ് ഐഎൻഎക്സ് മീഡിയയുമായി ബന്ധപ്പെട്ട വിവാദങ്ങള് ഉയരുന്നത്. ഐഎൻഎക്സ് മീഡിയ എന്ന കമ്പനിക്കു വിദേശത്തുനിന്ന് മുതൽമുടക്കായി 305 കോടി രൂപ കൊണ്ടുവരാൻ വിദേശനിക്ഷേപ പ്രോത്സാഹന ബോർഡിൻ്റെ (എഫ്ഐപിബി) അനുമതി ലഭിച്ചതിൽ ക്രമക്കേട് ഉണ്ടെന്നാണ് കേസ്.\nസ്റ്റാര് ഇന്ത്യ മുൻ സിഇഒ പീറ്റര് മുഖര്‍ജി, ഭാര്യ ഇന്ദ്രാണി മുഖര്‍ജി എന്നിവരുടെ കമ്പനിയാണ് ഐഎൻഎക്സ് മീഡിയ. കമ്പനിക്ക് വഴിവിട്ടു വിദേശ നിക്ഷേപം സ്വീകരിക്കാൻ ചിദംബരത്തിൻ്റെ മകൻ കാര്‍ത്തി ചിദംബരം ഇടനിലക്കാരനായെന്നാണ് ആരോപണം. ഇതിൻ്റെ അടിസ്ഥാനത്തിൽ കാര്‍ത്തിക്കെതിരെ സിബിഐ 2017 ൽ അഴിമതിക്കേസ് രജിസ്റ്റര് ചെയ്തു. സമാന്തരമായി എൻഫോഴ്സ്മെൻ്റ് ഡയറക്ടറേറ്റും കള്ളപ്പണ വെളിപ്പിക്കുന്നതിരെ കേസെടുത്തു.\nഐഎൻഎക്സ് കേസിൻ്റെ കുരുക്ക് മകൻ കാര്‍ത്തി ചിദംബരത്തിനു പിന്നാലെയാണ് ചിദംബരത്തിനു മേലും മുറുകിയത്. ചിദംബരത്തിൻ്റെ ഹര്‍ജി പ്രകാരം ഹൈക്കോടതി ഇടക്കാല സംരക്ഷണം നൽകി. എന്നാൽ മുൻകൂര് ജാമ്യാപേക്ഷ ഡൽഹി ഹൈക്കോടതി തള്ളിയതിന് പിന്നാലെ ചിദംബരം കുടുങ്ങുകയായിരുന്നു.\nഓഗസ്റ്റ് 21 ന് രാത്രിയിൽ ഡൽഹിയിലെ വസതിയിൽ നിന്ന്ചിദംബരത്തെ സിബിഐ അറസ്റ്റ് ചെയ്യുന്നത്. സെപ്റ്റംബർ അഞ്ചിന് തിഹാർ ജയിലിലേക്ക് ജുഡീഷ്യൽ കസ്റ്റഡിയിൽ വിട്ടു. സമാന്തരമായി കോടതി നിർദ്ദേശത്തോടെ എൻഫോഴ്സ്മെൻ്റും ചിദംബരത്തെ ചോദ്യം ചെയ്ത് കസ്റ്റഡിയിൽ എടുത്തു.\nഅന്ന് ചിദംബരം ആഭ്യന്തരം ഭരിക്കുമ്പോള് അമിത് ഷാ ജയിലിൽ; ഇന്ന് നേ‍ര് വിപരീതം\nരണ്ടാം യുപിഎ മന്ത്രിസഭയിൽ പി ചിദംബരം ആഭ്യന്തര മന്ത്രി ആയിരിക്കുമ്പോളാണ് സൊഹ്റൈബുദിൻ ഷെയ്ഖ് വ്യാജ ഏറ്റുമുട്ടലിൽ ഗുജറാത്ത് ആഭ്യന്തര സഹമന്ത്രിയായ അമിത് ഷായെ അറസ്റ്റ് ചെയ്യുന്നത്. 2010 ജൂലൈ 25 നാണ് നാല് ദിവസത്തെ സിബിഐയുടെ ചോദ്യം ചെയ്യലിന് ശേഷം അറസ്റ്റ് രേഖപ്പെടുത്തുന്നത്. അറസ്റ്റ് മുന്നിൽ കണ്ട് ഗുജറാത്ത് മന്ത്രി സഭയിൽ നിന്ന് അമിത് ഷാ രാജിവെച്ചിരുന്നു. ഇതിന് പിന്നാലെ ഗാന്ധി നഗറിലെ സിബിഐ ആസ്ഥാനത്ത് എത്തി കീഴടങ്ങി. കൊലക്കുറ്റം, തട്ടിക്കൊണ്ടുപോകൽ ഉള്‍പ്പെടെയുള്ള വകുപ്പുകളാണ് അമിത് ഷാക്കെതിരെ സൊഹ്റൈബുദിൻ ഷെയ്ഖ് വ്യാജ ഏറ്റുമുട്ടൽ കേസിൽ ചുമത്തിയത്.\n2005 നവംബറിൽ സൊറാബ്ദിൻ ഷെയ്ഖ്, ഭാര്യ, സുഹൃത്ത് എന്നിവരെ വ്യാജ ഏറ്റമുട്ടുലിൽ കൊലപ്പെടുത്തിയത് ഗുജറാത്ത് മന്ത്രിയായിരുന്ന അമിത് ഷായുടെ അറിവോടെയാണെന്നാണ് സിബിഐ ആരോപണം. തീവ്രവാദിയാണെന്ന് ആരോപിക്കപ്പെട്ട സൊറാഹ്ബുദീനെയും ഭാര്യ കൗസര്‍ബിയെയും മഹാരാഷ്ട്രയിൽ നിന്ന് തട്ടിക്കൊണ്ടുപോയി ഗുജറാത്തിലെ ഗാന്ധി നഗറിൽ വ്യാജ ഏറ്റുമുട്ടലിൽ കൊലപ്പെടുത്തിയെന്നും ഭാര്യ കൗസര്‍ബിയെ ചുട്ടെരിച്ചെന്നുമാണ് കേസ്. 2006 ഡിസംബറിൽ കേസിലെ ദൃക്സാക്ഷിയും കൊല്ലപ്പെട്ടിരുന്നു.\nപിന്നിൽ കോൺഗ്രസ്; സിബിഐ കളിപ്പാട്ടമെന്ന് അന്ന് അമിത് ഷാ\nസൊറാബ്ദിൻ ഷെയ്ഖ് വ്യാജ ഏറ്റുമുട്ടൽ കേസിൽ തന്നെ കുടുക്കിയത് കോൺഗ്രസ് സര്‍ക്കാരാണെന്നായിരുന്നു അമിത് ഷായുടെ പ്രധാന ആരോപണം. ജൂഡീഷ്യറിയിൽ തനിക്ക് പൂര്‍ണ വിശ്വാസമുണ്ട്. തനിക്കെതിരെയുള്ള എല്ലാ കള്ളക്കേസുകളും കോടതിയിൽ തെളിയിക്കും. കേന്ദ്രത്തിലുള്ള കോൺഗ്രസ് സര്‍ക്കാരിൻ്റെ രാഷ്ട്രീയ താൽപര്യത്തിനായി കെട്ടിച്ചമച്ച ആരോപണങ്ങളാണ് തനിക്കെതിരെ ചുമത്തിയിരിക്കുന്നതെന്നും അമിത് ഷാ ആരോപിച്ചിരുന്നു.\nകോൺഗ്രസ് വക്താവും അഭിഭാഷകനുമായ മനു അഭിഷേക് സിങ്വി അമിത് ഷായുടെ ആരോപണങ്ങളെ തള്ളി രംഗത്തെത്തി. കഴമ്പില്ലാത്ത ആരോപണങ്ങളുടെ അടിസ്ഥാനത്തിൽ സിബിഐ ഒരാളെ അറസ്റ്റ് ചെയ്യില്ല. തെളിവുകളുടെ അടിസ്ഥാനത്തിലാണ് കുറ്റപത്രം തയ്യാറാക്കിയിരിക്കുന്നത്. ആറ് മാസത്തെ അന്വേഷണത്തിൽ സിബിഐക്ക് വ്യക്തമായ തെളിവ് ലഭിച്ചിട്ടുണ്ടെന്നും അമിത് ഷായുടെ വാദങ്ങളെ ഖണ്ഡിച്ച് സിങ്വി വിശദീകരിച്ചു.\nഅതേസമയം 2010 ജൂലൈയിൽ 25 മുതൽ മൂന്ന് മാസത്തെ ജയിൽ വാസത്തിന് ശേഷം അമിത് ഷായ്ക്ക് സുപ്രീംകോടതി ജാമ്യം അനുവദിച്ചു. 2012 സെപ്റ്റംബറിൽ സിബിഐ നിര്‍ദ്ദേശപ്രകാരം കേസ് മുംബൈയിലേക്ക് മാറ്റി. 2014 ഡിസംബര് 30 ന് മുംബൈ സിബിഐ കോടതി അമിത് ഷായെ കുറ്റവിമുക്തനാക്കി. തുടര്‍ന്ന് ഈ വിധി സുപ്രീംകോടതിയും ശരിവെച്ചു.\n'അറസ്റ്റിന് പിന്നിൽ രാഷ്ട്രീയ താൽപര്യം മാത്രം'; അവസാനം ചിദംബരത്തിന് ജാമ്യം\nനിലവിൽ കള്ളപ്പണം വെളുപ്പിച്ചെന്ന കേസിൽ എൻഫോഴ്സ്മെൻ്റ് ഡയറക്ടറേറ്റിൻ്റെ കസ്റ്റഡിയിലാണ് പി ചിദംബരം. തിഹാർ ജയിലിലെ ജുഡീഷ്യൽ കസ്റ്റഡിയിൽ കഴിയുമ്പോളും കേന്ദ്ര സർക്കാരിനെതിരെ ചിദംബരം ഒളിയമ്പുകളും പ്രയോഗിച്ചിരുന്നു. ഇന്ത്യയുടെ സാമ്പത്തിക സ്ഥിതിയെ വിമർശിച്ചാണ് കൂടുതലായും ചിദംബരം ട്വിറ്ററിലൂടെ രംഗത്തുവരുന്നത്.\nനവംബർ 27 ന് ഡൽഹി ഹൈക്കോടതി കസ്റ്റഡി കാലാവധി നീട്ടിയതിന് പിന്നാലെയാണ് ജാമ്യാപേക്ഷയുമായി ചിദംബരം സുപ്രീംകോടതിയെ സമീപിച്ചത്.\nഎച്ച്ഐവി ബാധിതരായ ലൈംഗികത്തൊഴിലാളികൾ കൂടുതൽ മിസോറാമിൽ; കാരണങ്ങൾ നിരവധി ആര്‍ട്ടിക്കിള് ഷോ\nസൊഹ്റൈബുദിൻ ഷെയ്ഖ് വ്യാജ ഏറ്റുമുട്ടൽ പി ചിദംബരം ഐഎൻഎക്സ് മീഡിയ കേസ് അമിത് ഷാ Sohrabuddin Sheikh fake encounter case Sohrabuddin Sheikh case P Chidambaram Bail p chidambaram arrest P Chidambaram Amit Shah INX Media case\nWeb Title : congress leader p chidambaram getting bail in inx media case reminds of how amit shah was jailed for sohrabuddin sheikh encounter case


പോസ്റ്റ് ചെയ്തത് Kalavallabhan ല് 3:29 AM\nആഗസ്റ്റ് മാസത്തിലെ “ഓണക്കാല ചിന്തകൾ” എന്ന കവിത വായിച്ച എല്ലാ വായനക്കാർക്കും (ഏകദേശം 500 ലേറെ ഹിറ്റുകൾ) എന്റെ ഹൃദയം നിറഞ്ഞ നന്ദി അറിയിക്കുന്നു. കൂടാതെ അഭിപ്രായങ്ങളും ഓണാശംസകളും അറിയിച്ച എല്ലാവരോടും എന്റെ നന്ദി അറിയിക്കുന്നു. പുതിയ കവിത വായിച്ച് അഭിപ്രായമറിയിക്കുന്നതിനോടൊപ്പം കഴിഞ്ഞ കവിതയ്ക്കിട്ട അഭിപ്രായത്തിനുള്ള മറുപടി കൂടി നോക്കുവാൻ താത്പര്യപ്പെടുന്നു.\nകവിതയിലൂടെ ഓണമാഘോഷിച്ചതിനു ശേഷം താങ്കൾ റമദാനും (ഏതാ ശരി, അറിയാവുന്നവർ പറഞ്ഞു തരൂ, റ്മ്സാനോ, റമദാനോ, റമളാനോ-ഇത് മലബാറിലെ ഭാര്യ വീട്ടിൽ പോയപ്പോൾ പോസ്റ്ററിൽ കണ്ടതാണ്) അങ്ങനെ തന്നെ ആഘോഷിച്ചു, മതേതരത്വം പുലരട്ടേ! കവിത നന്നായി, ആശംസകൾ!\nനല്ല കവിത, നല്ല വരികൾ\nറമദാൻ എന്നതും റമളാൻ എന്നതും റംസാനും ശരിയല്ല. മലയാളത്തിൽ പകരം ഉച്ഛാരണമില്ലാത്ത അറബി (ض) അക്ഷരമാ‍ണത്. എങ്കിലും റമദാൻ എന്നതിനോടാണ് കൂടുതൽ യോജിക്കുക.\nഅലിക്ക് വളരെ നന്ദി.\nദൈവം കൊടുത്ത ജീവന് മനുഷ്യന്\nനല്ല സന്ദേശമുള്ള കവിത. ആ അത്തറിന് സുഗന്ധം ആവോളമാസ്വദിക്കുന്നു.\nആത്മബന്ധങ്ങളിലത്തറുപുരട്ടി പരിമളം പരത്തി,ദ്വിതിയാക്ഷരപ്രാസങ്ങളിൽ ഊഞ്ഞാലാടിടുന്ന വരികളാൽ സുന്ദരമായിട്ടുണ്ട് ഈ സന്ദേശമുൾക്കൊള്ളുന്ന ഈ പെരുന്നാൾ കവിത ..കേട്ടൊ\nനല്ല വരികൾ. നല്ല സന്ദേശവും ആശയവുമുൾക്കൊള്ളുന്ന കവിത.\nറമദാൻ പോലെ ശാന്തമായ കവിത.\nപുണ്ണ്യ മാസത്തിന് മഹത് ഗുണങ്ങ -\nളെണ്ണിപ്പറഞ്ഞൂ കവിതയില് വല്ലഭന്\nതാരില് നിന്നായിര മാശംസകള്\nThanx for reading my poem. I have added my blog\nto malayalam.blogkut and I want to take back my blog from that group. How can I do that.Greatful if you could help me to do that.\nവാതായനം തുറക്കുന്ന കവിത.\nവായിച്ചപ്പോള് ഒരു സന്തോഷം തരുന്ന കവിത :-)\nവരികൾ പരിശുദ്ധ റമദാന്റെ പരിമളം പൊഴിക്കുന്നു..\nഏവർക്കും റമദാൻ ആശംസകൾ..\nഈ കവിതയില് നന്മ നിറഞ്ഞ സന്ദേശമുണ്ട്.\nഎല്ലാവര്‍ക്കും എന്റെ റമദാനാശംസകള്.\nവല്ലഭനു എല്ലാം കവിതമയം.\nനല്ല താളമുണ്ട്, ആശയമുണ്ട് സന്ദേശമുണ്ട്..\nദ്വീതീയാക്ഷരപ്രാസം കവിതയിലെങ്ങും മണിമുഴക്കം സൃഷ്ടിക്കുന്നു. വ്രതാനന്തരാഘോഷാശംസയും ഗംഭീരമായി. പഴമയുടെ ഗരിമ കവിതയിലുണ്ട്. പ്രത്യേകിച്ചും ഇടയ്ക്കുപയോഗിച്ച തമിഴ് പദങ്ങള്! അവസാന വരിയുടെ ആശയം കലുഷിതമായ മനസ്സുകളിലേക്ക് ഒരു ശാശ്വതസത്യമായി നിലകൊണ്ടെങ്കില്!\nഊനമറ്റെഴും ഈ ചരിതം\nഊഴിയില് ചെറിയവര് അകമേ സ്വീകരിക്കുന്നു....\nപ്രജ്ഞാപ്ഥത്തിലേക്കു കടന്നുവന്നതിനു നന്ദി....\nഒറ്റ പക്ഷി said...\npunyamasam ennu thanne thonni. it is also really musical.aashamsakal\nഇത് ഏതെങ്കിലും വൃത്തത്തിൽ എഴുതിയതാണൊ...?\nഅതിന്റെ ഒരു മണം...!\nനല്ല കവിത..നല്ല സന്ദേശവും അടങ്ങിയിരിക്കുന്നു ആശംസകൾ നേരുന്നു...\nഹരിനാമ കീർത്തനം വായിക്കുന്നതു പോലെ വായിക്കുമ്പോൾ ഒരു പ്രത്യേക രസം തോന്നുന്നു.ഞാൻ കഴിഞ്ഞ വർഷം റംസാൻ നോമ്പ് കഴിഞ്ഞ് ഒരു ചെറിയ കവിത(ഗദ്യം) പോസ്റ്റ് ചെയ്തതിന്റ് ലിങ്ക് ഇതാ.http://entesrishty.blogspot.com/2009/09/blog-post_18.html\nനന്നായിട്ടുണ്ട്. കവിത കവിതയായി തന്നെ എഴുതിയിരിക്കുന്നു. പിന്നെ "കാപ്പാതിട്" മലയാള കവിതയില് വേണോ?\nനല്ല വരികള്. നല്ല ചിന്തകള്. ആശംസകള്\nപുണ്യമാസ പവിത്രത കൊണ്ട് എല്ലാവരിലും നന്മയുണ്ടാവട്ടെ എന്നാശംസിക്കുന്നു.\nവ്രത നിഷ്ഠയോടെ വിശുദ്ധിയുടെ പുണ്യ മാസം കടന്നു പോയി. ദൈവാനുഗ്രഹത്തോടെ അടുത്ത പുണ്യ മാസത്തിന്നായി കത്തിരിക്കാം.\nഉത്കൃഷ്ടമായ ചിന്തയും വരികളും. ആശംസകള്.\nഞാനും വൈകി :(\nപുണ്യമാസം കടന്ന് പോയി..ആർജ്ജിച്ച വിശുദ്ധി കളഞ്ഞ്കുളിക്കാതെ അടുത്ത റമദാനിനെ വരവേല്കാനാവട്ടെ\nഅലി ഭായ് പറഞ്ഞതാണ് ശരി ‘റമദാൻ’ എന്നതാണ് കൂടുതൽ ആ അക്ഷരത്തോട് അടുത്ത് നിൽക്കുന്നത്\nനന്ദി..പഠനങ്ങള് എന്നു തിരുത്തി\nഒരുപാടു വൈകി .ഒരു വ്രതമാസം കഴിഞ്ഞ് അടുത്തത് തുടങ്ങാനുള്ള ഒരുക്കങ്ങളാകുന്നു .നല്ല വരികള് ഒടുവില് നല്ലൊരു സന്ദേശവും .\nവായിക്കാൻ കഴിഞ്ഞതിൽ സന്തോഷം. ആശംസകൾ!\nഈ കവിതയ്ക്ക് അഭിപ്രായമെഴുതിയ\n1)എ ഫൈസൽ:- ആദ്യകമന്റിനു നന്ദി.\n2)ജിഷാദ് ക്രോണിക്ക് : നന്ദി\n3) പട്ടേപ്പാടം റാംജി :- നന്ദി\n4) ശ്രീനാഥൻ :- സന്തോഷം\n5) അലി :- അറിവുപകർന്നതിനു നന്ദി\n6) ജയിംസ് സണ്ണി പറ്റൂർ :- നന്ദിയുണ്ട് സാർ\n7) ഗീത :- സന്തോഷം\n8) മുകിൽ :- സന്തോഷം\n9) മുരളീമുകുന്ദൻ ബിലാത്തിപട്ടണം :- ഒരു സാധാരണ വായനക്കാരനല്ല എന്നെനിക്കറിയാം. വളരെ നന്ദി.\n10) ടൈപ്പിസ്റ്റ് എഴുത്തുകാരി :- വളരെ സന്തോഷം.\n11) എസ്സ് എം സാദിക്ക് :- നന്ദി\n12) കുസുമം ആർ പുന്നപ്ര :- സന്തോഷം\n13) അബ്ദുൾ ഖാദർ കൊടുങ്ങല്ലൂർ :- കവിതയിലൂടെ ആശംസകളർപ്പിച്ചതിനു നന്ദി.\n14) അമൃതവാഹിനി :- മറുപടി ബ്ലോഗിലിട്ടിട്ടുണ്ടായിരുന്നു.\n15) താന്തോന്നി :- നന്ദി\n16) ഡോ. വാസുദേവൻ നമ്പൂതിരി : സന്തോഷം\n17) വരയും വരിയും :- സാബു നൂറനാട് : ഇതറിയുന്നത് എനിക്കും സന്തോഷം.\n18) വിമൽ :- നന്ദി\n19) വായാടി :- നന്ദി\n20) വഷളൻ ജേകെ :- വളരെയധികം നന്ദിയുണ്ട്\n21) ഹരി(മത് സ്) :- എന്റെ കവിതയെ ഗൌരവത്തോടെ വായിച്ച് ഒരു നല്ല വിലയിരുത്തൽ നടത്തിയതിൽ വളരെ സന്തോഷമുണ്ട്. നന്ദി.\n22) പ്രജ്ഞാപഥം :- ഒരു മഹാവിദ്യാലത്തിന്റെ (എൻ എസ്സ് എസ്സ് കോളേജ് ചങ്ങനാശ്ശേരി) മലയാളം വിഭാഗത്തിന്റെ ബ്ലോഗിലെ ശബ്ദത്തിൽ നിന്നും ഇങ്ങനെ കേൾക്കാൻ കഴിഞ്ഞതിൽ അതിയായ സന്തോഷമുണ്ട്.\n23) ഒറ്റ പക്ഷി :- നന്ദി\n24) ഉമേഷ് പിലിക്കൊട് : നന്ദി\n25) വീകെ : വൃത്തമനുസരിച്ചല്ല എഴുതിയത്. നോക്കിയിട്ടുമില്ല. അഭിപ്രായമറിയിച്ചതിൽ വളരെ സന്തോഷം.\n26) കുമാരൻ :- വന്നതിൽ സന്തോഷം\n27) ജയരാജ് മുരിക്കുമ്പുഴ :- നന്ദി\n28) രമേശ് അരൂർ :- നന്ദി\n29) മാനവധ്വനി :- വളരെ നന്ദി\n30) ലതി :- സന്തോഷം . വായിച്ചു ഇഷ്ടമായി.\n31) ഡോ. ആർ കെ തിരൂർ :- കവിത കവിതയായി എന്ന് പ്രയോഗം എനിക്കിഷ്ടമായി. പ്രാസമൊപ്പിച്ച് അർത്ഥം ചോരാതെ എഴുതാനാണു ആ വാക്കുപയോഗിച്ചത്. വളരെ നന്ദി.\n32 അക്ബർ :- നന്ദി.\n33) ഹംസ :- വളരെ നന്ദി\n34) കേരളദാസനുണ്ണി :- സാരമില്ല, വന്നല്ലോ, നന്ദി\n35) ബഷീർ പി ബി വെള്ളറക്കാട് :- അങ്ങനെയാവട്ടെ. നന്ദി\n36) എ എ സജിം തട്ടത്തുമല :- നന്ദി.\n37 : ദിയ കണ്ണൻ :- നന്ദി.\n38 : ചെറുവാടി :- നന്ദി\n39 : പാലക്കുഴി :- നന്ദി\n40) ജീവി കരിവെള്ളൂർ :- സാരമില്ല, നന്ദി.\n41 ) പ്രതികരണൻ :- വിശദമായ ഒരഭിപ്രായം പ്രതീക്ഷിക്കുന്നു, നന്ദി.\n42)ശില്പാ മേനോൻ :- അതേ.\nwow.. you have got all the ingredients for the Arak.. for your info, you can add any crap to the malt.\nthe process is simple, the yeast eat the sugar and pis the alcohol. so ingredient does not matter.. two basic ingredient isamust, yeast and sugar!\nvallabha.. keep writing. there are some guys like your good writing.


plama therapy | കോണ്‍വലസന്റ് പ്ലാസ്മ തെറാപ്പി: മാര്‍ഗനിര്‍ദേശങ്ങള് പുതുക്കി... ദാതാവിനും സ്വീകര്‍ത്താവിനും ആന്റിബോഡിയുണ്ടോയെന്ന് പരിശോധിക്കും - Malayalivartha.com Widgets Magazine\n02 DECEMBER 2020 01:13 PM IST\nകോവിഡ്-19 കോണ്‍വലസന്റ് പ്ലാസ്മ തെറാപ്പി (സിപിടി) നല്‍കുന്നതിന്റെ മാര്‍ഗനിര്‍ദേശങ്ങള് പുതുക്കിയതായി ആരോഗ്യ വകുപ്പ് മന്ത്രി കെ.കെ. ശൈലജ ടീച്ചര് അറിയിച്ചു. പുതിയ ശാസ്ത്രീയ പഠനങ്ങളുടെ വെളിച്ചതിലാണ് മാര്‍ഗ നിര്‍ദേശങ്ങള് പുതുക്കിയത്. ഇനിമുതല് പ്ലാസ്മ നല്‍കുന്നയാള്‍ക്കും സ്വീകരിക്കുന്നയാള്‍ക്കും ആന്റിബോഡി ഉണ്ടോയെന്ന് പരിശോധിച്ച് ഉറപ്പുവരുത്തിയ ശേഷമായിരിക്കും പ്ലാസ്മ തെറാപ്പി നല്‍കുന്നത്.\nപ്ലാസ്മ നല്‍കുന്നയാളുടെ രക്തത്തില് മതിയായ ആന്റിബോഡി ഉണ്ടോയെന്ന് ഉറപ്പ് വരുത്തിയായിരിക്കും പ്ലാസ്മ എടുക്കുന്നത്. അതേസമയം തന്നെ സ്വീകരിക്കുന്ന ആള്‍ക്ക് ആന്റിബോഡി ഇല്ലെങ്കില് മാത്രമേ പ്ലാസ്മ ചികിത്സ നല്‍കുകയുള്ളൂ. കോവിഡ് ബാധിച്ച് 10 ദിവസത്തിനുള്ളില് ഓക്സിജന് ചികിത്സ ആവശ്യമായി വരുന്ന മിത തീവ്രതയുള്ള രോഗികള്‍ക്കായിരിക്കും ഇനി മുതല് പ്ലാസ്മ തെറാപ്പി നല്‍കുകയെന്നും മന്ത്രി വ്യക്തമാക്കി.\nകേരളത്തിലെ എല്ലാ സര്‍ക്കാര് മെഡിക്കല് കോളേജുകളിലും പ്രധാന കോവിഡ് ചികിത്സാ കേന്ദ്രങ്ങളിലും കോവിഡ് കോണ്‍വലസന്റ് പ്ലാസ്മ ഉപയോഗിച്ച് കോവിഡ് രോഗികളെ ചികിത്സിച്ചു വരുന്നുണ്ട്. രോഗം സുഖപ്പെട്ട വ്യക്തികളുടെ രക്തത്തിലെ പ്ലാസ്മ ഉപയോഗിച്ച് കോവിഡ് രോഗികളെ ചികിത്സിക്കുന്ന രീതിയാണ് കോവിഡ് കോണ്‍വലസന്റ് പ്ലാസ്മ തെറാപ്പി. ഈ ചികിത്സ ഉപയോഗിച്ച് 90 ശതമാനത്തിന് മുകളില് രോഗികളെയും രക്ഷിക്കാനായി. പ്ലാസ്മ തെറാപ്പി കൊടുത്ത് ദിവസങ്ങള്‍ക്കുള്ളില് രോഗലക്ഷണങ്ങളില് വലിയ കുറവുണ്ടായിട്ടുണ്ട്. പരീക്ഷണമായി തുടങ്ങിയ പ്ലാസ്മ തെറാപ്പി വിജയകരമാണെന്ന് കണ്ടതിനെ തുടര്‍ന്നാ സംസ്ഥാനത്തെ പ്രധാന മെഡിക്കല് കോളേജുകളില് പ്ലാസ്മ ബാങ്ക് സജ്ജമാക്കി.\nഐ.സി.എം.ആര്., സ്റ്റേറ്റ് പ്രോട്ടോകോള് എന്നിവയുടെ മാര്‍ഗ നിര്‍ദേശങ്ങളനുസരിച്ച് സ്റ്റേറ്റ് മെഡിക്കല് ബോര്‍ഡിന്റേയും ഇന്‍സ്റ്റിറ്റിയൂഷന് മെഡിക്കല് ബോര്‍ഡിന്റേയും അനുമതിയോടെയാണ് പ്ലാസ്മ ചികിത്സ നല്‍കുന്നത്.\nകോവിഡ് ബാധ അതിജീവിച്ചവരുടെ ശരീരത്തില് വൈറസിനെ ചെറുക്കാന് ആവശ്യമായ ആന്റിബോഡികള് രൂപപ്പെട്ടിട്ടുണ്ടാകും. രോഗം ഭേദമായിക്കഴിഞ്ഞാലും ഈ ആന്റിബോഡികള് ശരീരത്തില് അവശേഷിക്കും. ഈയൊരു മാര്‍ഗം പിന്തുടര്‍ന്നാണ് കോവിഡ് കോണ്‍വലസന്റ് പ്ലാസ്മ കേരളത്തിലും പരീക്ഷിച്ചത്. പനി, തൊണ്ടവേദന തുടങ്ങിയ രോഗലക്ഷണങ്ങളുണ്ടായിരുന്ന കോവിഡ് രോഗ മുക്തരില് നിന്നാണ് പ്ലാസ്മ ശേഖരിക്കുന്നത്.\nരോഗമുക്തി നേടി 28 ദിവസങ്ങള്‍ക്ക് ശേഷമായിരിക്കും പ്ലാസ്മ സ്വീകരിക്കുന്നത്. ഫ്രസിനിയസ് കോംറ്റെക് മെഷീനിലൂടെ അഫെറെസിസ് ടെക്നോളജി മുഖേനയാണ് ആവശ്യമായ പ്ലാസ്മ മാത്രം രക്തത്തില് നിന്നും വേര്‍തിരിച്ചെടുക്കുന്നത്. രക്ത ദാതാവില് നിന്ന് കുറഞ്ഞ അളവിലുള്ള രക്തം തുടര്‍ച്ചയായി മെഷീനിലൂടെ കടത്തി വിട്ട് സെന്‍ട്രിഫ്യൂഗേഷന് പ്രക്രിയ വഴിയാണ് പ്ലാസ്മ വേര്‍തിരിക്കുന്നത്. ഉയര്‍ന്ന ഗുണമേന്മയുള്ള രക്ത ഘടകമാണ് ഈ പ്രക്രിയ വഴി ലഭിക്കുന്നത്. ഇതിലൂടെ ഏറെ രക്ത ദാതാക്കളില് നിന്നുള്ള പ്ലാസ്മ രോഗിക്ക് സ്വീകരിക്കേണ്ടി വരുന്നില്ല. ഇങ്ങനെ ശേഖരിക്കുന്ന പ്ലാസ്മകള് ഒരു വര്‍ഷം വരെ ശേഖരിച്ച് സൂക്ഷിക്കാന് കഴിയുന്നു.


Janmabhumi| മലയാള സര്‍വ്വകലാശാലയില് ബിരുദാനന്തര ബിരുദ കോഴ്‌സുകളില് പ്രവേശനം; അപേക്ഷ സ്വീകരിക്കുന്ന അവസാന തീയതി ജൂണ് 20\nMay 22, 2022, 05:24 p.m.\nഅഭിരുചി നിര്‍ണയിക്കുന്ന പ്രവേശനപരീക്ഷയുണ്ട്. ഒരാള്‍ക്ക് പരമാവധി രണ്ട് കോഴ്‌സുകള്‍ക്ക് പ്രവേശനപരീക്ഷയെഴുതാം. പരീക്ഷാ തീയതി പിന്നീട് അറിയിക്കും.\nതുഞ്ചത്തെഴുത്തച്ഛന് മലയാള സര്‍വ്വകലാശാല (വാക്കാട്, തിരൂര്) ഇക്കൊല്ലം നടത്തുന്ന ഇനിപറയുന്ന ബിരുദാനന്തര ബിരുദ കോഴ്‌സുകളില് പ്രവേശനത്തിന് അപേക്ഷകള് ക്ഷണിച്ചു. അപേക്ഷാഫോറവും പ്രവേശന വിജ്ഞാപനവും www.malayalamuniversity.edu.in ല് ലഭിക്കും.\nകോഴ്‌സുകള്: എംഎ- ഭാഷാശാസ്ത്രം, മലയാളം (സാഹിത്യപഠനം, സാഹിത്യരചന, സംസ്‌കാര പൈതൃകം), ജേണലിസം ആന്റ് മാസ് കമ്യൂണിക്കേഷന്, പരിസ്ഥിതി പഠനം, എംഎസ്‌സി പരിസ്ഥിതി പഠനം, എംഎ- വികസന പഠനവും തദ്ദേശ വികസനവും, ചരിത്രം, സോഷ്യോളജി, എംഎ- ചലച്ചിത്രപഠനം, താരതമ്യ സാഹിത്യ പഠനവും വിവര്‍ത്തന പഠനവും. പതിനൊന്ന് കോഴ്‌സുകളിലേക്കാണ് പ്രവേശനം. ഓരോ കോഴ്‌സിലും 20 പേര്‍ക്കാണ് അഡ്മിഷന്. സംവരണചട്ടങ്ങള് പാലിക്കും. നാല് സെമസ്റ്ററുകളായിട്ടുള്ള രണ്ടുവര്‍ഷത്തെ ഫുള്‍ടൈം/ റഗുലര് കോഴ്‌സുകളാണിത്.\nയോഗ്യത: ബിരുദധാരികള്‍ക്ക് അപേക്ഷിക്കാം. ബിരുദപരീക്ഷയെഴുതി ഫലം കാത്തിരിക്കുന്നവരെയും പരിഗണിക്കും. എംഎസ്‌സി പരിസ്ഥിതി പഠന കോഴ്‌സിന് പ്ലസ്ടു തലത്തില് സയന്‍സ് പഠിച്ചതിനുശേഷം ഏത് ബിരുദം നേടിയവര്‍ക്കും അപേക്ഷിക്കാവുന്നതാണ്. പ്രായം 2022 ഏപ്രില് ഒന്നിന് 28 വയസ് കവിയാന് പാടില്ല. പട്ടികജാതി/വര്‍ഗ്ഗം, ഭിന്നശേഷിയുള്ളവര് എന്നീ വിഭാഗങ്ങളില്‍പ്പെടുന്നവര്‍ക്ക് 30 വയസുവരെയാകാം.\nഅപേക്ഷാ ഫീസ് ഓരോ കോഴ്‌സിനും 450 രൂപ വീതം. എസ്‌സി/എസ്ടി/പിഡബ്ല്യുഡി വിഭാഗങ്ങളില്‍പ്പെടുന്നവര്‍ക്ക് 225 രൂപ വീതം മതിയാകും. മലയാള സര്‍വ്വകലാശാലയുടെ അക്കൗണ്ടിലേക്ക് (A/C No: 32709117532. SBI Xn-cqÀ- Su¬- im-J-, IFS Code SBIN0008678) പണമടച്ച രേഖ അപേക്ഷയോടൊപ്പം ഉള്ളടക്കം ചെയ്യണം. സര്‍വ്വകലാശാലയില് നേരിട്ടും ഫീസ് അടയ്ക്കാം.\nഅപേക്ഷ ഓണ്‍ലൈനായും അയക്കാം. അപേക്ഷകന്റെ ഫോട്ടോ, കയ്യൊപ്പ് എന്നിവ സ്‌കാന് ചെയ്ത് ചേര്‍ക്കേണ്ടതാണ്.\nഅപേക്ഷാ ഫീസ് തുഞ്ചത്തെഴുത്തച്ഛന് മലയാള സര്‍വ്വകലാശാല, തിരൂര് എന്ന പേരില് ഡിമാന്‍ഡ് ഡ്രാഫ്റ്റ് എടുത്ത് ഓണ്‍ലൈന് അപേക്ഷയുടെ പ്രിന്റ് സഹിതം തപാല് വഴിയും അപേക്ഷിക്കാം. വിലാസം: പരീക്ഷാ കണ്‍ട്രോളര്, തുഞ്ചത്തെഴുത്തച്ഛന് മലയാള സര്‍വ്വകലാശാല, വാക്കാട്-പിഒ, തിരൂര്, മലപ്പുറം-676502. ജൂണ് 20 വരെ അപേക്ഷകള് സ്വീകരിക്കും.\nപ്രവേശന പരീക്ഷ തിരുവനന്തപുരം, എറണാകുളം, കോഴിക്കോട്, തിരൂര് എന്നിവിടങ്ങളില് നടത്തും. പരീക്ഷാകേന്ദ്രം, സ്ഥലം, തീയതി, സമയം എന്നിവ ഹാള്‍ടിക്കറ്റിലുണ്ടാവും. ഓരോ വിഷയത്തിനും ഒരു മണിക്കൂര് ദൈര്‍ഘ്യമുള്ള ഒബ്ജക്ടീവ് മാതൃകയിലുള്ള പരീക്ഷയാണ്. 50 മാര്‍ക്കിന്റെ ചോദ്യങ്ങളുണ്ടാവും. എംഎ, താരതമ്യ സാഹിത്യ പഠനവും വിവര്‍ത്തന പഠനവും കോഴ്‌സിലേക്ക് വിവരണാത്മക രീതിയിലായിരിക്കും പ്രവേശനപരീക്ഷ. അഭിരുചി പരീക്ഷയില് 40% മാര്‍ക്കില് കുറയാതെ നേടിയാലേ റാങ്ക്‌ലിസ്റ്റില് ഉള്‍പ്പെടുകയുള്ളൂ. എസ്‌സി/എസ്ടി/പിഡബ്ല്യുഡി വിഭാഗക്കാര്‍ക്ക് 30% മാര്‍ക്ക് മതി.\nസാഹിത്യരചനാ കോഴ്‌സിന് അപേക്ഷിക്കുന്നവര്5പുറത്തില് കവിയാത്ത അവരുടെ ഏതെങ്കിലും രചന (കഥ/കവിത/നിരൂപണം) പ്രവേശന പരീക്ഷയുടെ ഉത്തരക്കടലാസിനൊപ്പം സമര്‍പ്പിക്കണം. പ്രസ്തുത രചനയില് പേരെഴുതരുത്. ഇതിന് മൂല്യനിര്‍ണയത്തില് 20% മാര്‍ക്ക് ലഭിക്കും. കൂടുതല് വിവരങ്ങള് വിജ്ഞാപനത്തിലുണ്ട്.


ഇറ്റലിയിലെ ജെനോവ നഗരത്തില് പാലം തകര്‍ന്നു വീണ് 26 പേര് മരിച്ചു\nറോം: ഇറ്റലിയിലെ വടക്കു പടിഞ്ഞാറന് നഗരമായ ജെനോവയില് പാലം തകര്‍ന്നു വീണ് കുറഞ്ഞത് 26 പേര് മരിച്ചു. കനത്ത മഴ പെയ്തു കൊണ്ടിരുന്ന അവസത്തില് പാലത്തിന്റെ ഒരു ഭാഗം താഴേക്ക് തകര്‍ന്നു വീഴുകയായിരുന്നു. 45 മീറ്റര് താഴെയുള്ള റെയില് ട്രാക്കിന്റെയും, കെട്ടിടങ്ങളുടെയും, നദിയുടെയും മീതെ നിരവധി കാറുകളും, ട്രക്കുകളും കോണ്‍ക്രീറ്റ് പാളികള്‍ക്കൊപ്പം പതിക്കുകയായിരുന്നു.\nപാലത്തിന്റെ ബാക്കിയുള്ള ഭാഗം കൂടി നിലംപതിക്കുമോ എന്ന ആശങ്കയില് താഴ് ഭാഗത്തുള്ള കെട്ടിങ്ങളില് നിന്ന് ജനങ്ങളെ ഒഴിപ്പിച്ചു. പാലം അപകടാവസ്ഥയിലായിരുന്നുവെന്ന് കരുതാന് ഒരു കാരണവുമില്ലെന്ന് മോട്ടോര്‍വേയുടെ ഓപ്പറേറ്റര്‍മാരായ ഓട്ടോസ്‌ട്രേഡിന്റെ പ്രതിനിധി പറഞ്ഞു. ദുരന്തത്തെ തുടര്‍ന്ന്, രാജ്യത്തെ ഭൂരിഭാഗം മോട്ടോര്‍വേകളും നിയന്ത്രിക്കുന്ന ഓട്ടോസ്‌ട്രേഡിന്റെ മാതൃകമ്പനിയായ അറ്റ്‌ലാന്റിയയുടെ ഓഹരികളില് 6.3 ശതമാനം ഇടിവുണ്ടായി.\nപ്രാദേശിക സമയം ചൊവ്വാഴ്ച രാവിലെ 11.30 മണിയോടെയാണ് അപകടമുണ്ടായത്. ഇടിമിന്നല് പാലത്തില് പതിക്കുന്നതു കണ്ടുവെന്നും തുടര്‍ന്ന് അത് താഴേക്കു പതിക്കുകയായിരുന്നുവെന്നും സംഭവത്തിന്റെ ദൃക്‌സാക്ഷികളിലൊരാളായ പിയട്രൊ അല് അസ പറഞ്ഞു. പാലം തകര്‍ന്നതിന്റെ കാരണം എന്താണെന്ന് ഇപ്പോള് പറയാന് ആവില്ലെന്നും, ഇടിമിന്നല് കാരണമാകാന് സാധ്യത കുറവാണെന്നും എന്‍ജനിയര്‍മാര് പറയന്നു.


vypin-assembly-election-2021: Latest vypin-assembly-election-2021 News & Updates, vypin-assembly-election-2021 Photos&Images, vypin-assembly-election-2021 Videos | Samayam Malayalam\nപാലായിൽ ജയമാർക്ക്? കോട്ടയത്തെ സാധ്യതകൾ ഇങ്ങനെ; ജോസ് കെ മാണിയുടെ വരവ് നേട്ടമെന്ന് സിപിഐ\nതിരൂരങ്ങാടിയിൽ അട്ടിമറി ജയം, തൃശൂർ ഉറപ്പില്ല; ഉറച്ച വിജയ പ്രതീക്ഷ 17 ഇടത്തെന്ന് സിപിഐ വിലയിരുത്തൽ\nഎറണാകുളത്ത് യുഡിഎഫിന് വീഴ്‌ചയോ; നേട്ടം ട്വൻ്റി ട്വൻ്റിക്ക്? തിരിച്ചടിയുണ്ടാകുമെന്ന് ഹൈബി ഈഡന്\nഈ സീറ്റുകൾ നഷ്‌ടമായേക്കാം; നേട്ടവും തിരിച്ചടിയും എവിടെയെല്ലാം? സിപിഐ വിലയിരുത്തല്\nപിറവത്ത് എല്‍ഡിഎഫിന് അടിപതറുമോ? യുഡിഎഫ് വിലയിരുത്തൽ ഇങ്ങനെ, ബിജെപി വോട്ടുകൾ നിർണായകം\nനേമത്ത് ബിജെപിക്ക് ആത്മവിശ്വാസക്കുറവോ? ജയവും തോല്‍വിയും വികസന പ്രവര്‍ത്തനത്തെ ബാധിക്കില്ലെന്ന് കുമ്മനം\nമാത്യു കുഴൽനാടനോ, എൽദോ എബ്രഹാമോ? മൂവാറ്റുപുഴയിൽ വിജയ പ്രതീക്ഷയുമായി ഇരു മുന്നണികളും, സാധ്യതകൾ\nപാലായിലും മഞ്ചേശ്വരത്തും ജയമാർക്ക്; പ്രവചനാതീതമായ മണ്ഡലങ്ങൾ ഏതൊക്കെ? കണക്കുകൾ നിരത്തി കോൺഗ്രസ്\nസിപിഐ കാലുവാരി? തിരിച്ചടി ഏതൊക്കെ മണ്ഡലങ്ങളിൽ; വിശദീകരണവുമായി കേരളാ കോണ്‍ഗ്രസ്


ശിഹാബ് തങ്ങള് അങ്ങാടിപ്പുറത്ത് ചെയ്തതേ ഞങ്ങള് താനൂരില് ചെയ്തിട്ടുള്ളൂ: കെടി ജലീല് - MALABAR FLASH\nHome Facebook Kerala KT Jaleel Malappuram News കേരളം കേരള വാര്‍ത്ത ശിഹാബ് തങ്ങള് അങ്ങാടിപ്പുറത്ത് ചെയ്തതേ ഞങ്ങള് താനൂരില് ചെയ്തിട്ടുള്ളൂ: കെടി ജലീല്\nമലപ്പുറം: അന്ന് ശിഹാബ് തങ്ങള് അങ്ങാടിപ്പുറത്ത് ചെയ്തതേ ഞങ്ങള് ഇന്ന് താനൂരില് ചെയ്തിട്ടുള്ളൂവെന്ന് കെടി ജലീല്. വാട്സ്ആപ്പ് ഹര്‍ത്താലിനെ തുടര്‍ന്ന് താനൂരില് പൂര്‍ണ്ണമായും നശിപ്പിക്കപ്പെട്ട രണ്ട് കടകള് പൂര്‍വ്വസ്ഥിതിയിലാക്കാന് സഹായനിധി രൂപീകരിച്ചതിനെ ലീഗ് നേതൃത്വം വിമര്‍ശിച്ച് രംഗത്തെത്തിയ പശ്ചാത്തലത്തില് പ്രതികരിക്കുകയായിരുന്നു മന്ത്രി.[www.malabarflash.com]\nഒരു കാര്യം ലീഗ് ചെയ്താല് അത് മതസൗഹാര്‍ദ്ദ പ്രതീകവും ലീഗേതരര് ചെയ്താല് അത് വര്‍ഗ്ഗീയ പ്രതീകവും ആകുന്നത് എങ്ങിനെയാണെന്നും ജലീല് ഫെയ്‌സ്ബുക്കില് കുറിച്ചു.\n2007 ആഗസ്റ്റ്3, അന്നൊരു വെള്ളിയാഴ്ചയായിരുന്നു . നേരം വെളുക്കാൻ തുടങ്ങിയപ്പോഴാണ് ആ കാഴ്ച ജനങ്ങളുടെ ശ്രദ്ധയിൽ പെടുന്നത് . അങ്ങാടിപ്പുറത്തെ ചിരപുരാതനമായ തളിക്ഷേത്രത്തിന്റെ ഗോപുരവാതിൽ തീ കൊളുത്തി നശിപ്പിക്കാൻ ശ്രമിച്ചതിന്റെ കറുത്ത പാടുകൾ അപ്പോഴും ഒടുങ്ങാത്ത കനലോടെ പുകഞ്ഞ് നിൽക്കുന്നു . കണ്ടവർ കണ്ടവർ മൂക്കത്ത് കൈവിരൽ വെച്ച് അൽഭുതം കൂറി .\nപൊടിപ്പും തൊങ്ങലും ചേർത്ത വാർത്തകൾ നാടെങ്ങും പ്രചരിച്ചു . വർഗ്ഗീയ മുതലെടുപ്പിനായി കുമ്മനം ഓടിയെത്തി റോഡ് പ്രതിരോധിച്ചു . ചത്തത് കീചകനെങ്കിൽ കൊന്നത് ഭീമൻ തന്നെ എന്ന നിലയിൽ അടക്കം പറച്ചിലുകൾ സജീവമായി . തൊട്ടടുത്തുള്ള മുസ്ലിം പള്ളിയിൽ എന്ത് ചെയ്യണമെന്നറിയാതെ നിഷ്കളങ്കരായ ഒരു പറ്റം ആളുകളും കൂടി നിൽക്കുന്നുണ്ട് . ഒരു ചെറിയ തീപ്പൊരി വീണാൽ എല്ലാം കത്തിച്ചാമ്പലാകുമെന്ന അവസ്ഥ. കൂട്ടംകൂടിനിന്നവർ ശ്വാസം അടക്കിപ്പിടിച്ച് നിൽക്കുകയാണ്. ആരും ഒന്നും പറയുന്നില്ല . പക്ഷെ എന്തൊക്കെയോ അവരുടെ മുഖത്ത് കെട്ടിനിൽക്കുന്നുണ്ട് .\nപരിഹാരക്രിയക്കായി ഒരു ദൂതനെ ജനങ്ങൾ തേടുന്ന ഘട്ടത്തിലാണ് ഗൗരവമാർന്ന മുഖത്തോടെ തൂവെള്ള വസ്ത്രവും തൊപ്പിയും ധരിച്ച് ശിഹാബ് തങ്ങൾ സാമൂഹ്യദ്രോഹികൾ തീകൊടുത്ത് നശിപ്പിച്ച ക്ഷേത്ര കവാടത്തിനരികിൽ വന്നിറങ്ങിയത്. എല്ലാവരും തങ്ങൾക്ക് ചുറ്റും കൂടി . എല്ലാം ഒന്ന് വീക്ഷിച്ച തങ്ങൾ, കൂടിനിന്നവരോടായി പറഞ്ഞു ; ഗോപുരവാതിൽ പൂർവ്വസ്ഥിതിയിലാക്കാൻ ഞങ്ങൾ മുൻകയ്യെടുക്കും . ഇത് കേട്ടവർ നെഞ്ചത്ത് കൈവെച്ച് ആശ്വാസം പ്രകടിപ്പിച്ചു. നിധിയിലേക്കുള്ള ആദ്യ സംഭാവന സാദിഖലി തങ്ങൾ നൽകി . എല്ലാം ശുഭകരമായി അവസാനിച്ചു . മുതലെടുപ്പ് ലക്ഷ്യമിട്ടെത്തിയ വർഗ്ഗീയ വാദികൾ ഓടിയ വഴിക്ക് പുല്ല് മുളച്ചിട്ടില്ല . അന്ന് തങ്ങളുടെ കൂടെ കുഞ്ഞാലിക്കുട്ടി സാഹിബും ഇപ്പോഴത്തെ MLA ഹമീദ് സാഹിബും ഉണ്ടായിരുന്നു .\nഇതിപ്പോൾ ഓർത്തത് വാട്‌സ്അപ് ഹർത്താലിനെ തുടർന്ന് താനൂരിലെ പൂർണ്ണമായും നശിപ്പിക്കപ്പെട്ട രണ്ടു ഹൈന്ദവ സഹോദരങ്ങളുടെ കടകൾ പൂർവ്വസ്ഥിതിയിലാക്കാൻ ഞങ്ങൾ മുൻകയ്യെടുത്ത് ഒരു നിധി രൂപീകരിച്ചതിനെ ലീഗ് നേതൃത്വം വിമർശിച്ച് പ്രതികരിച്ച പശ്ചാതലത്തിലാണ് .\nഅങ്ങാടിപ്പുറത്തേത് പോലെ കുമ്മനം താനൂരിലും എത്തിയിരുന്നു, കലക്കു വെള്ളത്തിൽ മീൻ പിടിക്കാൻ . വെൽഫെയർ പാർട്ടിക്ക് എന്തും പറയാം . "മേൽപ്പുരയില്ലാത്തവന് എന്ത് തീപ്പൊരി" . എന്നാൽ മുസ്ലിംലീഗ് അങ്ങിനെയാണോ ? സംഘി അനുകൂലികൾ കുഴിച്ച കുഴിയിൽ മുസ്ലിം ചെറുപ്പക്കാർ വീണത് പോലെ, മുസ്ലിം സമുദായത്തിലെ ചില വൈകാരികൻമാർ കുഴിച്ച കുഴിയിൽ ലീഗ് വീണുപോകരുതായിരുന്നു.\nശിഹാബ് തങ്ങൾ അങ്ങാടിപ്പുറത്ത് ചെയ്തതേ ഞങ്ങൾ താനൂരിൽ ചെയ്തിട്ടുള്ളു. ലീഗ് ചെയ്യേണ്ടിയിരുന്നത് അവർ ചെയ്യാതെ വന്നപ്പോൾ ഞങ്ങൾ ചെയ്തു . അത്രമാത്രം. ഒരു കാര്യം ലീഗ് ചെയ്താൽ അത് മതസൗഹാർദ്ദ പ്രതീകവും ലീഗേതരർ ചെയ്താൽ അത് വർഗ്ഗീയ പ്രതീകവും ആകുന്നത് എങ്ങിനെയാണ് ?\n"ഏൽപ്പിച്ച ദൗത്യം ഒരു ജനത നിർവ്വഹിക്കുന്നില്ലെങ്കിൽ ആ ഉത്തരവാദിത്തം നിറവേറ്റാൻ നാം മറ്റൊരു സമൂഹത്തെ പകരം കൊണ്ടുവരും" (വിശുദ്ധ ഖുർആൻ) .


CRPF News in Malayalam, Latest CRPF news, photos, videos | Zee News Malayalam\nഗാന്ധി കുടുംബം ഇനി സഞ്ചരിക്കുക 2010 മോഡല് കാറുകളില്!!\nഗാന്ധി കുടുംബത്തിന് അനുവദിച്ചിരുന്ന എസ്പിജി സുരക്ഷ പിന്‍വലിച്ചതിന് പിന്നാലെ കോണ്‍ഗ്രസ് അദ്ധ്യക്ഷ സോണിയാ ഗാന്ധിക്കും മുന് അദ്ധ്യക്ഷന് രാഹുല് ഗാന്ധിക്കും അനുവദിച്ചിരുന്ന ബുള്ളറ്റ് പ്രൂഫ് കാറുകളും പിന്‍വലിക്കുന്നതായി റിപ്പോര്‍ട്ട്.\nസിആര്‍പിഎഫിനാണ് കേന്ദ്രആഭ്യന്തരമന്ത്രി അമിത് ഷായുടെ നിര്‍ദേശം ലഭിച്ചിരിക്കുന്നത്.\nഎന്നെയും കുടുംബത്തെയും കാത്തതിന് നന്ദി!!\nഎസ്പിജിയ്ക്ക് ആശംസ നല്‍കി കോണ്‍ഗ്രസ് നേതാവ് രാഹുല് ഗാന്ധി.\nനെഹ്‌റു കുടുംബത്തിന്‍റെ എസ്.പി.ജി (സ്‌പെഷ്യല് പ്രൊട്ടക്ഷന് ഗ്രൂപ്പ്) സുരക്ഷ നീക്കാന് കേന്ദ്ര സര്‍ക്കാര്. രാജ്യത്ത് വി.വി.ഐ.പികള്‍ക്ക് നല്‍കുന്ന ഏറ്റവും വലിയ സുരക്ഷയാണ് എസ്.പി.ജി സുരക്ഷ.\nNov 8, 2019, 04:43 PM IST\nകുല്‍ഗാമില് ഭീകരവാദികള് അഞ്ച് തൊഴിലാളികളെ കൊന്നു\nകഴിഞ്ഞ ഇരുപത് ദിവസത്തിനുള്ളില് പത്തോളം തൊഴിലാളികളെയാണ് ഭീകരവാദികള് കൊന്നൊടുക്കിയത്.\nOct 30, 2019, 09:26 AM IST\nറാഞ്ചിയില് കുഴിബോംബ് ആക്രമണം; പതിനൊന്ന് ജവാന്മാര്‍ക്ക് പരിക്കേറ്റു\nസരായ് കേല മേഖലയ്ക്ക് സമീപമുള്ള വനത്തിലാണ് ആക്രമണം ഉണ്ടായത്.\nMay 28, 2019, 12:03 PM IST\nMar 28, 2019, 03:46 PM IST\nഷോപ്പിയാന് ഏറ്റുമുട്ടല്: മൂന്ന് ഭീകരരെ സിആര്‍പിഎഫ് വധിച്ചു\nഒരാഴചയ്ക്കിടെ ഇത് രണ്ടാം തവണയാണ് പ്രദേശത്ത് ഭീകരരും സേനയും തമ്മില് ഏറ്റുമുട്ടുന്നത്.\nMar 28, 2019, 09:34 AM IST\nആന്ധ്രപ്രദേശില് ഏറ്റുമുട്ടല്; രണ്ട് നക്സലുകളെ വധിച്ചു\nവെടിവയ്പ്പില് ഒരു സിആര്‍പിഎഫ് ജവാന് പരിക്കേറ്റു. ഇദ്ദേഹത്തെ സമീപത്തുള്ള ആശുപത്രിയില് പ്രവേശിപ്പിച്ചിരിക്കുകയാണ്.\nMar 16, 2019, 10:05 AM IST\nFeb 22, 2019, 04:13 PM IST\n"ആശങ്കയില്ല", നദികള് വഴിതിരിച്ചുവിടുമെന്ന വാര്‍ത്തയോട് പ്രതികരിച്ച് പാക്കിസ്ഥാന്\nഇന്ത്യയില്‍നിന്നും പാക്കിസ്ഥാനിലേയ്ക്ക് ഒഴുകുന്ന മൂന്ന് നദികളിലെ ജലം യമുനയിലേക്ക് വഴി തിരിച്ചു വിടുമെന്നുള്ള ഇന്ത്യയുടെ പ്രഖ്യാപനത്തോട് വളരെ തണുപ്പന് പ്രതികരണം. ഈ വിഷയത്തില് ഉത്കണ്ഠയോ എതിര്‍പ്പോ ഇല്ലെന്നാണ് പാക്കിസ്ഥാന് വ്യക്തമാക്കിയിരിക്കുന്നത്.\nFeb 22, 2019, 03:29 PM IST\nരണ്ടു ദിവസത്തെ സന്ദർശനത്തിനായി സൗദി കിരീടാവകാശി ഇന്ന് ഇന്ത്യയിലെത്തും\nദ്വിദിന പാകിസ്ഥാന് സന്ദര്‍ശനം പൂര്‍ത്തിയാക്കിയ മുഹമ്മദ് ബിന് സല്‍മാന് തിങ്കളാഴ്ച വൈകീട്ട് സൗദിയിലേക്ക് മടങ്ങിയിരുന്നു.\nFeb 19, 2019, 08:09 AM IST\nപുല്‍വാമയില് ഏറ്റുമുട്ടല്: മേജര് ഉള്‍പ്പെടെ നാല് സൈനികര്‍ക്ക് വീരമൃത്യു\nപിംഗ്‌ലാന് മേഖലയില് ഞായറാഴ്ച അര്‍ധരാത്രിയോടെ ആരംഭിച്ച ഏറ്റുമുട്ടല് ഇപ്പോഴും തുടരുകയാണ്.\nFeb 18, 2019, 09:35 AM IST\nധീര ജവാന്‍മാരുടെ ശവമഞ്ചം വഹിച്ച് കേന്ദ്ര ആഭ്യന്തരമന്ത്രി രാജ്നാഥ് സിംഗ്!!\nജമ്മു-കാശ്മീരിലെ അവന്തിപ്പോറയില് ഉണ്ടായ ചാവേർ ആക്രമണത്തിൽ കൊല്ലപ്പെട്ട സൈനികര്‍ക്ക് അന്ത്യോപചാരം അർപ്പിച്ച് കേന്ദ്ര ആഭ്യന്തരമന്ത്രി രാജ്നാഥ് സിംഗ്. ജമ്മു കാശ്മീരില് സ്ഥിതിഗതികള് വിലയിരുത്താനെത്തിയ രാജ്നാഥ് സിംഗ് ആദ്യം ബഡ്ഗാം സി.ആർ.പി.എഫ് ക്യാമ്പില് എത്തി ആദരാഞ്ജലികൾ അര്‍പ്പിക്കുകയായിരുന്നു.\nശ്രീനഗറിൽ ഏറ്റുമുട്ടല്:3ഭീകരരും, ഒരു പോലീസുകാരനും കൊല്ലപ്പെട്ടു\nമേഖലയിലെ മുഴുവൻ വിദ്യാഭ്യാസ സ്ഥാപനങ്ങളും അടച്ചു. ഇന്റർനെറ്റ് സേവനങ്ങൾ റദ്ദാക്കിയതായും പൊലീസ് പറഞ്ഞു.\nOct 17, 2018, 11:45 AM IST\nകുല്‍ഗാമില് സൈന്യവുമായുള്ള ഏറ്റുമുട്ടലില് മൂന്ന് ഭീകരര് കൊല്ലപ്പെട്ടു\nനാല് ഭീകരര് കൂടി പിടിയിലാകാനുണ്ടെന്നും തെരച്ചില് തുടരുകയാണെന്നും സൈന്യം വ്യക്തമാക്കി.\nJul 22, 2018, 09:38 AM IST\nഅനന്ത്നാഗില് തീവ്രവാദി ആക്രമണം; സിആര്‍പിഎഫ് ജവാന് വീരമൃത്യു\nപ്രദേശത്തെ ക്രമസമാധാന ചുമതലയുണ്ടായിരുന്ന സിആര്‍പിഎഫ് സംഘത്തിന്‍റെ പട്രോളിംഗിനുനേരെ തീവ്രവാദികള് വെടിവെയ്ക്കുകയായിരുന്നു.\nJul 13, 2018, 12:47 PM IST\nഅതിര്‍ത്തിയില് നുഴഞ്ഞു കയറ്റ ശ്രമം;5തീവ്രവാദികള് കൊല്ലപ്പെട്ടു\nഅതിര്‍ത്തിയില് തീവ്രവാദികള് നടത്തിയ നുഴഞ്ഞു കയറ്റ ശ്രമം പരാജയപ്പെടുത്തി ഇന്ത്യന് സൈന്യം.\nMay 26, 2018, 11:46 AM IST\nജമ്മു കശ്മീര്: പോലീസ് വാഹനത്തിന് നേരെ ഗ്രനേഡ് ആക്രമണം;4പേർക്ക് പരിക്ക്\nജമ്മു കശ്മീരില് സി.ആര്.പി.എഫ് ക്യാമ്പിന് സമീപം പോലീസ് വാഹനത്തിന് നേർക്ക് തീവ്രവാദികൾ നടത്തിയ ഗ്രനേഡ് ആക്രമണത്തിൽ മൂന്നു പോലീസുകാർ അടക്കം നാലു പേർക്ക് പരിക്കേറ്റു.\nMay 25, 2018, 12:58 PM IST\nഛത്തീസ്ഗഡിലെ ദന്തേവാഡയില് മാവോയിസ്റ്റ് ആക്രമണം, ആറ് ജവാന്മാര് കൊല്ലപ്പെട്ടു\nMay 20, 2018, 03:13 PM IST\nപുല്‍വാമയില് ഏറ്റുമുട്ടല്; ഒരു സിആര്‍പിഎഫ് ജവാന് വീരമൃത്യു വരിച്ചു\nതീവ്രവാദികള് ആ പ്രദേശത്ത് ഒളിച്ചിരിക്കുന്നുണ്ടെന്ന വിവരത്തെ തുടര്‍ന്ന് നടത്തിയ തെരച്ചിലിനിടയിലാണ് ഏറ്റുമുട്ടല് തുടങ്ങിയത്\nMay 12, 2018, 09:37 AM IST\nബാരമുള്ളയില് സൈന്യവും ഭീകരരുമായി ഏറ്റുമുട്ടല് തുടരുന്നു\nFeb 16, 2018, 10:22 AM IST\nസര്‍ക്കാര് ധനസഹായം തിരിച്ചുനൽകി കൊല്ലപ്പെട്ട ജവാന്‍റെ കുടുംബം\nകൊല്ലപ്പെട്ട സൈനികന്‍റെ കുടുംബത്തിന് സർക്കാർ ധനസഹായമായി നല്‍കിയ അഞ്ചു ലക്ഷം രൂപ തിരിച്ചുനൽകി ജവാന്‍റെ കുടുംബം.\nFeb 15, 2018, 03:50 PM IST\nകശ്മീരിൽ മൂന്ന് പാക് തീവ്രവാദികളെ സൈന്യം വധിച്ചു\nമസൂദ് അസറിന്‍റെ അനന്തിരവനെ പുല്‍വാമ ഏറ്റുമുട്ടലില് വധിച്ചു; സൈനികന് കൊല്ലപ്പെട്ടു\nജമ്മുകശ്മീരില് ജയ്ഷെ മുഹമ്മദ് തലവന് മസൂദ് അസ്ഹറിന്‍റെ അനന്തിരവന് ഏറ്റുമുട്ടലില് കൊല്ലപ്പെട്ടു. തല്‍ഹ റാഷിദിനെയാണ് പുല്‍വാമയിലുണ്ടായ ഏറ്റുമുട്ടലില് സുരക്ഷാ സേന വധിച്ചത്.\nNov 7, 2017, 10:48 AM IST\nജമ്മുകശ്മീര് ഏറ്റുമുട്ടല്: രണ്ട് തീവ്രവാദികളെ സൈന്യം വധിച്ചു\nജമ്മുകശ്മീരില് ബന്ദിപോരാ മേഖലയിലുണ്ടായ ഏറ്റുമുട്ടലില് രണ്ട് തീവ്രവാദികളെ സൈന്യം വധിച്ചു. ഹജിന് മേഖലയിലെ ഏറ്റുമുട്ടലിലാണ് സുരക്ഷാസേന തീവ്രവാദികളെ വധിച്ചത്.\nOct 29, 2017, 12:25 PM IST\nകുല്‍ഗാമില് വീണ്ടും ഭീകരാക്രമണം; ജവാന് പരിക്ക്\nജമ്മു കശ്മീരിലെ കുല്‍ഗാമില് വീണ്ടും ഭീകരാക്രമണം. പെട്രോളിങ് ഡ്യൂട്ടിയിലുണ്ടായിരുന്ന സി.ആര്.പി.എഫ് സംഘത്തിന് നേരെയാണ് ആക്രമണമുണ്ടായത്. ആയുധധാരികളായ ഭീകരരുടെ സംഘമാണ് ആക്രമണം നടത്തിയതെന്ന് സൈനികവൃത്തങ്ങള് വ്യക്തമാക്കി. ആക്രമണത്തില് ഒരു ജവാന് പരിക്കേറ്റതായാണ് റിപ്പോര്‍ട്ട്. ഭീകരര്‍ക്കായുള്ള തിരച്ചില് സൈന്യം ഊര്‍ജ്ജിതമാക്കി.\nOct 7, 2017, 08:03 PM IST\nപെല്ലറ്റ് തോക്കുകളില് നിന്ന് താല്‍ക്കാലിക ആശ്വാസം; കശ്മീരില് ആദ്യഘട്ട പ്ലാസ്റ്റിക് ബുള്ളറ്റുകളെത്തി\nകശ്മീരിലെ പെല്ലറ്റ് തോക്കുപയോഗം കുറയ്ക്കുന്നതിന്‍റെ ഭാഗമായി 21,000 പ്ലാസ്റ്റിക് ബുള്ളറ്റുകള് സി.ആര്‍പി.എഫിന് കൈമാറിയതായി സൈനികവൃത്തങ്ങള്. ഡി.ആര്.ഡി.ഒ വികസിപ്പിച്ചെടുത്ത പ്ലാസ്റ്റിക് ബുള്ളറ്റുകള് എ.കെ സീരീസിലുള്ള തോക്കുകളില് ഉപയോഗിക്കാവുന്നതാണ്. പെല്ലറ്റ് തോക്കുകളെക്കാള് മാരകശേഷി കുറവാണ് പ്ലാസ്റ്റിക് ബുള്ളറ്റുകള്‍ക്ക്.\nOct 7, 2017, 06:35 PM IST\nസോപോറെ ഏറ്റുമുട്ടല്:മൂന്ന് ലഷ്ക്കര്-ഇ-തോയിബ ഭീകരരെ വധിച്ചു\nജമ്മു കശ്മീരില് സുരക്ഷാസേനയും തീവ്രവാദികളുമായുള്ള ഏറ്റുമുട്ടലില് മൂന്ന് ലഷ്ക്കര്-ഇ-തോയിബ ഭീകരന് കൊല്ലപ്പെട്ടു. ബാരമുള്ള ജില്ലയിലെ സൊപോറെയില് നടന്ന ഏറ്റുമുട്ടലിലാണ് സൈന്യം ഭീകരരെ വധിച്ചത്. ഒരുപോലീസ് ഉദ്യോഗസ്ഥന് പരിക്കേറ്റതായി റിപ്പോര്‍ട്ടുണ്ട്.\nAug 5, 2017, 09:44 AM IST\nനിര്‍ബന്ധിത മതംമാറ്റം; ഹിന്ദു യുവതിയെ വിവാഹ വേദിയില് നിന്നും തട്ടികൊണ്ടു പോയി\n83 യാത്രക്കാരുമായി അഫ്ഗാന് വിമാനം തകര്‍ന്നു\nകൊറോണ വൈറസ്: കേന്ദ്രസംഘം കൊച്ചിയില്\nബോഡോ തീവ്രവാദികളുമായി സമാധാനക്കരാര്, 1500 കോടിയുടെ പാക്കേജ്\nനിര്‍ഭയ കേസ്: മുകേഷ് സിംഗിന്‍റെ ഹര്‍ജി നാളെ പരിഗണിക്കും


തുടര്‍ച്ചയായ രണ്ടാം ആഴ്ചയും ഇന്ത്യയിലെ ബിസിനസ് പ്രവര്‍ത്തനങ്ങളില് വീണ്ടെടുപ്പ്: നോമുറ | Future Kerala\nതുടര്‍ച്ചയായ രണ്ടാം ആഴ്ചയും ഇന്ത്യയിലെ ബിസിനസ് പ്രവര്‍ത്തനങ്ങളില് വീണ്ടെടുപ്പ്: നോമുറ\nസമ്പദ്വ്യവസ്ഥയെ സംബന്ധിച്ചിടത്തോളം ഏറ്റവും മോശം അവസ്ഥ അവസാനിച്ചുവെന്നാണ് ഇത് സൂചിപ്പിക്കുന്നതെന്ന് നോമുറ നിരീക്ഷിക്കുന്നു\nന്യൂഡെല്‍ഹി: കോവിഡ് 19 രണ്ടാം തരംഗം നല്‍കിയ തിരിച്ചടിക്ക് ശേഷം രാജ്യത്തെ ബിസിനസ് പ്രവര്‍ത്തനങ്ങളുടെ തിരിച്ചുവരവില് സ്ഥിരത പ്രകടമാകുന്നതായി ബ്രോക്കറേജ് സ്ഥാപനമായ നോമുറയുടെ നിരീക്ഷണം.\nമെയ് അവസാന വാരത്തില് ഒരു വര്‍ഷത്തെ ഏറ്റവും താഴ്ന്ന നിലയിലേക്ക് രാജ്യത്തെ ബിസിനസ് ആക്റ്റിവിറ്റി കൂപ്പു കുത്തിയിരുന്നു. ഇപ്പോള് ലോക്ക്ഡൗണ് നിയന്ത്രണങ്ങള് സംസ്ഥാനങ്ങള് ശ്രദ്ധാപൂര്‍വ്വം ലഘൂകരിക്കാന് തുടങ്ങിയതിന്‍റെ ഫലമായാണ് തുടര്‍ച്ചയായ രണ്ടാം ആഴ്ചയും ഇന്ത്യയിലെ ബിസിനസ്സ് പ്രവര്‍ത്തനങ്ങളുടെ ആക്കം വര്‍ധിച്ചതെന്ന് നോമുറ അഭിപ്രായപ്പെട്ടു.\nജൂണ്6ന് അവസാനിച്ച ആഴ്ചയില് നോമുറ ഇന്ത്യ ബിസിനസ് പുനരാരംഭിക്കല് സൂചിക (എന്‍ഐബിആര്‍ഐ) 69.7 ആയി ഉയര്‍ന്നു. ഇത് ഒരാഴ്ച മുമ്പ് 62.9 ല് നിന്ന് ഉയര്‍ന്നു. മെയ് അവസാനം രേഖപ്പെടുത്തിയ 60.2 ല് നിന്ന് 9.5 ശതമാനം (പിപി) പുരോഗതിയെ സൂചിപ്പിക്കുന്നുവെന്ന് നോമുറ ഇന്നലെ പുറത്തിറക്കിയ വാര്‍ത്താക്കുറിപ്പില് പറയുന്നു.\nസമ്പദ്വ്യവസ്ഥയെ സംബന്ധിച്ചിടത്തോളം ഏറ്റവും മോശം അവസ്ഥ അവസാനിച്ചുവെന്നാണ് ഇത് സൂചിപ്പിക്കുന്നതെന്ന് നോമുറ നിരീക്ഷിക്കുന്നു. വളര്‍ച്ച ജൂണ് മാസത്തോടെ ക്രമേണ ഉയരുമെന്നും ഇത് നിര്‍ണായകമായ രണ്ട് ഘടകങ്ങളെ ആശ്രയിച്ചിരിക്കുമെന്നും വിലയിരുത്തുന്നു. നിയന്ത്രണങ്ങളില് ഇളവ് നല്‍കുന്ന വേഗതയും പ്രതിരോധ കുത്തിവയ്പ്പുകളുടെ വേഗതയുമാണ് ഈ ഘടകങ്ങള്.\n‘മൊബിലിറ്റിയിലും വിശാലമായ സാമ്പത്തിക പ്രവര്‍ത്തനത്തിലുമുള്ള വീണ്ടെടുക്കലിന്‍റെ വേഗതയെ ആദ്യത്തെ ഘടകം നിര്‍ണ്ണയിക്കും. അതേസമയം കേസുകളുടെ എണ്ണം നിയന്ത്രണത്തിലാണെന്നും ലോക്ക്ഡൗണ് ലഘൂകരണം സാധ്യമാണെന്നും ഉറപ്പാക്കുന്നതിന് രണ്ടാമത്തേത് പ്രധാനമാണ്,” നോമുറ സാമ്പത്തിക ശാസ്ത്രജ്ഞരായ സോണല് വര്‍മ്മ, അരദീപ് നന്തി എന്നിവര് പറഞ്ഞു.\nഗൂഗിള് വര്‍ക്ക്പ്ലേസ്, റീട്ടെയില്, വിനോദ മൊബിലിറ്റി സൂചികകളും മുന് ആഴ്ചയെ അപേക്ഷിച്ച് കഴിഞ്ഞ ആഴ്ച 8 പിപിയിലധികം ഉയര്‍ന്നു. ആപ്പിള് ഡ്രൈവിംഗ് സൂചിക കുത്തനെയുള്ള മുന്നേറ്റമാണ് പ്രകടമാക്കിയത്. റെയില്‍വേയുടെ യാത്രക്കാരില് നിന്നുള്ള വരുമാനം മേയ് പകുതിയിലെ 160 കോടിയില് നിന്ന് 460 കോടി രൂപയായി ഉയര്‍ന്നു.\nമൊബിലിറ്റി ഇതര സൂചകങ്ങള് കൂടുതല് സാവധാനത്തിലാണ് പ്രതികരിക്കുന്നതെന്ന് നോമുറ പറഞ്ഞു. റെയില്‍വേ ചരക്ക് വരുമാനം രണ്ടാഴ്ചയായി സ്ഥിരമായി തുടരുന്നു. വൈദ്യുതി ഉപഭോഗം 7.6 ശതമാനം മെച്ചപ്പെട്ടു. തൊഴില് പങ്കാളിത്ത നിരക്ക് 39 ശതമാനത്തില് മാറ്റമില്ലാതെ തുടരുന്നു. എങ്കിലും തൊഴിലില്ലായ്മ നിരക്ക് കഴിഞ്ഞ ആഴ്ചയിലെ 12.2 ശതമാനത്തില് നിന്ന് 13.6 ശതമാനമായി ഉയര്‍ന്നു. ഏപ്രില്-ജൂണ് പാദത്തില് മുന് പാദത്തെ അപേക്ഷിച്ച് 3.8 ശതമാനം സങ്കോചം സമ്പദ് വ്യവസ്ഥയില് പ്രകടമാകുമെന്നാണ് നോമുറ നിരീക്ഷിക്കുന്നത്.